ಅಂತರರಾಷ್ಟ್ರೀಯ ಫುಟ್‌ಬಾಲ್‌ಗೆ ಜೆದಿನಾಕ್ ವಿದಾಯ
ಅಂತರರಾಷ್ಟ್ರೀಯ ಫುಟ್‌ಬಾಲ್‌ಗೆ ಜೆದಿನಾಕ್ ವಿದಾಯ
ಎಎಫ್‌ಪಿ
01 ಅಕ್ಟೋಬರ್ 2018, 22:41  IST
Updated:
01 ಅಕ್ಟೋಬರ್ 2018, 22:41  IST
ಅಕ್ಷರ ಗಾತ್ರ :
ಆ
ಆ
ಸಿಡ್ನಿ: ಆಸ್ಟ್ರೇಲಿಯಾ ತಂಡದ ನಾಯಕ ಮೈಕಲ್ ಜಾನ್ ಜೆದಿನಾಕ್ ಅವರು ಸೋಮವಾರ ಅಂತರರಾಷ್ಟ್ರೀಯ ಫುಟ್‌ಬಾಲ್‌ಗೆ ವಿದಾಯ ಹೇಳಿದ್ದಾರೆ.
34 ವರ್ಷ ವಯಸ್ಸಿನ ಜೆದಿನಾಕ್ 25 ಪಂದ್ಯಗಳಲ್ಲಿ ಆಸ್ಟ್ರೇಲಿಯಾ ತಂಡವನ್ನು ಮುನ್ನಡೆಸಿದ್ದಾರೆ. ಅವರ ನೇತೃತ್ವದಲ್ಲಿ ಕಾಂಗರೂಗಳ ನಾಡಿನ ತಂಡ 2015ರ ಎಎಫ್‌ಸಿ ಏಷ್ಯಾಕಪ್‌ನಲ್ಲಿ ಪ್ರಶಸ್ತಿ ಗೆದ್ದಿತ್ತು. ಅವರು 2014 ಮತ್ತು 2018ರ ಫಿಫಾ ವಿಶ್ವಕಪ್‌ಗಳಲ್ಲೂ ಆಸ್ಟ್ರೇಲಿಯಾ ತಂಡದ ಸಾರಥ್ಯ ವಹಿಸಿದ್ದರು.
ಈ ಬಾರಿಯ ವಿಶ್ವಕಪ್ ಅರ್ಹತಾ ಟೂರ್ನಿಯ ಹೊಂಡುರಸ್ ಎದುರಿನ ಪಂದ್ಯದಲ್ಲಿ ಜೆದಿನಾಕ್  ‘ಹ್ಯಾಟ್ರಿಕ್’ ಗೋಲು ದಾಖಲಿಸಿ ಮಿಂಚಿದ್ದರು.
2008ರಲ್ಲಿ ಅಂತರರಾಷ್ಟ್ರೀಯ ಫುಟ್‌ಬಾಲ್‌ಗೆ ಪದಾರ್ಪಣೆ ಮಾಡಿದ್ದ ಜೆದಿನಾಕ್, ಆಸ್ಟ್ರೇಲಿಯಾ ಪರ 79 ಪಂದ್ಯಗಳನ್ನು ಆಡಿದ್ದು 20 ಗೋಲುಗಳನ್ನು ದಾಖಲಿಸಿದ್ದಾರೆ.
 2016ರಲ್ಲಿ ಆ್ಯಷ್ಟನ್ ವಿಲ್ಲಾ ಕ್ಲಬ್ ಜೊತೆ ಒಪ್ಪಂದ ಮಾಡಿಕೊಂಡಿದ್ದ ಅವರು ಈ ಕ್ಲಬ್ ಪರ 69 ಪಂದ್ಯಗಳನ್ನು ಆಡಿದ್ದಾರೆ.
‘ಕುಟುಂಬದವರು ಹಾಗೂ ಸ್ನೇಹಿತರ ಜೊತೆ ಸುದೀರ್ಘ ಚರ್ಚೆ ನಡೆಸಿ ನಿವೃತ್ತಿಯ ನಿರ್ಧಾರಕ್ಕೆ ಬಂದಿದ್ದೇನೆ.  ಕ್ಲಬ್ ಫುಟ್‌ಬಾಲ್‌ನತ್ತ ಹೆಚ್ಚಿನ ಗಮನ ಹರಿಸುವ ಉದ್ದೇಶದಿಂದ ನೋವಿನಿಂದಲೇ ಈ ತೀರ್ಮಾನ ಕೈಗೊಂಡಿದ್ದೇನೆ’ ಎಂದು ಜೆದಿನಾಕ್ ಇನ್‌ಸ್ಟಾಗ್ರಾಂನಲ್ಲಿ ಬರೆದಿದ್ದಾರೆ.


ಕ್ಷಣಾರ್ಧದಲ್ಲೇ ದಾಳಿಂಬೆ ಬೀಜ ಬಿಡಿಸುವುದೇಗೆ ಗೊತ್ತಾ….?
  26-04-2019 5:37AM IST    /     No Comments    /     Posted In: Latest News , Health
ದಾಳಿಂಬೆ ಹಣ್ಣು ಸ್ವಾದಿಷ್ಟಕರ ರುಚಿ ಹೊಂದಿರುತ್ತದಲ್ಲದೇ ಇದರಲ್ಲಿ ವಿಟಮಿನ್ ಅತ್ಯಧಿಕ ಪ್ರಮಾಣದಲ್ಲಿರುವ ಕಾರಣ ಈ ಹಣ್ಣನ್ನು ತಿನ್ನಲು ಬಹಳಷ್ಟು ಮಂದಿ ಬಯಸುತ್ತಾರೆ.
ಆದರೆ ದಾಳಿಂಬೆ ಬೀಜಗಳನ್ನು ಬೇರ್ಪಡಿಸುವುದೇ ದೊಡ್ಡ ಸಮಸ್ಯೆ. ಸಾಮಾನ್ಯವಾಗಿ ಒಂದು ದಾಳಿಂಬೆ ಹಣ್ಣಿನ ಬೀಜ ಬಿಡಿಸಲು ಹತ್ತರಿಂದ ಹದಿನೈದು ನಿಮಿಷ ಸಮಯಾವಕಾಶ ತೆಗೆದುಕೊಳ್ಳುತ್ತದೆ.
ಆದರೆ ಖ್ಯಾತ ಚೆಫ್, ಜೆನಿ ಅಲಿವರ್ ಕೇವಲ 1 ನಿಮಿಷದಲ್ಲಿ ದಾಳಿಂಬೆ ಬೀಜಗಳನ್ನು ಹೇಗೆ ಬೇರ್ಪಡಿಸಬಹುದೆಂಬುದನ್ನು ಈ ವಿಡಿಯೋದಲ್ಲಿ ತಿಳಿಸಿಕೊಟ್ಟಿದ್ದಾರೆ. ಮಾಗಿದ ದಾಳಿಂಬೆ ಹಣ್ಣನ್ನು ಅರ್ಧಕ್ಕೆ ಕತ್ತರಿಸಿ ಮೇಲಿನಿಂದ ಚಮಚದಲ್ಲಿ ನಿಧಾನವಾಗಿ ಹೊಡೆದರೆ ಬೀಜಗಳು ಉದುರುತ್ತವೆ. ಇದನ್ನು ನೋಡಿ ನೀವೂ ಟ್ರೈ ಮಾಡಿ.


ಶಾರೂಕ್, ಹೃತಿಕ್`ರನ್ನೇ ಹಿಂದಿಕ್ಕಿದ ಕಿಚ್ಚ ಸುದೀಪ್
Highlights
ಐಎಂಡಿಬಿ ಸಮೀಕ್ಷೆಯಲ್ಲಿ ದೇಶದಲ್ಲಿ ಸದ್ಯ ಅತ್ಯಂತ ನಿರೀಕ್ಷೆಯ ಸಿನಿಮಾ ಹೆಬ್ಬುಲಿಯಾಗಿದ್ದು, ಬಾಲಿವುಡ್ ತಾರೆಗಳ ಸಿನಿಮಾಗಳಿಗೂ ಮೀರಿ ಸುದೀಪ್ ಸಿನಿಮಾ ಹೆಬ್ಬುಲಿಗೆ ವೋಟ್ ಮಾಡಿದ್ದಾರೆ.
ಕಿಚ್ಚ ಸುದೀಪ್ ಅಭಿನಯಿಸಿರುವ ಹೆಬ್ಬುಲಿ ಚಿತ್ರದ ಬಗ್ಗೆ ಎಲ್ಲೆಡೆ ಕ್ರೇಜ್ ಹೆಚ್ಚಿದೆ. ಆನ್`ಲೈನ್`ನಲ್ಲಿ ಅಭಿಮಾನಿಗಳ ನಿರೀಕ್ಷೆ ಭಾರೀ ಪ್ರಮಾಣದಲ್ಲಿ ಹೆಚ್ಚಿದೆ. ಯಾವ ಪ್ರಮಾಣದಲ್ಲಿ ಹೆಚ್ಚಿದೆ ಎಂದರೆ ಶಾರೂಖ್, ಹೃತಿಕ್ ಅವರನ್ನೂ ಮೀರಿಸಿ ಸುದೀಪ್`ಗೆ ವೋಟ್ ಮಾಡಿದ್ದಾರೆ ಅಭಿಮಾನಿಗಳು.
ಐಎಂಡಿಬಿ ಸಮೀಕ್ಷೆಯಲ್ಲಿ ದೇಶದಲ್ಲಿ ಸದ್ಯ ಅತ್ಯಂತ ನಿರೀಕ್ಷೆಯ ಸಿನಿಮಾ ಹೆಬ್ಬುಲಿಯಾಗಿದ್ದು, ಬಾಲಿವುಡ್ ತಾರೆಗಳ ಸಿನಿಮಾಗಳಿಗೂ ಮೀರಿ ಸುದೀಪ್ ಸಿನಿಮಾ ಹೆಬ್ಬುಲಿಗೆ ವೋಟ್ ಮಾಡಿದ್ದಾರೆ.
ಕೃಪೆ: ಟೈಮ್ಸ್ ಆಫ್ ಇಂಡಿಯಾ
Last Updated 11, Apr 2018, 12:41 PM IST
Download App


Bengaluru, First Published 13, Oct 2018, 5:57 PM IST
Highlights
ಜಮ್ಮು ಮತ್ತು ಕಾಶ್ಮೀರದಲ್ಲಿ ಇತ್ತೀಚೆಗೆ ನಡೆದ ಇಬ್ಬರು ಉಗ್ರರನ್ನ ಹೊಡೆದರುಳಿಸಿದ ಸೇನೆ ವಿರುದ್ಧ ಅರಸ್ವರಗಳು ಕೇಳಿ ಬಂದಿತ್ತು. ಕಾಶ್ಮೀರ ಮಾಜಿ ಮುಖ್ಯಮಂತ್ರಿ ಒಮರ್ ಅಬ್ದುಲ್ಲಾ ಕೂಡ ವಿರೋಧ ವ್ಯಕ್ತಪಡಿಸಿದ್ದರು. ಆದರೆ ಒಮರ್ ಅಬ್ದುಲ್ಲಾಗೆ ಟೀಂ ಇಂಡಿಯಾ ಕ್ರಿಕೆಟಿಗ ಗೌತಮ್ ಗಂಭೀರ್ ತಕ್ಕ ಪ್ರತಿಕ್ರಿಯೆ ನೀಡಿದ್ದಾರೆ.
ನವದೆಹಲಿ(ಅ.13): ದೇಶ ಹಾಗೂ ಸೈನ್ಯಕ್ಕೆ ಅಪಾರ ಗೌರವ ಕೊಡುವ ಕ್ರಿಕೆಟಿಗ ಗೌತಮ್ ಗಂಭೀರ್. ಸೈನಿಕರ ವಿರುದ್ದ ಯಾರೇ ಅಪಸ್ವರ ಎತ್ತಿದರೂ ಗಂಭೀರ್ ತಕ್ಕ ಉತ್ತರ ನೀಡಿದ ಊದಾಹರಣೆಗಳಿವೆ. ಇದೀಗ ಮತ್ತೆ ಗಂಭೀರ್ ಸಿಡಿದೆದ್ದಿದ್ದಾರೆ.
ಕಾಶ್ಮೀರದಲ್ಲಿ  ಹಿಜ್ಬುಲ್ ಮುಜಾಹಿದ್ದೀನ್ ಸಂಘಟೆಯನ್ನ ಗುರುತಿಸಿಕೊಂಡಿದ್ದ ಮನನ್ ವಾನಿ ಹಾಗೂ ಅಶಿಕ್ ಹುಸೈನ್ ಇಬ್ಬರನ್ನ ಭಾರತೀಯ ಸೇನೆ ಗುಂಡಿಟ್ಟು ಕೊಂದಿತ್ತು. ಇದು ರಾಜಕೀಯ ಕೆಸರೆರಚಾಟಕ್ಕೆ ಕಾರಣವಾಗಿತ್ತು. ಸೇನೆಯ ಕ್ರಮವನ್ನ ಖಂಡಿಸಿ ಜಮ್ಮು ಮತ್ತು ಕಾಶ್ಮೀರದ ಮಾಜಿ ಮುಖ್ಯಮಂತ್ರಿ ಒಮರ್ ಅಬ್ದುಲ್ಲಾ ಸೇರಿದಂತೆ ಹಲವು ಟ್ವೀಟ್ ಮೂಲಕ ಪ್ರತಿಕ್ರಿಯೆ ನೀಡಿದ್ದರು.

You aren’t alone @OmarAbdullah , most of ur lot (read politicians) don’t like mirror thrusted on u and that’s why my country is bleeding. Nationalism and sacrifice need men of real character and not someone like u searching for lip-service in 280 character limit of social media!!!
— Gautam Gambhir (@GautamGambhir) October 12, 2018

ಒಮರ್ ಅದ್ಬುಲ್ಲಾ ಹೇಳಿಕೆಗೆ ಕ್ರಿಕೆಟಿಗ ಗೌತಮ್ ಗಂಭೀರ್ ತಿರುಗೇಟು ನೀಡಿದ್ದರು. ಭಾರತೀಯ ಸೇನೆ ಕೊಂದಿದ್ದ ಉಗ್ರರನ್ನ ಎಂದು ಗಂಭೀರ್ ಖಾರವಾಗಿ ಒಮರ್ ಅಬ್ದುಲ್ಲಾಗೆ ಪ್ರತಿಕ್ರಿಯೆ ನೀಡಿದ್ದರು.

ಗಂಭೀರ್ ಹಾಗೂ ಒಮರ್ ಟ್ವೀಟ್ ಸಮರ ಇಷ್ಟಕ್ಕೆ ನಿಲ್ಲಲಿಲ್ಲ. ಆದರೆ ಗಂಭೀರ್ ಟ್ವೀಟ್ ಮಾಡುತ್ತಿದ್ದಂತೆ ಬಿಜೆಪಿ ಕ್ರಿಕೆಟಿಗನ ಬೆಂಬಲಕ್ಕೆ ನಿಂತಿದೆ. ಜಮ್ಮು ಮತ್ತು ಕಾಶ್ಮೀರ ಬಿಜೆಪಿ ಮುಖ್ಯಸ್ಥ ರವೀಂದ್ರ ರೈನಾ, ಒಮರ್ ಅಬ್ದುಲ್ಲಾ ವಿರುದ್ಧ ಹರಿಹಾಯ್ದಿದ್ದಾರೆ.

Mannan Wani’s death: We killed a terrorist and lost a radicalised talent. @OmarAbdullah @MehboobaMufti @INCIndia @BJP4India all should bow their heads in embarrassment that they left a young man drift from books to embrace bullet.
— Gautam Gambhir (@GautamGambhir) October 12, 2018

This man wouldn’t be able to find Manan’s home district on a map much less his village & yet he presumes to know what drives young men in Kashmir to pick up the gun. Mr Gambhir clearly knows less about Kashmir than I do about cricket & I know almost nothing. https://t.co/oZ8hc5VcgH
— Omar Abdullah (@OmarAbdullah) October 12, 2018


Give Respect & Take Respect : ಮೌನ ಮುರಿದ ಕಿಚ್ಚ
Team Udayavani,  Mar 7, 2017, 11:51 AM IST
ಅ
ಅ
ಅ
ಹುಬ್ಬಳ್ಳಿ : ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಟ್ವೀಟ್‌ಗೆ ಯಾವುದೇ ಪ್ರತಿಕ್ರಿಯೆ ನೀಡದೆ ಇದ್ದ ಕಿಚ್ಚ ಸುದೀಪ್ ಕೊನೆಗೂ ಮಂಗಳವಾರ ಮೌನ  ಮುರಿದ್ದಿದ್ದು, ತೀಕ್ಷ ಪ್ರತಿಕ್ರಿಯೆ ನೀಡಿದ್ದಾರೆ.
ಸುದ್ದಿಗಾರರು ಸುತ್ತುವರಿದು ದರ್ಶನ್ ಟ್ವೀಟ್ ಬಗ್ಗೆ ಪ್ರಶ್ನಿಸಿದಾಗ “I would respect.If he respect me” ನನಗೆ ಮಾರ್ಯಾದೆ ನೀಡಿದರೆ ನಾನೂ ಮರ್ಯಾದೆ ಕೊಡ್ತೇನೆ.ಎಂದು ಒಂದೇ ವಾಕ್ಯದಲ್ಲಿ ಉತ್ತರ ನೀಡಿರುವುದಾಗಿ ವರದಿಯಾಗಿದೆ.
“ನಾವಿಬ್ಬರು ಇನ್ನು ಮುಂದೆ ಸ್ನೇಹಿತರಲ್ಲ, ಒಂದೇ ಚಿತ್ರರಂಗದಲ್ಲಿ ಕೆಲಸಮಾಡುವ ಇಬ್ಬರು ನಟರು ಅಷ್ಟೇ . ಎಂದು ದರ್ಶನ್ ಸುದೀಪ್ ವಿರುದ್ಧ ಟ್ವೀಟ್ ಮಾಡಿದ್ದರು.  ಆ ಬಳಿಕ ಮಾಧ್ಯಮಗಳಲ್ಲಿ , ಸಾಮಾಜಿಕ ತಾಣಗಳಲ್ಲಿ ಭಾರೀ ಚರ್ಚೆಯಾಗಿತ್ತು.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಕೆಬಿಸಿಯ ಈ ಸುಲಭ ಪ್ರಶ್ನೆಗೆ ಉತ್ತರ ನೀಡದೆ ಟ್ರೋಲ್ ಆದ ನಟಿ
  21-09-2019 11:54AM IST    /     No Comments    /     Posted In: Latest News , Entertainment
ಬಾಲಿವುಡ್ ನಟಿ ಸೋನಾಕ್ಷಿ ಸಿನ್ಹಾ ಪ್ರಸಿದ್ಧ ನಟಿಯಲ್ಲಿ ಒಬ್ಬರು. ದೊಡ್ಡ ದೊಡ್ಡ ಕಲಾವಿದರ ಜೊತೆ ನಟಿಸಿರುವ ಸೋನಾಕ್ಷಿ ಸಾಕಷ್ಟು ಅಭಿಮಾನಿಗಳನ್ನು ಹೊಂದಿದ್ದಾರೆ. ಆದ್ರೆ ಸೋನಾಕ್ಷಿ ಕೌನ್ ಬನೇಗಾ ಕರೋಡ್ ಪತಿ ಕಾರ್ಯಕ್ರಮದಲ್ಲಿ ಮಾಡಿದ ಯಡವಟ್ಟು ಅಭಿಮಾನಿಗಳ ಬೇಸರಕ್ಕೆ ಕಾರಣವಾಗಿದೆ.
ಶುಕ್ರವಾರ ನಟ ಅಮಿತಾಬ್ ಬಚ್ಚನ್ ನಡೆಸಿಕೊಡುವ ಕೌನ್ ಬನೇಗಾ ಕರೋಡ್ ಪತಿ ಕಾರ್ಯಕ್ರಮದಲ್ಲಿ ಸೋನಾಕ್ಷಿ ಪಾಲ್ಗೊಂಡಿದ್ದರು. 22 ಸಾವಿರ ಮಹಿಳೆಯರಿಗೆ ಕೌಶಲ್ಯ ತರಬೇತಿ ನೀಡುವ ರುಮಾ ದೇವಿ ಸಂಘಟನೆಗೆ ಸೋನಾಕ್ಷಿ ಸಹಾಯ ಮಾಡ್ತಿದ್ದರು. ಈ ವೇಳೆ ಅಮಿತಾಬ್ ಬಚ್ಚನ್ ರಾಮಾಯಣದ ಒಂದು ಪ್ರಶ್ನೆ ಕೇಳಿದ್ದಾರೆ.
ರಾಮಾಯಣದಲ್ಲಿ ಹನುಮಂತ ಯಾರಿಗಾಗಿ ಸಂಜೀವಿನಿ ತರುತ್ತಾನೆ ಎಂದು ಕೇಳಿದ್ದರು. ಈ ಪ್ರಶ್ನೆಗೆ ಮೊದಲು ಸೀತೆ ನಂತ್ರ ರಾಮ ಎಂದು ಉತ್ತರ ನೀಡಿದ ಸೋನಾಕ್ಷಿ ನಂತ್ರ ಸ್ನೇಹಿತೆ ಸಹಾಯ ಪಡೆಯುತ್ತಾರೆ. ಶ್ವೇತಾ ಇದಕ್ಕೆ ಸರಿಯಾದ ಉತ್ತರ ನೀಡುತ್ತಾರೆ. ಆದ್ರೆ ಸೋನಾಕ್ಷಿಗೆ ಈ ಉತ್ತರ ಗೊತ್ತಿಲ್ಲ ಎಂಬುದು ಅಮಿತಾಬ್ ಬಚ್ಚನ್ ಶಾಕ್ ಗೆ ಕಾರಣವಾಗುತ್ತದೆ. ಮನೆಯಲ್ಲಿ ಎಲ್ಲರ ಹೆಸರೂ ರಾಮಾಯಣದಿಂದ ಬಂದಿದೆ. ಮನೆಗೆ ರಾಮಾಯಣ ಎಂದೇ ಹೆಸರಿಡಲಾಗಿದೆ. ಆದ್ರೂ ಸೋನಾಕ್ಷಿಗೆ ಈ ಪ್ರಶ್ನೆಗೆ ಉತ್ತರ ಗೊತ್ತಿಲ್ಲವೆಂದು ಅಭಿಮಾನಿಗಳು ಆಡಿಕೊಳ್ತಿದ್ದಾರೆ.
Names of few people from #SonakshiSinha
's family:


ಕುಂಬ್ಳೆ ಸ್ಥಾನಕ್ಕೆ ದ್ರಾವಿಡ್ ಸೂಕ್ತ ಆಯ್ಕೆ: ರಿಕಿ ಪಾಂಟಿಂಗ್
  26-05-2017 7:27PM IST    /     No Comments    /     Posted In: Latest News , Sports
ನವದೆಹಲಿ: ಭಾರತ ಕ್ರಿಕೆಟ್ ತಂಡದ ಮುಖ್ಯ ಕೋಚ್ ಅನಿಲ್ ಕುಂಬ್ಳೆ ಅವರ ಅಧಿಕಾರದ ಅವಧಿ ಮುಂದಿನ ತಿಂಗಳಿಗೆ ಮುಕ್ತಾಯವಾಗಲಿದೆ.
ಅವರ ಬಳಿಕ ಟೀಂ ಇಂಡಿಯಾ ಕೋಚ್ ಆಗಲು ಮಾಜಿ ನಾಯಕ ರಾಹುಲ್ ದ್ರಾವಿಡ್ ಸೂಕ್ತ ವ್ಯಕ್ತಿ ಎಂದು ಆಸ್ಟ್ರೇಲಿಯಾ ಕ್ರಿಕೆಟ್ ತಂಡದ ಮಾಜಿ ನಾಯಕ ರಿಕಿ ಪಾಂಟಿಂಗ್ ಹೇಳಿದ್ದಾರೆ.
ಚಾಂಪಿಯನ್ಸ್ ಟ್ರೋಫಿ ಬಳಿಕ ಅನಿಲ್ ಕುಂಬ್ಳೆ ಮುಖ್ಯ ಕೋಚ್ ಹುದ್ದೆಯನ್ನು ತ್ಯಜಿಸಲಿದ್ದು, ಈಗಾಗಲೇ ಭಾರತೀಯ ಕ್ರಿಕೆಟ್ ನಿಯಂತ್ರಣ ಮಂಡಳಿ ಅರ್ಜಿಯನ್ನು ಆಹ್ವಾನಿಸಿದೆ.
ರಾಹುಲ್ ದ್ರಾವಿಡ್ ಭಾರತ ‘ಎ’ ತಂಡದ ಕೋಚ್ ಆಗಿ ಕಾರ್ಯನಿರ್ವಹಿಸಿದ್ದು, ಅನೇಕ ಯುವ ಕ್ರಿಕೆಟಿಗರಿಗೆ ಮಾರ್ಗದರ್ಶನ ನೀಡಿದ್ದಾರೆ. ಅವರ ಸಲಹೆ ಪಡೆದ ಯುವ ಕ್ರಿಕೆಟಿಗರು ಮಿಂಚುತ್ತಿದ್ದಾರೆ.
ಇದೇ ಸಂದರ್ಭದಲ್ಲಿ ರಿಕಿ ಪಾಂಟಿಗ್, ದ್ರಾವಿಡ್ ಟೀಂ ಇಂಡಿಯಾ ಕೋಚ್ ಆಗಲು ಉತ್ತಮ ಆಯ್ಕೆ ಎಂದು ತಿಳಿಸಿದ್ದಾರೆ. ಕ್ರಿಕೆಟ್ ನ ಎಲ್ಲಾ ಮಾದರಿಯಲ್ಲಿ ಆಡಿರುವ ದ್ರಾವಿಡ್ ಕ್ರಿಕೆಟ್ ಗೆ ಸಾಕಷ್ಟು ಕೊಡುಗೆಯನ್ನು ನೀಡಿದ್ದು, ಯುವ ಆಟಗಾರರಿಗೆ ಸ್ಪೂರ್ತಿಯಾಗಿದ್ದಾರೆ. ಅವರನ್ನು ಮುಖ್ಯ ಕೋಚ್ ಹುದ್ದೆಗೆ ಆಯ್ಕೆ ಮಾಡುವುದು ಒಳ್ಳೆಯ ನಿರ್ಧಾರ ಎಂದು ರಿಕಿ ಪಾಂಟಿಂಗ್ ಹೇಳಿದ್ದಾರೆ.


ಪವರ್‌ಫುಲ್ ಮನೆ ಔಷಧಿಗಳು-ಹತ್ತೇ ನಿಮಿಷದಲ್ಲಿ ಹಲ್ಲು ನೋವು ಮಂಗಮಾಯ!
Wellness
|
Updated: Monday, June 11, 2018, 15:33 [IST]
ದೇವರೇ ಏನು ಬೇಕಾದರೂ ಕೊಡು ಆದರೆ ಹಲ್ಲು ನೋವು ಮಾತ್ರ ಕೊಡಬೇಡ ಎನ್ನುವ ಪ್ರಾರ್ಥನೆ ಹಲ್ಲು ನೋವು ಅನುಭವಿಸಿರುವ ಪ್ರತಿಯೊಬ್ಬರೂ ಮಾಡಿರುತ್ತಾರೆ. ಯಾಕೆಂದರೆ ಹಲ್ಲು ನೋವಿನಷ್ಟು ಸಂಕಟ ನೀಡುವ ನೋವು ಮತ್ತೊಂದು ಇಲ್ಲವೆನ್ನಬಹುದು. ಹಲ್ಲು ನೋವಿನ ಸಮಯದಲ್ಲಿ ಯಾವುದೇ ರೀತಿಯ ದೈನಂದಿನ ಚಟುವಟಿಕೆಗಳನ್ನು ಮಾಡಲು ಸಾಧ್ಯವಾಗುವುದಿಲ್ಲ.
ಸರಿಯಾಗಿ ಆಹಾರ ಸೇವಿಸುವುದು ಕೂಡ ಕಷ್ಟವಾಗಿ ಬಿಡುತ್ತದೆ.. ಇದಕ್ಕೆಲ್ಲಾ ಪ್ರಮುಖ ಕಾರಣ ಹಲ್ಲು ನೋವಿಗೆ ಪ್ರಮುಖವಾಗಿ ಬ್ಯಾಕ್ಟೀರಿಯಾ ಸೋಂಕು, ವಸಡಿನ ರೋಗ, ದುರ್ಬಲ ಹಲ್ಲುಗಳು ಪ್ರಮುಖ ಕಾರಣವಾಗಿದೆ. ಅದರಲ್ಲೂ, ಹಲ್ಲುಗಳ ನಡುವೆ ಸಿಕ್ಕಿಕೊಂಡಿರುವ ಆಹಾರದ ತುಣುಕುಗಳು ಬ್ಯಾಕ್ಟೀರಿಯಾಗಳಿಗೆ ರಸದೌತಣವಾಗಿದ್ದು ಕೆಲವೇ ದಿನಗಳಲ್ಲಿ ಈ ಬ್ಯಾಕ್ಟೀರಿಯಾಗಳು ಭಾರೀ ವೇಗದಲ್ಲಿ ತಮ್ಮ ಪಡೆಯನ್ನು ಹೆಚ್ಚಿಸಿಕೊಂಡು ಉಂಡ ಮನೆಗೆ ದ್ರೋಹ ಬಗೆಯುವ ಹುನ್ನಾರದಲ್ಲಿರುತ್ತವೆ.
ಅತಿಯಾದ ಹಲ್ಲುನೋವಿಗೆ ಪ್ರಮುಖವಾಗಿ ಹಲ್ಲಿನ ಬುಡದಲ್ಲಿ ಆದ ಸೋಂಕು ಕಾರಣವಾಗಿದೆ. ಪಲ್ಪ್ ಎಂದು ಕರೆಯಲಾಗುವ ಈ ಭಾಗದಲ್ಲಿ ಅತಿ ಹೆಚ್ಚಿನ ನರಾಗ್ರಗಳಿದ್ದು ಇವು ಅತಿ ಸಂವೇದನಾಶೀಲವಾಗಿರುತ್ತವೆ. ಬನ್ನಿ ಈ ನೋವನ್ನು ಕಡಿಮೆಗೊಳಿಸಲು ಕೆಲವು ಮನೆಮದ್ದುಗಳಿದ್ದು ಈ ಲೇಖನದಲ್ಲಿ ತಿಳಿಸಿದ್ದೇವೆ, ಮುಂದೆ ಓದಿ....
ಬೆಳ್ಳುಳ್ಳಿ
ಬೆಳ್ಳುಳ್ಳಿಯು ಒಂದು ಪ್ರಾಕೃತಿಕವಾದ ಬ್ಯಾಕ್ಟೀರಿಯಾ ನಿರೋಧಕವಾಗಿದೆ. ಬೆಳ್ಳುಳ್ಳಿಯ ರಸವು ಇನ್‍ಫೆಕ್ಷನ್ ಅನ್ನು ಹೋಗಲಾಡಿಸುತ್ತದೆ. ಒಂದು ವೇಳೆ ನಿಮಗೆ ವಿಪರೀತವಾದ ಹಲ್ಲು ನೋವು ಕಂಡು ಬಂದಲ್ಲಿ ಹೀಗೆ ಮಾಡಿ. .
* ಹಸಿ ಬೆಳ್ಳುಳ್ಳಿ ಜಜ್ಜಿ ಅಥವಾ ಪುಡಿಯನ್ನು ಉಪಯೋಗಿಸಿ ಕೊಂಚ ಉಪ್ಪು ಸೇರಿಸಿ ಮಿಶ್ರಣ ಮಾಡಿ. ಕೊಂಚ ನೀರು ಸೇರಿಸಿ ದಪ್ಪನೆಯ ಲೇಪನವನ್ನಾಗಿಸಿ.
* ಈ ಲೇಪನವನ್ನು ಬಾಧಿತ ಹಲ್ಲಿನ ಮೇಲೆ ಇರಿಸಿ. ಸಾಧ್ಯವಾದರೆ ಹಸಿ ಬೆಳ್ಳುಳ್ಳಿಯ ಎಸಳನ್ನು ಬಾಧಿತ ಹಲ್ಲಿನ ಮೇಲೆ ಇಟ್ಟು ಜಗಿಯಿರಿ.
* ಈ ವಿಧಾನವನ್ನು ದಿನಕ್ಕೆರಡು ಬಾರಿಯಂತೆ ಕೆಲವು ದಿನ ಅನುಸರಿಸಿ.
ಲವಂಗ
ಲವಂಗದ ಉರಿಯೂತ ನಿವಾರಕ, ಬ್ಯಾಕ್ಟೀರಿಯಾ ನಿವಾರಕ, ಆಂಟಿ ಆಕ್ಸಿಡೆಂಟು ಮತ್ತು ಅರವಳಿಕೆ ನೀಡುವ ಗುಣಗಳು ಹಲ್ಲುನೋವನ್ನು ಕಡಿಮೆಗೊಳಿಸಲು ನೆರವಾಗುತ್ತವೆ. ಅದರಲ್ಲೂ ಸೋಂಕು ಉಂಟಾಗಿ ನೋವಾಗುತ್ತಿದ್ದರೆ ಈ ವಿಧಾನ ಸೂಕ್ತವಾಗಿದೆ
*ಎರಡು ಲವಂಗಗಳನ್ನು ನುಣ್ಣಗೆ ಅರೆದು ಕೊಂಚ ಆಲಿವ್ ಎಣ್ಣೆ ಅಥವಾ ಬೇರಾವುದಾದರೂ ಅಡುಗೆ ಎಣ್ಣೆ ಬೆರೆಸಿ ಸೋಂಕು ತಗುಲಿದ ಭಾಗಕ್ಕೆ ಹಚ್ಚಿ *ಪರ್ಯಾಯವಾಗಿ ಹತ್ತಿಯುಂಡೆಯನ್ನು ಲವಂಗದ ಎಣ್ಣೆಯಲ್ಲಿ ಅದ್ದಿ ನೋವಿರುವ ಭಾಗದಲ್ಲಿರಿಸಿ ಕಚ್ಚಿಕೊಳ್ಳಿ.
*ಇನ್ನೊಂದು ವಿಧಾನದಲ್ಲಿ ಕೊಂಚ ಬಿಸಿನೀರಿಗೆ ಕೆಲವು ಹನಿ ಲವಂಗದ ಎಣ್ಣೆ ಬೆರೆಸಿ ಮುಕ್ಕಳಿಸಿ.
ತೆಂಗಿನೆಣ್ಣೆ
ವಿಪರೀತವಾದ ಹಲ್ಲು ನೋವಿಗೆ ಇದು ಸಹ ಒಂದು ಪ್ರಯೋಜನಕಾರಿ ಮನೆ ಪರಿಹಾರವಾಗಿದೆ. ಇದಕ್ಕೆ ನಿಮಗೆ ಅಗತ್ಯವಾಗಿರುವುದು ಕೇವಲ ತೆಂಗಿನೆಣ್ಣೆ. ಒಂದು ಚಮಚ ತೆಂಗಿನೆಣ್ಣೆಯನ್ನು ಬಾಯಿಯಲ್ಲಿ ಹಾಕಿಕೊಳ್ಳಿ. 30 ನಿಮಿಷಗಳ ಕಾಲ ಬಾಯಿಯಲ್ಲಿ ಇದನ್ನು ಹಾಕಿಕೊಂಡು ಆಗಾಗ ಮುಕ್ಕುಳಿಸುತ್ತ ಇರಿ. ನಂತರ ಇದನ್ನು ಉಗಿದು ಬಾಯಿಯನ್ನು ಚೆನ್ನಾಗಿ ತೊಳೆಯಿರಿ. ಇದರಿಂದ ಖಂಡಿತ ನಿಮ್ಮ ಸಮಸ್ಯೆಯಿಂದ ಸ್ವಲ್ಪ ನಿರಾಳತೆಯನ್ನು ಅನುಭವಿಸುವಿರಿ.
ಚಿಟಿಕೆಯಷ್ಟು ಉಪ್ಪು
ಹಲ್ಲು ನೋವಿಗೆ ಉಪ್ಪು ತತ್‍ಕ್ಷಣದ ನೋವು ನಿವಾರಕವಾಗಿ ಕೆಲಸಕ್ಕೆ ಬರುವ ಅಂಶವಾಗಿದೆ. ಇದಕ್ಕೆಲ್ಲ ಬೇಕಾಗಿರುವುದು ಕೇವಲ ಎರಡು ವಸ್ತುಗಳು ಒಂದು ಬೆಚ್ಚನೆಯ ನೀರು ಮತ್ತು ಎರಡು ಸ್ವಲ್ಪ ಉಪ್ಪು. ಇವೆರಡನ್ನು ಬೆರೆಸಿ ಅದರಿಂದ ಬಾಯಿಯನ್ನು ಮುಕ್ಕುಳಿಸಿ. ಮೊದಲೆರಡು ಬಾರಿ ಬಾಯಿಯನ್ನು ಮುಕ್ಕುಳಿಸುವಾಗ ನಿಮಗೆ ನೋವಿನ ಅನುಭವವಾಗಬಹುದು. ಆದರೆ ನಂತರ ನಿಮಗೆ ನೋವಿನಿಂದ ಉಪಶಮನ ದೊರೆಯುವುದು ಸುಳ್ಳಲ್ಲ. ಇದನ್ನು ಕೆಲವು ಬಾರಿ ಪುನರಾವರ್ತಿಸಿ ಮತ್ತು ಶೇ.90ರಷ್ಟು ನೋವನ್ನು ಕಡಿಮೆ ಮಾಡಿಕೊಳ್ಳಿ.
ಈರುಳ್ಳಿ
ಇದರ ಕೀಟಾಣುವಿರೋಧಿ ಮತ್ತು ನಂಜುನಿರೋಧಕ ಗುಣಗಳು ಹಲ್ಲುನೋವು ಕಡಿಮೆಗೊಳಿಸಲು ನೆರವಾಗುತ್ತವೆ. ವಿಶೇಷವಾಗಿ ಒಸಡಿನಲ್ಲಿ ಸೋಂಕು ಉಂಟಾಗಿದ್ದರೆ ಈ ವಿಧಾನ ಉತ್ತಮವಾಗಿದೆ. ಹಸಿ ಈರುಳ್ಳಿಯನ್ನು ನೋವಿರುವ ಹಲ್ಲುಗಳ ಭಾಗದಲ್ಲಿ ಅಗಿಯಿರಿ. ಇಲ್ಲದಿದ್ದರೆ ಕೆಲವು ನಿಮಿಷಗಳವೆರೆಗೆ ಹಸಿ ಈರುಳ್ಳಿಯ ಭಾಗವೊಂದನ್ನು ಒಸಡಿಗೆ ತಗಲುವಂತೆ ಇರಿಸಿ.
ಉಗುರುಬೆಚ್ಚನೆಯ ಉಪ್ಪುನೀರು
ಒಂದು ಲೋಟ ಉಗುರುಬೆಚ್ಚನೆಯ ನೀರಿನಲ್ಲಿ ಅರ್ಧ ಚಮಚ ಉಪ್ಪು ಸೇರ್‍ಇಸಿ ಈ ನೀರಿನಿಂದ ಬಾಯಿಯನ್ನು ಮುಕ್ಕಳಿಸುತ್ತಾ ಇರಿ. ಇದರಿಮ್ದ ಸೋಂಕು ಉಂಟಾಗಿದ್ದ ಒಸಡಿನಲ್ಲಿರುವ ಬ್ಯಾಕ್ಟೀರಿಯಾಗಳು ತೊಲಗಿ ಸೋಂಕು ಹಾಗೂ ನೋವು ಕಡಿಮೆಯಾಗುತ್ತದೆ.
ಕಹಿ ಬೇವಿನ ಎಲೆ
ಒ೦ದಿಷ್ಟು ಕಹಿ ಬೇವಿನ ಎಲೆಗಳನ್ನು ಜಜ್ಜಿ ಅದರೆ ರಸಕ್ಕೆ, ಒ೦ದು ಅಥವಾ ಎರಡು ಹನಿಗಳಷ್ಟು ಲಿ೦ಬೆರಸವನ್ನು ಬೆರೆಸಿ ಬಳಿಕ ಈ ಮಿಶ್ರಣದಿ೦ದ ಹಲ್ಲುಗಳನ್ನು ಉಜ್ಜುವುದರಿಂದ ಹಲ್ಲು ನೋವಿನಿಂದ ಮುಕ್ತಿ ಪಡೆಯಬಹುದು. ಫಲಿತಾ೦ಶವು ಗಮನಾರ್ಹವಾಗಿ ಕ೦ಡುಬರುವ೦ತಾಗಲು ಈ ಪ್ರಕ್ರಿಯೆಯನ್ನು ದಿನಕ್ಕೊ೦ದು ಬಾರಿ ಕೈಗೊಳ್ಳಿರಿ.
ಆಲಿವ್ ಎಣ್ಣೆ
ಹತ್ತಿಯ ಒಂದು ಚಿಕ್ಕ ಉಂಡೆಯನ್ನು ಆಲಿವ್ ಎಣ್ಣೆಯಲ್ಲಿ ಮುಳುಗಿಸಿ ನೋವಿರುವ ಒಸಡಿಗೆ ನಯವಾಗಿ ಹಚ್ಚಿರಿ. ತಕ್ಷಣವೇ ಅಲ್ಲದಿದ್ದರೂ ನಿಧಾನವಾಗಿ ಆಲಿವ್ ಎಣ್ಣೆ ಹಲ್ಲುನೋವನ್ನು ಕಡಿಮೆಗೊಳಿಸುತ್ತಾ ಬರುತ್ತದೆ. ಆಲಿವ್ ಎಣ್ಣೆಯ ಉರಿಯೂತ ನಿವಾರಕ ಗುಣ ಹಲ್ಲುನೋವು ಶಮನಗೊಳಿಸಲು, ಬಾವು ಕಡಿಮೆಗೊಳಿಸಲು ಹಾಗೂ ಶೀಘ್ರವಾಗಿ ಗಾಯ ಮಾಗಲು ನೆರವಾಗುತ್ತದೆ.
ಉಪ್ಪು ಮತ್ತು ಕಾಳುಮೆಣಸು
ಇವುಗಳಲ್ಲಿರುವ ಬ್ಯಾಕ್ಟೀರಿಯಾ ಮತ್ತು ಉರಿಯೂತ ನಿವಾರಕ ಗುಣಗಳು ಒಸಡುಗಳಲ್ಲಿ ಆಗಿರುವ ಸೋಂಕು ನಿವಾರಿಸಿ ನೋವು ಕಡಿಮೆಯಾಗಲು ನೆರವಾಗುತ್ತವೆ.
*ಒಂದು ಬೋಗುಣಿಯಲ್ಲಿ ಸಮಪ್ರಮಾಣದಲ್ಲಿ ಉಪ್ಪು ಮತ್ತು ಕಾಳುಮೆಣಸು ಬೆರೆಸಿ ಕೆಲವು ಹನಿ ನೀರು ಸೇರಿಸಿ ದಪ್ಪನೆಯ ಲೇಪನ ತಯಾರಿಸಿ
*ಈ ಲೇಪನವನ್ನು ನೋವು ಕೊಡುತ್ತಿರುವ ಭಾಗದ ಮೇಲೆ ಹಚ್ಚಿ ಕೆಲವು ನಿಮಿಷ ಹಾಗೇ ಬಿಡಿ. ಬಳಿಕ ಬಾಯಿಯನ್ನು ಮುಕ್ಕಳಿಸಿ ಉಗಿಯಿರಿ.
*ಈ ವಿಧಾನವನ್ನು ದಿನಕ್ಕೆ ಎರಡು ಬಾರಿಯಂತೆ ನೋವು ಕಡಿಮೆಯಾಗುವವರೆಗೆ ಮುಂದುವರೆಸಿ.
ಸೇಬು ಹಣ್ಣಿನ ವಿನೇಗರ್
ಸೇಬು ಹಣ್ಣಿನ ವಿನೇಗರ್ ಹಲ್ಲುಗಳ ನೋವಿಗೆ ಉತ್ತಮ ಪರಿಹಾರವಾಗಿದೆ. ಪ್ರಾಕೃತಿಕ ಅಥವಾ ಆರ್ಗ್ಯಾನಿಕ್ ಎಸಿವಿ ಈ ನಿಟ್ಟಿನಲ್ಲಿ ಉತ್ತಮ ಫಲಿತಾಂಶವನ್ನು ನೀಡುತ್ತದೆ. ಇದಕ್ಕಾಗಿ ಒಂದು ಚಮಚ ಸೇಬು ಹಣ್ಣಿನ ವಿನೇಗರ್ ತೆಗೆದುಕೊಳ್ಳಿ. ಇದನ್ನು ಬಾಯಿಯಲ್ಲಿ ಕೆಲವು ನಿಮಿಷಗಳ ಕಾಲ ಹಾಗೆಯೇ ಇಟ್ಟುಕೊಳ್ಳಿ ನಂತರ ಅದನ್ನು ಉಗಿಯಿರಿ. ಯಾವುದೇ ಕಾರಣಕ್ಕು ಇದನ್ನು ನುಂಗಬೇಡಿ. ಇದು ಹಲ್ಲು ನೋವಿನ ಪ್ರದೇಶವನ್ನು ಇನ್‍ಫೆಕ್ಷನ್‍ನಿಂದ ದೂರ ಮಾಡುತ್ತದೆ. ಇದರ ಜೊತೆಗೆ ಇದು ಹಲ್ಲುಗಳ ಸುತ್ತ ಬಂದಿರುವ ಊತವನ್ನು ಸಹ ಕಡಿಮೆ ಮಾಡುತ್ತದೆ.
ಗೋಧಿ ತೆನೆಯ ರಸ
ಹಲ್ಲು ಹಾಗೂ ಒಸಡಿನ ನೋವಿನ ನಿವಾರಣೆಗೆ ಗೋಧಿ ತೆನೆಯ ರಸ ಬಹಳ ಒಳ್ಳೆಯ ಔಷಧಿ.ಇದು ಹಲ್ಲಿನ ನೋವನ್ನು ತೆಗೆದು ಹಾಕುತ್ತದೆ ಹಾಗೂ ಬ್ಯಾಕ್ಟೀರಿಯಾಗಳನ್ನು ತೊಲಗಿಸುತ್ತದೆ.
ಒರೆಗಾನೊ ಎಣ್ಣೆ
ಒರೆಗಾನೊ ಎಣ್ಣೆಯು ಅತ್ಯುತ್ತಮವಾದ ಬ್ಯಾಕ್ಟೀರಿಯಾ ನಿರೋಧಕ, ಫಂಗಸ್ ನಿರೋಧಕ, ಆಂಟಿ-ಆಕ್ಸಿಡೆಂಟ್ ಮತ್ತು ವೈರಸ್ ನಿರೋಧಕ ಅಂಶಗಳನ್ನು ಒಳಗೊಂಡಿದೆ. ಒರೆಗಾನೊ ಎಣ್ಣೆಯು ಹಲ್ಲು ಮತ್ತು ದವಡೆಗಳ ಸಮಸ್ಯೆಗೆ ಹೇಳಿ ಮಾಡಿಸಿದ ಔಷಧಿಯಾಗಿದೆ.
ದಂತವೈದ್ಯರ ಸಲಹೆ ಪಡೆಯಿರಿ
ವರ್ಷಕ್ಕೆ ಎರಡು ಬಾರಿ ನಿಯಮಿತವಾಗಿ ನಿಮ್ಮ ದಂತವೈದ್ಯರನ್ನು ಕಂಡು ಹಲ್ಲುಗಳನ್ನು ಪರೀಕ್ಷಿಸಿಕೊಳ್ಳಿ. ಇಂದು ಸೂಕ್ಷ್ಮ ಸಂವೇದಿ ಹಲ್ಲುಗಳಿಗೆ ನೂತನ ವಿಧಾನದ ಚಿಕಿತ್ಸೆ ಲಭ್ಯವಿದ್ದು ನಿಮ್ಮ ಅಗತ್ಯಕ್ಕೆ ಮತ್ತು ಸಾಮರ್ಥ್ಯಕ್ಕೆ ತಕ್ಕ ಚಿಕಿತ್ಸೆ ಪಡೆದುಕೊಳ್ಳಿ.


Bengaluru, First Published 6, Sep 2019, 11:23 AM IST
Highlights
ಯೂ ಟರ್ನ್ ನಟಿ ಶ್ರದ್ಧಾ ಶ್ರೀನಾಥ್ ಮಕ್ಕಳೇ ಬೇಡ ಎಂದು ನಿರ್ಧರಿಸಿದ್ದಾರೆ. ಸಮಾಜದಲ್ಲಿ ಮಹಿಳೆಯರ ಮೇಲಿನ ದೌರ್ಜನ್ಯದ ಬಗ್ಗೆ ಮಾತನಾಡುತ್ತಾ ಈ ರೀತಿ ಹೇಳಿಕೆ ಕೊಟ್ಟಿರುವುದು ಕುತೂಹಲ ಮೂಡಿಸಿದೆ.
ಕನ್ನಡ, ತಮಿಳು, ತೆಲುಗು ಸಿನಿಮಾಗಳಲ್ಲಿ ಬ್ಯುಸಿಯಾಗಿರುವ ಬಹುಬೇಡಿಕೆ ನಟಿ ಶ್ರದ್ಧಾ ಶ್ರೀನಾಥ್ ಮಹಿಳಾ ದೌರ್ಜನ್ಯದ ವಿರುದ್ಧ ಮಾತನಾಡಿದ್ದಾರೆ.
ಬಾಲಿವುಡ್‌ನಿಂದ ಹಾರಿ ’ರಾಬರ್ಟ್’ ಗಾಗಿ ಹಾರಿ ಬಂದ ಭದ್ರಾವತಿ ಹುಡುಗಿ!
ಖಾಸಗಿ ವಾಹಿನಿಯೊಂದಕ್ಕೆ ನೀಡಿದ ಸಂದರ್ಶನದಲ್ಲಿ ಮಾತನಾಡಿದ ಶ್ರದ್ಧಾ, ಮಹಿಳೆಯರ ಮೇಲಿನ ದೌರ್ಜನ್ಯ, ಅತ್ಯಾಚಾರ ಇನ್ನೂ ನಿಂತಿಲ್ಲ. ಸಮಾಜದ ದೃಷ್ಟಿಕೋನ ಬದಲಾಗಬೇಕಿದೆ ಎಂದು ಹೇಳಿದ್ದಾರೆ.
‘ನಮ್ಮ ಅಜ್ಜಂದಿರಿಗೆ 15 ಮಕ್ಕಳಿದ್ದರು. ನನ್ನ ತಂದೆ-ತಾಯಿಗೆ ಇಬ್ಬರು ಮಕ್ಕಳಿದ್ದೇವೆ. ನಾನು ಮಕ್ಕಳೇ ಬೇಡ’ ಎಂದು ನಿರ್ಧರಿಸಿದ್ದೇನೆ’ ಎಂದಿದ್ದಾರೆ.  ಇದು ನನ್ನ ವೈಯಕ್ತಿಕ ಅಭಿಪ್ರಾಯ. ಯಾರೊಬ್ಬರ ಲೈಫ್ ಸ್ಟೈಲ್ ನಿಂದಲೂ ಪ್ರಭಾವಕ್ಕೊಳಗಾಗಿ ಈ ನಿರ್ಧಾರಕ್ಕೆ ಬಂದಿಲ್ಲ ಎಂದಿದ್ದಾರೆ.
ನಾನಿ ಹಾಗೂ ಶ್ರದ್ಧಾ ಶ್ರೀನಾಥ್ ಅಭಿನಯದ ‘ಜೆರ್ಸಿ’ ಚಿತ್ರದ ಲಿಪ್‌ಲಾಕ್ ದೃಶ್ಯ ಇತ್ತೀಚಿಗೆ  ವೈರಲ್ ಆಗಿದೆ. ಕನ್ನಡದಲ್ಲಿ ಯೂ ಟರ್ನ್ ಸಿನಿಮಾದಲ್ಲಿ ನಟಿಸಿದ್ದಾರೆ. ಒಳ್ಳೆಯ ಮೆಚ್ಚುಗೆ ಗಳಿಸಿದ್ದಾರೆ.
Last Updated 6, Sep 2019, 11:25 AM IST


icc cricket world cup 2019 india vs england edgbaston birmingham statistics and facts
ಇಂಡಿಯಾ vs ಇಂಗ್ಲೆಂಡ್: ಅಂಕಿ-ಅಂಶ ಏನು ಹೇಳುತ್ತದೆ?
ಭಾನುವಾರದ ವಿಶ್ವಕಪ್ ಪಂದ್ಯದಲ್ಲಿ ಇಂಗ್ಲೆಂಡ್‌ನಲ್ಲಿ ಭಾರತ ತಂಡದ ಆಟವನ್ನು ಕ್ರಿಕೆಟ್ ಜಗತ್ತು ಎದುರು ನೋಡುತ್ತಿದೆ. ಪಂದ್ಯದ ಬಗೆಗಿನ ಪ್ರಮುಖ ಅಂಕಿ ಅಂಶಗಳು ಇಲ್ಲಿವೆ.
Agencies | Updated:
Jun 29, 2019, 05:36PM IST
X
ಕೋಚ್ ರೇಸ್‌ನಲ್ಲಿ 6 ಮಂದಿ; ಯಾ...
ಲಂಡನ್: ಭಾರತ ವರ್ಸಸ್ ಪಾಕಿಸ್ತಾನ ಪಂದ್ಯಕ್ಕೆ ಹೇಗೆ ಕ್ರಿಕೆಟ್ ಅಭಿಮಾನಿಗಳು ಕಾದು ಕುಳಿತಿದ್ದರೋ, ಅದೇ ರೀತಿಯಲ್ಲಿ ಭಾನುವಾರ ನಡೆಯುತ್ತಿರುವ, ಅತ್ಯಂತ ರೋಚಕ ಇಂಗ್ಲೆಂಡ್ ವರ್ಸಸ್ ಇಂಡಿಯಾ ಪಂದ್ಯಕ್ಕೆ ಕ್ಷಣಗಣನೆ ಆರಂಭವಾಗಿದೆ.
ಈ ಪಂದ್ಯ ಹಲವು ರೀತಿಯಲ್ಲಿ ಪ್ರಮುಖವೆನಿಸಿದೆ. ಇಂಗ್ಲೆಂಡ್ ತಂಡವನ್ನು ತವರಿನಲ್ಲಿ ಎದುರಿಸುವುದು ಒಂದೆಡೆಯಾದರೆ, ಸಾಂಪ್ರದಾಯಿಕ ಎದುರಾಳಿ ಪಾಕಿಸ್ತಾನದಂತೆ, ಇಂಗ್ಲೆಂಡ್ ತಂಡವನ್ನು ಕೂಡ ಬಿಂಬಿಸಿರುವುದರಿಂದ, ಹೆಚ್ಚು ಕುತೂಹಲಕ್ಕೆ ಕಾರಣವಾಗಿದೆ. ಪಂದ್ಯದ ಕುರಿತ ಪ್ರಮುಖ ಅಂಕಿ-ಅಂಶಗಳು ಈ ರೀತಿ ಇವೆ.
ಭಾರತ ವರ್ಸಸ್ ಇಂಗ್ಲೆಂಡ್ ಅಂಕಿ-ಅಂಶ
ಆಡಿದ ಒಟ್ಟು ಪಂದ್ಯ 99
ಭಾರತದ ಗೆಲುವು 53
ಇಂಗ್ಲೆಂಡ್ ಗೆಲುವು 41
ಟೈ 2
ವಿಶ್ವಕಪ್ ಮುಖಾಮುಖಿ: 7
ಭಾರತ ಗೆಲುವು 3
ಇಂಗ್ಲೆಂಡ್ ಜಯ 3
ಟೈ 1
ಭಾರತ 338 (2011ರ ವಿಶ್ವಕಪ್)
ಇಂಗ್ಲೆಂಡ್ 338 (2011ರ ವಿಶ್ವಕಪ್)
ಕನಿಷ್ಠ ಸ್ಕೋರ್
ಇಂಗ್ಲೆಂಡ್ 168 (2002/03ರ ವಿಶ್ವಕಪ್)
ಭಾರತ 132 (1975ರ ವಿಶ್ವಕಪ್)
ಭಾರತ ವಿರುದ್ಧ ಇಂಗ್ಲೆಂಡ್ ತಂಡ 1975ರ ಆವೃತ್ತಿಯಲ್ಲಿ 202 ರನ್‌ಗಳ ಅಂತರದಿಂದ ಗೆದ್ದಿತ್ತು. ಇದು ಉಭಯ ತಂಡಗಳ ನಡುವಣ ಭಾರಿ ಅಂತರದ ಗೆಲುವು.
ಭಾರತ ತಂಡ 1983ರ ಆವೃತ್ತಿಯಲ್ಲಿ ಇಂಗ್ಲೆಂಡ್ ವಿರುದ್ಧ 6 ವಿಕೆಟ್‌ಗಳ ಅಂತರದಿಂದ ಗೆದ್ದಿತ್ತು. ಇದು ಆಂಗ್ಲರ ವಿರುದ್ಧ ಆಡಿದ 7 ವಿಶ್ವಕಪ್ ಪಂದ್ಯಗಳ ಪೈಕಿ ಭಾರತಕ್ಕೆ ದಕ್ಕಿದ ದೊಡ್ಡ ಗೆಲುವು.
1975ರ ಆವೃತ್ತಿಯಲ್ಲಿ ಇಂಗ್ಲೆಂಡ್ ವಿರುದ್ಧ ಸುನಿಲ್ ಗವಾಸ್ಕರ್ ಗಳಿಸಿದ ರನ್. ಆರಂಭಿಕನಾಗಿ ಕ್ರೀಸಿಗಿಳಿದಿದ್ದ ಲಿಟಲ್ ಮಾಸ್ಟರ್ 174 ಎಸೆತಗಳಲ್ಲಿ 1 ಬೌಂಡರಿ ಸಹಿತ 36 ರನ್‌ಗಳೊಂದಿಗೆ ಔಟಾಗದೆ ಉಳಿದಿದ್ದರು. ಇದು ದಾಖಲೆ.
ಹಾಲಿ ವಿಶ್ವಕಪ್‌ನಲ್ಲಿ ಇಂಗ್ಲೆಂಡ್ ತಂಡದ ಜೋ ರೂಟ್ ಕಲೆಹಾಕಿರುವ ರನ್ 432. ಗರಿಷ್ಠ ರನ್ ಪೇರಿಸಿರುವವರ ಪೈಕಿ ರೂಟ್‌ಗೆ ಸದ್ಯಕ್ಕೆ 4ನೇ ಸ್ಥಾನ. 500 ರನ್ ಗಳಿಸಿರುವ ಡೇವಿಡ್ ವಾರ್ನರ್ (ಆಸ್ಪ್ರೇಲಿಯಾ) ಮೊದಲ ಸ್ಥಾನದಲ್ಲಿದ್ದಾರೆ.
ಇಂಗ್ಲೆಂಡ್ ವೇಗಿ ಜೋಫ್ರಾ ಆರ್ಚರ್ ಹಾಲಿ ವಿಶ್ವಕಪ್‌ನಲ್ಲಿ ಉರುಳಿಸಿದ ವಿಕೆಟ್‌ಗಳು 16. ಅತಿ ಹೆಚ್ಚು ವಿಕೆಟ್ ಉರುಳಿಸಿದವರ ಪಟ್ಟಿಯಲ್ಲಿ ಆರ್ಚರ್‌ಗೆ ಸದ್ಯಕ್ಕೆ 2ನೇ ಸ್ಥಾನ. ಆಸ್ಪ್ರೇಲಿಯಾದ ಮಿಚೆಲ್ ಸ್ಟಾರ್ಕ್ (19) ಮೊದಲ ಸ್ಥಾನದಲ್ಲಿದ್ದಾರೆ.
ಪೂರ್ವ ಇತಿಹಾಸ
ವಿಶ್ವಕಪ್ ಇತಿಹಾಸದಲ್ಲಿ ಭಾರತ ಮತ್ತು ಇಂಗ್ಲೆಂಡ್ 7 ಬಾರಿ ಮುಖಾಮುಖಿಯಾಗಿದ್ದು, ಸಮಬಲ ನೆಲೆಸಿದೆ. ಅವುಗಳ ವಿವರ ಇಲ್ಲಿದೆ.
1975
ಇಂಗ್ಲೆಂಡ್‌ಗೆ 202 ರನ್ ಜಯ
ಇಂಗ್ಲೆಂಡ್ : 60 ಓವರ್‌ಗಳಲ್ಲಿ 334/4 (ಡಿ.ಎಲ್.ಅಮಿಸ್ 137; ಕೀತ್ ಫ್ಲೆಚರ್ 107; ಅಬಿದ್ ಅಲಿ 58ಕ್ಕೆ 2)
ಭಾರತ : 60 ಓವರ್‌ಗಳಲ್ಲಿ 132/3 (ಗವಾಸ್ಕರ್ 36*, ಜಿ.ಆರ್.ವಿಶ್ವನಾಥ್ 37)
1983
ಭಾರತಕ್ಕೆ 6 ವಿಕೆಟ್ ಜಯ
ಇಂಗ್ಲೆಂಡ್ : 60 ಓವರ್‌ಗಳಲ್ಲಿ 213/10 (ಗ್ರ್ಯಾಂಟ್ ಫ್ಲವರ್ 33, ಸಿ.ಜೆ.ತಾವರೆ 32; ಕಪಿಲ್ ದೇವ್ 35ಕ್ಕೆ 3, ಮೊಹಿಂದರ್ ಅಮರ್‌ನಾಥ್ 27ಕ್ಕೆ 2, ರೋಜರ್ ಬಿನ್ನಿ 43ಕ್ಕೆ 2)
ಭಾರತ : 54.4 ಓವರ್‌ಗಳಲ್ಲಿ 217/4 (ಸುನಿಲ್ ಗವಾಸ್ಕರ್ 25, ಮೊಹಿಂದರ್ ಅಮರ್‌ನಾಥ್ 46, ಯಶಪಾಲ್ ಶರ್ಮಾ 61, ಸಂದೀಪ್ ಪಾಟೀಲ್ 51*;)
1987
ಇಂಗ್ಲೆಂಡ್‌ಗೆ 35 ರನ್ ಜಯ
ಇಂಗ್ಲೆಂಡ್ : 50 ಓವರ್‌ಗಳಲ್ಲಿ 254/6 (ಗೂಚ್ 115, ಮೈಕ್ ಗ್ಯಾಟಿಂಗ್ 56, ಅಲನ್ ಲ್ಯಾಂಬ್ 32*; ಮಣಿಂದರ್ ಸಿಂಗ್ 54ಕ್ಕೆ 3, ಕಪಿಲ್ 38ಕ್ಕೆ 2).
ಭಾರತ : 45.3 ಓವರ್‌ಗಳಲ್ಲಿ 219/10 (ಅಜರುದ್ದೀನ್ 64, ಕೆ.ಶ್ರೀಕಾಂತ್ 31, ಕಪಿಲ್ 30; ಹೆಮಿಂಗ್ಸ್ 52ಕ್ಕೆ 4, ನೀಲ್ ಫಾಸ್ಟರ್ 47ಕ್ಕೆ 3).
1992
ಇಂಗ್ಲೆಂಡ್‌ಗೆ 9 ರನ್ ಜಯ
ಇಂಗ್ಲೆಂಡ್ : 50 ಓವರ್‌ಗಳಲ್ಲಿ 236/9 (ರಾಬಿನ್ ಸ್ಮಿತ್ 91, ಗೂಚ್ 51; ಕಪಿಲ್ 38ಕ್ಕೆ 2, ಮನೋಜ್ ಪ್ರಭಾಕರ್ 34ಕ್ಕೆ 2, ಜಾವಗಲ್ ಶ್ರೀನಾಥ್ 47ಕ್ಕೆ 2).
ಭಾರತ : 49.2 ಓವರ್‌ಗಳಲ್ಲಿ 227/10 (ರವಿಶಾಸ್ತ್ರಿ 57, ಕೆ.ಶ್ರೀಕಾಂತ್ 39, ಸಚಿನ್ 35; ಡಿಎ ರೀವ್ 38ಕ್ಕೆ 3).
1999
ಭಾರತಕ್ಕೆ 63 ರನ್ ಜಯ
ಭಾರತ : 50 ಓವರ್‌ಗಳಲ್ಲಿ 232/8 (ದ್ರಾವಿಡ್ 53, ಗಂಗೂಲಿ 40, ಅಜಯ್ ಜಡೇಜಾ 39; ಎಂ.ಎ.ಎಲಮ್ 28ಕ್ಕೆ 2).
ಇಂಗ್ಲೆಂಡ್ : 45.2 ಓವರ್‌ಗಳಲ್ಲಿ 169/10 (ತೋರ್ಪೆ 36, ನಾಸಿರ್ ಹುಸೇನ್ 33; ಗಂಗೂಲಿ 27ಕ್ಕೆ 3, ಕುಂಬ್ಳೆ 30ಕ್ಕೆ 2, ಜಾವಗಲ್ ಶ್ರೀನಾಥ್ 25ಕ್ಕೆ 2).
2003
ಭಾರತಕ್ಕೆ 82 ರನ್ ಜಯ
ಭಾರತ : 50 ಓವರ್‌ಗಳಲ್ಲಿ 250/9 (ದ್ರಾವಿಡ್ 62, ಸಚಿನ್ 50, ಯುವರಾಜ್ ಸಿಂಗ್ 42; ಎ.ಆರ್.ಕ್ಯಾಡಿಕ್ 69ಕ್ಕೆ 3, ಫ್ಲಿಂಟಾಫ್ 15ಕ್ಕೆ 2).
ಇಂಗ್ಲೆಂಡ್ : 45.3 ಓವರ್‌ಗಳಲ್ಲಿ 168/10 (ಫ್ಲಿಂಟಾಫ್ 64, ಮೈಕೆಲ್ ವಾನ್ 20; ಆಶಿಶ್ ನೆಹ್ರಾ 23ಕ್ಕೆ 6, ಜಹೀರ್ ಖಾನ್ 29ಕ್ಕೆ 2).
2011
ಪಂದ್ಯ ಟೈ
ಭಾರತ : 49.5 ಓವರ್‌ಗಳಲ್ಲಿ 338/10 (ಸಚಿನ್ 120, ಗಂಭೀರ್ 51, ಯುವರಾಜ್ ಸಿಂಗ್ 58; ಬ್ರೆಸ್ನನ್ 48ಕ್ಕೆ 5).
ಇಂಗ್ಲೆಂಡ್ : 50 ಓವರ್‌ಗಳಲ್ಲಿ 338/8 (ಸ್ಟ್ರಾಸ್ 158, ಬೆಲ್ 69; ಜಹೀರ್ ಖಾನ್ 64ಕ್ಕೆ 3, ಮುನಾಫ್ ಪಟೇಲ್ 70ಕ್ಕೆ 2, ಪಿಯೂಷ್ ಚಾವ್ಲಾ 71ಕ್ಕೆ 2).
ತಂಡಗಳು
ಭಾರತ : ವಿರಾಟ್ ಕೊಹ್ಲಿ (ನಾಯಕ), ರೋಹಿತ್ ಶರ್ಮಾ, ಕೆ.ಎಲ್.ರಾಹುಲ್, ವಿಜಯ್ ಶಂಕರ್, ಕೇದಾರ್ ಜಾಧವ್, ಧೋನಿ, ಹಾರ್ದಿಕ್ ಪಾಂಡ್ಯ, ಕುಲ್ದೀಪ್ ಯಾದವ್, ಯುಜ್ವೇಂದ್ರ ಚಹಲ್, ಮೊಹಮ್ಮದ್ ಶಮಿ, ಜಸ್‌ಪ್ರಿತ್ ಬುಮ್ರಾ, ರಿಷಭ್ ಪಂತ್, ದಿನೇಶ್ ಕಾರ್ತಿಕ್, ಭುವನೇಶ್ವರ್ ಕುಮಾರ್ ಮತ್ತು ರವೀಂದ್ರ ಜಡೇಜಾ.
ಇಂಗ್ಲೆಂಡ್ : ಮಾರ್ಗನ್ (ನಾಯಕ), ಜೇಮ್ಸ್ ವಿನ್ಸ್, ಜಾನಿ ಬೈರ್‌ಸ್ಟೋವ್, ಜೋ ರೂಟ್, ಬೆನ್ ಸ್ಟೋಕ್ಸ್, ಜೋಸ್ ಬಟ್ಲರ್, ಮೊಯೀನ್ ಅಲಿ, ಅದಿಲ್ ರಶೀದ್, ಮಾರ್ಕ್ ವುಡ್, ಕ್ರಿಸ್ ವೋಕ್ಸ್, ಜೋಫ್ರಾ ಆರ್ಚರ್, ಜೇಸನ್ ರಾಯ್, ಲಿಯಾಮ್ ಪ್ಲಂಕೆಟ್, ಟಾಮ್ ಕುರನ್ ಮತ್ತು ಲಿಯಾಮ್ ಡಾಸನ್.


ಮಾಸ
ಮೇಷ ಬಿಚ್ಚು ಮನಸ್ಸಿನ ಸ್ಪಷ್ಟ ಹೇಳಿಕೆಯಿಂದಾಗಿ ಸಹೋದ್ಯೋಗಿಗಳಿಗೆ ಇರುಸು ಮುರುಸು. ಸತ್ಯ ದರ್ಶನದಿಂದ ಎಲ್ಲವೂ ನಿರಾಳ. ಸಂತೋಷದ ವಾತಾವರಣ ಮೂಡುವುದು.
ವೃಷಭ ಆತ್ಮೀಯತೆಯಿಂದ ಶುಭ ಸಂದರ್ಭ ನಿರ್ಮಾಣ. ಹೊಣೆಗಾರಿಕೆಯ ವಿಷಯದಲ್ಲಿ ಸಮರ್ಥ ನಿರ್ವಹಣೆ. ವಿಷಯಗಳ ಸ್ಪಷ್ಟ ಅರಿವು ಉಂಟಾಗಿ ವಿಶ್ವಾಸ ಮೂಡುವುದು.
ಮಿಥುನ ಬೇರೆಯವರ ವಿವಾದಗಳನ್ನು ಪರಿಹರಿಸುವಲ್ಲಿ ಮಧ್ಯಸ್ಥಿಕೆ ವಹಿಸಬೇಕಾದೀತು. ಅಡ್ಡಿ ಆತಂಕಗಳಿಲ್ಲದ ಜೀವನದಿಂದ ಉಲ್ಲಾಸ. ಸ್ನೇಹಿತರಿಂದ ಸಂತೋಷದ ವಾತಾವರಣ.
ಕಟಕ ಆತ್ಮಶೋಧನೆಯಿಂದ ತಲೆದೋರಿರುವ ಗೊಂದಲಗಳು ನಿವಾರಣೆ. ನಿಷ್ಕಲ್ಮಷ ಭಾವನೆಯಿಂದ ಸಮಾಧಾನ. ಸ್ನೇಹಿತರಿಂದ ಪ್ರಶಂಸೆ, ಸಂಗಾತಿಯಿಂದ ಉತ್ತಮ ಸಹಕಾರ.
ಸಿಂಹ ಭಿನ್ನಾಭಿಪ್ರಾಯದಿಂದ ನಿಂತುಹೋದ ಕಾರ್ಯಗಳು ಒಮ್ಮತದಿಂದ ಸಾಧಿಸಲ್ಪಡುವವು. ಮದುವೆ ಮುಂತಾದ ಮಂಗಲ ಕಾರ್ಯಗಳ ನಿಶ್ಚಯ ಸಾಧ್ಯತೆ. ಕೆಲಸ ಕಾರ್ಯಗಳಲ್ಲಿ ಹುಮ್ಮಸ್ಸು.
ಕನ್ಯಾ ಗಂಡಾಂತರಕ್ಕೆ ಬಲಿಯಾಗದಂತೆ ಹಿರಿಯರಿಂದ ಸಕಾಲಿಕ ಸಲಹೆ. ವೈಮನಸ್ಯ ನಿವಾರಣೆಯಾಗಿ ದೃಢ ಸಂಕಲ್ಪ. ಆರೋಗ್ಯದಲ್ಲಿ ಪ್ರಗತಿ. ಬಂಧುಗಳ ಆಗಮನ ಸಾಧ್ಯತೆ.
ತುಲಾ ಕೆಲಸ ಕಾರ್ಯಗಳಲ್ಲಿ ಉತ್ತಮ ಪ್ರಗತಿ. ನಿಕಟವರ್ತಿಗಳಿಂದ ಅನುಕೂಲಕರ ಸಹಾಯ. ಆತ್ಮಸ್ಥೈರ್ಯ ಮೂಡುವುದು. ವ್ಯಾಪಾರದಲ್ಲಿ ಹೆಚ್ಚಿನ ಲಾಭ. ಗಣ್ಯರ ಭೇಟಿ ಸಂಭವ.
ವೃಶ್ಚಿಕ ನಿಮ್ಮ ನಿಲುವಿನಲ್ಲಿ ಆಕಸ್ಮಿಕ ತಿರುವು ಕಂಡುಬರುವುದು. ದೈಹಿಕ ಮತ್ತು ಮಾನಸಿಕ ಶ್ರಮ ಕಡಿಮೆಯಾಗಿ ನಿರಾಳ ಭಾವ. ಕಾರ್ಯನಿರ್ವಹಣೆಯಲ್ಲಿ ಯಶಸ್ಸನ್ನು ಕಾಣುವಿರಿ.
ಧನು ಮುಕ್ತ ಭಾವನೆಯಿಂದ ಸಮಸ್ಯೆಗಳಿಗೆ ಪರಿಹಾರ ಕಂಡುಕೊಳ್ಳುವಿರಿ. ಪ್ರಯಾಣದ ಸಾಧ್ಯತೆ ಕಂಡುಬರುವುದು. ಆಶ್ಚರ್ಯಕರ ರೀತಿಯಲ್ಲಿ ಕೆಲಸ ಕಾರ್ಯಗಳು ಕೂಡಿಬರುವವು.
ಮಕರ ಕುಟುಂಬದಲ್ಲಿ ಹೊಂದಾಣಿಕೆಯಿಂದ ಬೆಂಬಲ ಗಳಿಸುವಿರಿ. ವ್ಯಕ್ತಿಗಳ ಸಂಪರ್ಕದಿಂದ ಉತ್ತಮ ಲಾಭದ ನಿರೀಕ್ಷೆ. ಸಂಘರ್ಷದಿಂದ ದೂರ. ಗೆಳೆಯರಿಂದ ನೆಮ್ಮದಿ.
ಕುಂಭ ಸ್ನೇಹಿತರೊಂದಿಗೆ ವಿಷಯಗಳ ವಿನಿಮಯದಿಂದ ವಾತಾವರಣ ತಿಳಿಗೊಂಡು ಮನಸ್ಸಿಗೆ ನೆಮ್ಮದಿ. ವಿಶೇಷ ಭೋಜನ ಕೂಟಗಳಲ್ಲಿ ಭಾಗವಹಿಸುವ ಸಾಧ್ಯತೆ. ಸಂಗಾತಿಯಿಂದ ಸಹಕಾರ.
ಮೀನ ಸಾಮಾಜಿಕ ಕಾರ್ಯಕ್ರಮಗಳಲ್ಲಿ ತೊಡಗಿಸಿಕೊಳ್ಳುವಿರಿ. ಅಚ್ಚರಿಯ ಸುದ್ದಿ ಕೇಳುವ ಸಾಧ್ಯತೆ. ಸ್ವಪ್ರಯತ್ನದಿಂದ ಕಾರ್ಯಕ್ಷೇತ್ರಗಳಲ್ಲಿ ಉನ್ನತಿ. ಸಾಮಾಜಿಕ ಮನ್ನಣೆ ನಿಮ್ಮದಾಗಲಿದೆ.
ಮೇಷ ಅಶ್ವಿನಿ, ಭರಣಿ, ಕೃತ್ತಿಕಾ 1ನೇ ಪಾದ : ನಿಮ್ಮ ಜೀವನ ಶೈಲಿಯನ್ನು ಬದಲಾಯಿಸಿಕೊಳ್ಳುವುದು ಅನಿವಾರ್ಯ. ಎಲ್ಲರೊಡನೆ ಹೊಂದಿಕೆಯನ್ನು ಮಾಡಿಕೊಳ್ಳುವುದು ಅತೀ ಅವಶ್ಯವೆಂದು ಮನವರಿಕೆಯಾಗುವುದು. ಹಣದ ಹರಿವು ಸ್ವಲ್ಪ ಮಂದಗತಿಯಲ್ಲಿರುತ್ತದೆ. ಬಂಧುಗಳ ನಂಬಿಕೆಯನ್ನು ಉಳಿಸಿಕೊಂಡು ಮುಂದುವರೆಯಿರಿ. ಆಹಾರ ತಿಂಡಿಯನ್ನು ಮಾಡುವವರು ಗ್ರಾಹಕರ ಜೊತೆ ಸೌಜನ್ಯವಾಗಿ ನಡೆದುಕೊಳ್ಳಬೇಕು. ವಿದೇಶಿ ವ್ಯವಹಾರ ಮಾಡುವವರಿಗೆ ಉತ್ತಮ ವ್ಯವಹಾರವಿರುತ್ತದೆ. ಸ್ವಲ್ಪ ಖರ್ಚನ್ನು ಕಡಿಮೆ ಮಾಡಿರಿ. ಮೂಳೆ ನೋವು ಕಾಡುವುದು.
ವೃಷಭ ಕೃತ್ತಿಕಾ 2,3,4, ರೋಹಿಣಿ, ಮೃಗಶಿರಾ 1,2 : ಚಿಕ್ಕ ಮಕ್ಕಳ ಆರೋಗ್ಯದಲ್ಲಿ ಸಾಕಷ್ಟು ಸುಧಾರಣೆಯಾಗುವುದು. ಮಗನ ಉನ್ನತ ವಿದ್ಯಾಭ್ಯಾಸದಲ್ಲಿ ಪ್ರಗತಿಯಾಗುವುದು. ನಿಮ್ಮ ವ್ಯವಹಾರಗಳ ಬಗ್ಗೆ ಸರಿಯಾಗಿ ಗಮನಹರಿಸುವುದು. ನಿರುದ್ಯೋಗಿಗಳಿಗೆ ಕೆಲಸ ಸಿಗುವ ಸಾಧ್ಯತೆಗಳಿವೆ. ಈ ವಾರ ಸಂತೋಷ ಕಾರ್ಯಕ್ರಮಗಳಲ್ಲಿ ಕುಟುಂಬ ಸಮೇತರಾಗಿ ಭಾಗವಹಿಸಿರಿ. ನಿಮ್ಮ ನಿಸ್ವಾರ್ಥ ಸೇವೆಯು ಜನರಿಂದ ಪ್ರಶಂಸೆಗೆ ಒಳಗಾಗುವಿರಿ. ನಿಮ್ಮ ಆರೋಗ್ಯದಲ್ಲಿ ಸುಧಾರಣೆ ಮತ್ತು ಸ್ಥಿರತೆಯುಂಟಾಗಿ ದೈನಂದಿನ ಕೆಲಸಗಳಿಗೆ ಅನುಕೂಲವಾಗುವುದು.
ಮಿಥುನ ಮೃಗಶಿರಾ 3,4, ಆರಿದ್ರಾ, ಪುನರ್ವಸು 1,2,3 : ಎಂತಹುದೇ ತುರ್ತು ಕೆಲಸಗಳಿದ್ದರೂ ಅವಸರ ಮಾಡದೆ ಸಂಯಮದಿಂದ ಕಾರ್ಯ ನಿರ್ವಹಿಸುವಿರಿ. ಬಂಧು ಮಿತ್ರರು ನಿಮ್ಮೊಡನೆ ಸ್ವಲ್ಪ ನಿಷ್ಠೂರವಾಗುವರು. ಸ್ವಲ್ಪ ಸಾಲ ಕೊಡದಿರುವುದು ಒಳ್ಳೆಯದು. ಉದ್ಯಮದಲ್ಲಿ ಬರುವ ಲಾಭವನ್ನು ಮರು ಹೂಡಿಕೆ ಮಾಡುವ ಮುನ್ನ ನಿಮಗಾಗಿ ಸ್ವಲ್ಪ ಉಳಿಸಿಕೊಳ್ಳಿರಿ. ಬರಹಗಾರರಿಗೆ ಹೆಸರು ಬರುವ ಜೊತೆಗೆ ವಿವಾದಗಳು ಸಹ ಬರುತ್ತವೆ. ಆದರೆ ಇವರ ವಿಚಾರಗಳಿಗೆ ಸಾಕಷ್ಟು ಅಭಿಮಾನಿಗಳು ದೊರೆತು ಪ್ರಸಿದ್ಧಿ ಬರುವುದು.
ಕಟಕ ಪುನರ್ವಸು 4, ಪುಷ್ಯ, ಆಶ್ಲೇಷ : ಆರ್ಥಿಕ ದೃಢತೆ ಸ್ವಲ್ಪ ಹೆಚ್ಚಿರುತ್ತದೆ. ವ್ಯಾಪಾರ ವ್ಯವಹಾರಗಳಲ್ಲಿ ಸ್ವಲ್ಪ ಲಾಭವಿರುತ್ತದೆ. ಉದ್ದಿಮೆದಾರರಿಗೆ ಬರಬೇಕಾಗಿದ್ದ ಸಹಾಯಧನ ಸರ್ಕಾರದಿಂದ ಬರುತ್ತದೆ. ಅವರ ಉದ್ದಿಮೆಗಳಿಗೆ ಬೇಕಾಗಿದ್ದ ಸಾಲ ಸೌಲಭ್ಯಗಳು ಸರಾಗವಾಗಿ ಸಿಗುತ್ತದೆ. ಭೂಮಿಯನ್ನು ಅಭಿವೃದ್ಧಿಪಡಿಸುವವರಿಗೆ ಕೈತುಂಬಾ ಕೆಲಸ ಮತ್ತು ಧನಲಾಭ ಇರುತ್ತದೆ. ಕಟ್ಟಡ ನಿರ್ಮಾಣ ಕೆಲಸ ಮಾಡುವವರಿಗೆ ಹೊಸ ಹೊಸ ಕೆಲಸಗಳು ದೊರೆತು ಧನಲಾಭ ಹೆಚ್ಚುವುದು. ಸರ್ಕಾರಿ ಗುತ್ತಿಗೆದಾರರಿಗೆ ಅವರ ಬಾಕೀ ಹಣ ದೊರೆಯುತ್ತದೆ.
ಸಿಂಹ ಮಖ, ಪೂರ್ವ ಫಲ್ಗುಣಿ, ಉತ್ತರ ಫಲ್ಗುಣಿ 1: ನಿವೇಶನ ಖರೀದಿಗಾಗಿ ನಿಮ್ಮ ಸಂಗಾತಿಯು ಒತ್ತಾಯಿಸಬಹುದು. ಕಚೇರಿಯಲ್ಲಿ ಇದ್ದ ಮಾನಸಿಕ ಕಿರಿಕಿರಿಯು ದೂರವಾಗುವುದು. ವ್ಯಾಪಾರ ವ್ಯವಹಾರಗಳಲ್ಲಿ ಇದ್ದ ಅಡ್ಡಿ ಆತಂಕಗಳು ದೂರವಾಗುವುದು. ನಿಮ್ಮಿಂದ ಈ ಹಿಂದೆ ಹಣ ಪಡೆದಿದ್ದವರು ಈಗ ಹಣವನ್ನು ವಾಪಸ್ ತಂದು ಕೊಡುವರು. ಶಾಲಾ ಕಾಲೇಜುಗಳನ್ನು ಸ್ಥಾಪಿಸಬೇಕೆನ್ನುವವರಿಗೆ ಉತ್ತಮ ಅವಕಾಶವಿರುತ್ತದೆ . ಲೇವಾದೇವಿ ಅಥವಾ ಸಾಲದ ವ್ಯವಹಾರ ಮಾಡದಿರುವುದು ಒಳ್ಳೆಯದು. ಆರೋಗ್ಯದಲ್ಲಿ ಸ್ಥಿರತೆ ಇರುತ್ತದೆ.
ಕನ್ಯಾ ಉತ್ತರ ಫಲ್ಗುಣಿ 2,3,4, ಹಸ್ತ, ಚಿತ್ತಾ 1,2 : ಸಣ್ಣ ಪುಟ್ಟ ವಿಚಾರಗಳಲ್ಲಿ ಮನಸ್ಥಾಪವಾಗುವ ಸಾಧ್ಯತೆಗಳಿವೆ. ಸ್ವಲ್ಪ ತಾಳ್ಮೆಯಿಂದಿರುವುದು ಒಳ್ಳೆಯದು. ಯಾವುದೇ ರೀತಿಯ ತೆರಿಗೆಗಳು ಬಾಕಿಗಳು ಇದ್ದಲ್ಲಿ ಅಲಕ್ಷ್ಯ ಮಾಡದೇ ಕಟ್ಟಿರಿ, ಇಲ್ಲವಾದಲ್ಲಿ ತೊಂದರೆ ಅನುಭವಿಸಬೇಕಾದೀತು. ನಿಮ್ಮ ವ್ಯವಹಾರಗಳಲ್ಲಿ ಸ್ವಲ್ಪ ಹಿನ್ನಡೆಯಾಗಬಹುದು ಸ್ವಲ್ಪ ಎಚ್ಚರವಿರಲಿ. ಶುಭ ಸಮಾರಂಭಗಳಲ್ಲಿ ಭಾಗವಹಿಸುವ ಅವಕಾಶವಿದೆ. ಇಲ್ಲಿ ಯಾರ ಬಗ್ಗೆಯೂ ಸಹ ಕೊಂಕು ಮಾತನ್ನು ಆಡಬೇಡಿರಿ. ನಿಮ್ಮ ವೃತ್ತಿಯಲ್ಲಿ ಅತೀ ಅವಸರ ಬೇಡ.
ತುಲಾ ಚಿತ್ತಾ 3,4, ಸ್ವಾತಿ, ವಿಶಾಖೆ 1,2,3: ಪ್ರತೀ ಕಾರ್ಯದಲ್ಲಿ ನಿಮ್ಮ ಹೆಸರು ಮತ್ತು ಅದರ ಯಶಸ್ಸಿನಲ್ಲಿ ನೀವೇ ಸೂತ್ರದಾರರು ಎಂಬಂತೆ ಬಿಂಬಿಸಲು ಯತ್ನಿಸುವಿರಿ. ಇದಕ್ಕಾಗಿ ಯಾವ ಮಾರ್ಗವನ್ನು ಬೇಕಾದರೂ ಸಹ ಅನುಸರಿಸುವಿರಿ. ಧನಾದಾಯ ನಿಮ್ಮ ನಿರೀಕ್ಷೆಯಂತಿರುತ್ತದೆ. ನಿಮ್ಮ ಹಿಂಬಾಲಕರ ಮೂಲಕ ಸಾಮಾಜಿಕ ಗೌರವವನ್ನು ಪಡೆಯುವಿರಿ. ನಿಮ್ಮ ವಿವಿಧ ಮೂಲಗಳಿಂದ ಆದಾಯ ಹರಿದು ಬರುತ್ತದೆ. ನಿಮ್ಮ ಆದಾಯದಲ್ಲಿ ಸೋರಿಕೆಯಿಂದ ಸ್ವಲ್ಪ ಕರಗಬಹುದು. ಅದನ್ನು ಸರಿಯಾಗಿ ನೋಡಿಕೊಳ್ಳಿರಿ. ಹಣಕಾಸಿನ ಸಂಸ್ಥೆಯನ್ನು ನಡೆಸುವವರಿಗೆ ಬಂಡವಾಳ ಹರಿದು ಬರುತ್ತವೆ.
ವೃಶ್ಚಿಕ ವಿಶಾಖ 4, ಅನುರಾಧ, ಜ್ಯೇಷ್ಠ : ಸಹೋದ್ಯೋಗಿಗಳ ನಡುವೆ ಪ್ರೀತಿ ವಿಶ್ವಾಸದಿಂದ ವ್ಯವಹರಿಸಿದಲ್ಲಿ ನಿಮ್ಮ ಇಚ್ಛೆಯ ಕಾರ್ಯಗಳು ಜರುಗುತ್ತವೆ. ಇದರಿಂದ ನಿಮ್ಮ ಸಂಸ್ಥೆಯಲ್ಲಿ ನಿಮ್ಮ ವರ್ಚಸ್ಸು ಹೆಚ್ಚುತ್ತದೆ. ಆರ್ಥಿಕ ಸ್ಥಿತಿ ಸಾಮಾನ್ಯವಾಗಿರುತ್ತದೆ. ಎಲ್ಲರಲ್ಲೂ ಅತಿಯಾದ ವಿಶ್ವಾಸ ಬೇಡ, ಅಂತಹವರೊಡನೆ ನಿಮ್ಮ ವೈಯಕ್ತಿಕ ವಿಚಾರಗಳನ್ನು ಹಂಚಿಕೊಳ್ಳಬೇಡಿರಿ. ಇದು ಮುಂದೊಂದು ದಿನ ನಿಮಗೆ ವ್ಯತಿರಿಕ್ತ ಪರಿಣಾಮ ಬೀರುವುದು. ಹಿರಿಯ ಅಧಿಕಾರಿಗಳಿಗೆ ಬಡ್ತಿ ದೊರೆಯುವ ಸಾಧ್ಯತೆ ಇದೆ. ಹೈನುಗಾರಿಕೆಯನ್ನು ಮಾಡುವವರಿಗೆ ಅಭಿವೃದ್ಧಿ ಇದೆ.
ಧನು ಮೂಲ, ಪೂರ್ವಾಷಾಢ, ಉತ್ತರಾಷಾಡ 1: ಮನೆಯ ಖರ್ಚು ವೆಚ್ಚಗಳನ್ನು ನಿಯಂತ್ರಿಸಲು ನೀವು ಸಾಕಷ್ಟು ಪ್ರಯತ್ನಿಸುವಿರಿ. ನಿಮ್ಮ ಆದಾಯ ಸಾಮಾನ್ಯವಾಗಿರುತ್ತದೆ. ಕೆಲವು ಹಣ ಕಾಸಿನ ವ್ಯವಹಾರಗಳಲ್ಲಿ ಸ್ವಲ್ಪ ತೊಡಕು ಬರಬಹುದು. ಕಟ್ಟಡಗಳನ್ನು ರಿಪೇರಿ ಮಾಡಲು ಬೇಕಾದ ಸಾಮಗ್ರಿಗಳನ್ನು ಒಟ್ಟು ಮಾಡುವಿರಿ. ಸಾಲ ಮರುಪಾವತಿ ಮಾಡಲು ಈಗಲೇ ಸೂಕ್ತ ಏರ್ಪಾಡು ಮತ್ತು ತಯಾರಿಯನ್ನು ಮಾಡುವಿರಿ. ಮನೆಯವರ ಸಹಾಯ ಪಡೆದು ನಿಮ್ಮ ಕೆಲಸಗಳನ್ನು ಪೂರೈಸಿ ಅದರಿಂದ ನಿಮ್ಮ ಆದಾಯವನ್ನು ಹೆಚ್ಚಿಸಿ ಕೊಳ್ಳುವಿರಿ.
ಮಕರ ಉತ್ತರಾಷಾಡ 2,3,4, ಶ್ರವಣ, ಧನಿಷ್ಠ 1, 2 : ನೀವು ಹೊಸ ಯೋಜನೆಗಳ ಬಗ್ಗೆ ಸರಿಯಾಗಿಯೇ ಆಲೋಚಿಸುವಿರಿ. ಆದರೆ ಅದನ್ನು ಅನುಷ್ಠಾನಗೊಳಿಸುವ ಮುನ್ನ ಅದಕ್ಕೆ ತಗಲುವ ವೆಚ್ಚದ ಪೂರ್ವ ತಯಾರಿಯನ್ನು ಆರಂಭಿಸುವಿರಿ. ದೈನಂದಿನ ಕೆಲಸಗಳಲ್ಲಿ ಉತ್ಸಾಹ ತೋರುವಿರಿ. ಧನಲಾಭ ಉತ್ತಮವಾಗಿರುತ್ತದೆ. ಮಕ್ಕಳ ವಿದ್ಯಾಭ್ಯಾಸದ ಪ್ರಗತಿಯತ್ತ ಸಾಗುವುದು. ಅವರ ಆಯ್ಕೆಯ ವಿಷಯಗಳನ್ನು ಪಡೆಯಲು ಸಾಧ್ಯವಾಗುವುದು. ಗೃಹಾಂಲಕಾರ ವಸ್ತುಗಳನ್ನು ಖರೀದಿಸುವಿರಿ. ಮಹಿಳಾ ಅಲಂಕಾರಿಕ ವಸ್ತುಗಳನ್ನು ತಯಾರಿಸುವವರಿಗೆ ಲಾಭ.
ಕುಂಭ ಧನಿಷ್ಠ 3,4, ಶತಭಿಷ, ಪೂರ್ವಾಭಾದ್ರ 1,2,3: ಮಡದಿಯ ಆರೋಗ್ಯದಲ್ಲಿ ಸುಧಾರಣೆಯಾಗುವುದು. ವ್ಯವಹಾರ ಸ್ವಲ್ಪ ಸುಧಾರಣೆಯಾಗುವುದು. ಆರ್ಥಿಕ ಸ್ಥಿತಿ ಸಾಮಾನ್ಯವಾಗಿದ್ದರೂ ನಂತರ ಸುಧಾರಿಸುತ್ತದೆ. ನಿಮ್ಮ ಆತ್ಮೀಯ ಬಂಧುಗಳು ನಿಮ್ಮ ಹಣವನ್ನು ಲಪಟಾಯಿಸಲು ಯತ್ನಿಸಬಹುದು, ಸ್ವಲ್ಪ ಎಚ್ಚರವಾಗಿರಿ. ಸಮಾಜದಲ್ಲಿ ನಿಮ್ಮ ಕೆಲಸ ಕಾರ್ಯಗಳಿಗೆ ಪ್ರಶಂಸೆ ದೊರೆಯುವುದು. ಧಾರ್ಮಿಕ ಕಾರ್ಯಗಳನ್ನು ನಡೆಸುವವರಿಗೆ ಉತ್ತಮ ಕೆಲಸಗಳಾಗಿ ಸಂತೋಷವೆನಿಸುತ್ತದೆ. ನಿಮ್ಮ ಪ್ರೀತಿ ಪಾತ್ರರಾದ ವ್ಯಕ್ತಿಗಳಿಂದ ಸಂತೋಷದ ಸಮಾಚಾರಗಳನ್ನು ಕೇಳುವಿರಿ.
ಮೀನ ಪೂರ್ವಾಭಾದ್ರ 4, ಉತ್ತರಾಭಾದ್ರ, ರೇವತಿ : ವೃತ್ತಿಯಲ್ಲಿ ಅತ್ಯಂತ ಖುಷಿಯ ದಿನವಾಗಿರುತ್ತದೆ. ಕೆಲವರಿಗೆ ಬಹುಮಾನ ರೂಪದಲ್ಲಿ ಪ್ರವಾಸ ಕೈಗೊಳ್ಳುವ ಅವಕಾಶ ಸಿಗುವುದು. ಬೆಲೆ ಬಾಳುವ ವಸ್ತುಗಳನ್ನು ಖರೀದಿಸುವ ಅವಕಾಶ ಒದಗಿ ಬರುತ್ತದೆ. ಆಸ್ಥಿ ಸಂಬಂಧಿತ ವಿವಾದಗಳು ಸುಖಾಂತವಾಗುತ್ತದೆ. ಹಿರಿಯರ ಸಲಹೆಗಳನ್ನು ಯಾವುದೇ ಕಾರಣಕ್ಕೂ ಅಲಕ್ಷಿಸ ಬೇಡಿರಿ. ನಿಮ್ಮ ಸ್ವಂತ ಆಲೋಚನೆಯಿಂದ ಮಾಡಿದ ಕೆಲಸಗಳು ಉತ್ತಮ ಫಲ ಸಿಗುತ್ತವೆ. ನಿಮ್ಮ ಬಂಧುಗಳೊಡನೆ ಕಳೆದು ಹೋಗಿದ್ದ ವಿಶ್ವಾಸವನ್ನು ಮರುಸ್ಥಾಪಿಸಲು ಯತ್ನಿಸುವಿರಿ.
ಮೇಷ ಮಂದಮಾರುತದಂತೆ ನಿಮ್ಮೊಡಲೊಳಗೆ ಅವಿತು ಕುಳಿತ ಅಶುಭಗಳೆಲ್ಲಾ ಹೊರಬೀಳಲಿವೆ. ವಿಚಲಿತರಾಗದಿರಿ. ವಾತಾವರಣದ ಬದಲಾವಣೆಯಿಂದ ಮನೆಯಲ್ಲಿ ಪ್ರಗತಿಯಾಗಲಿದೆ. ನಿಧಾನವಾಗಿ ಗುರಿ ತಲುಪುವುದು ಕ್ಷೇಮ. ಶುಭ: 1, 12, 11    ಅಶುಭ: 6, 8, 18
ವೃಷಭ ಕ್ರಮಿಸದೇ ಇರಲು ಬಯಸಿದ ದಾರಿಯನ್ನು ಕ್ರಮಿಸಬೇಕಾದ ಪ್ರಸಂಗ ಬಂದೊದಗಬಹುದು. ನಿರಾಸಕ್ತಿ ಯಾವುದಕ್ಕೂ ಪರಿಹಾರವಲ್ಲ. ಕಣ್ಣಿನ ತೊಂದರೆಯನ್ನು ನಿರ್ಲಕ್ಷಿಸದಿರಿ. ಮಂಗಳಕಾರ್ಯವನ್ನು ಮುಂದೆ ಹಾಕಿ. ಶುಭ: 3, 16, 19   ಅಶುಭ: 12, 21, 23
ಮಿಥುನ ಬಯಕೆಯೂ, ಕಾಲವೂ ಸರಿಯಾಗಿ ಮೇಳೈಸಿದೆ. ಆಸೆಗಳ ಶುಭಾರಂಭ ಮಾಡಿ. ಪ್ರಚಾರಕ್ಕಿಂತ ಮೊದಲು ಕೆಲಸಕ್ಕೆ ಆದ್ಯತೆ ಕೊಡಿ. ತಿಂಗಳಾಂತ್ಯದಲ್ಲಿ ಶುಭ ಫಲಗಳಿವೆ. ಸಂಗಾತಿಯೊಡನೆ ಹೆಚ್ಚಿನ ಕಾಲ ಕಳೆಯಿರಿ. ಕುಟುಂಬದಲಿ ಸಂತಸ. ಶುಭ : 13, 23, 6   ಅಶುಭ: 4, 7, 24
ಕಟಕ ದೈವಾರಾಧನೆಯ ಅಗತ್ಯ ಮುಂದುವರೆಯಲಿದೆ. ಕುಟುಂಬ, ಸಂಪತ್ತು ಮತ್ತು ಮನೆಯ ರಕ್ಷಣೆಯ ಜವಾಬ್ದಾರಿ ನಿಮ್ಮ ಮೇಲಿದೆ. ವ್ಯಾವಹಾರಿಕವಾಗಿ ಲಾಭವೂ ಇಲ್ಲ, ನಷ್ಟವೂ ಇಲ್ಲ. ತಾಳ್ಮೆ ಇರಲಿ. ದೇವರ ಸ್ಮರಣೆ ಮಾಡಿ. ಶುಭ: 4, 8, 12  ಅಶುಭ: 14, 9, 20
ಸಿಂಹ ಶುಭಫಲಗಳು ಬಾಗಿಲಲ್ಲಿ ನಿಂತಿವೆ. ನೀವೇ ಧೈರ್ಯದಿಂದ ಕರೆತನ್ನಿ. ಇಲ್ಲದಿರುವುದರ ಕುರಿತ ಬೇಸರಕ್ಕಿಂತ ಮುಂದೆ ಇರುವುದರ ಬಗ್ಗೆ ಸಂತಸವಿರಲಿ. ಪ್ರಾತಃಕಾಲದಲ್ಲಿ ಬೇಗನೆದ್ದು ಇಷ್ಟದೇವರನ್ನು ನೆನೆಯಿರಿ. ಶುಭ: 5, 20, 10  ಅಶುಭ: 4, 12, 13, 24
ಕನ್ಯಾ ಲಾಭ ನಷ್ಟಗಳ ಬಗ್ಗೆ ತಲೆಕೆಡಿಸಿಕೊಳ್ಳದೇ ಮುಂದಿರುವ ಆಪತ್ತಿನಿಂದ ಪಾರಾಗುವುದು ಹೇಗೆಂದು ವಿಚಾರ ಮಾಡಿ. ಸದ್ಯಕ್ಕೆ ನಿಮ್ಮ ಎಣಿಕೆಯಂತೆ ಯಾವುದೂ ನಡೆಯದು. ಪ್ರವಾಹದ ವಿರುದ್ಧ ಈಜು ಬೇಡ. ಶುಭ: 6, 18, 24    ಅಶುಭ: 5, 11, 21
ತುಲಾ ವ್ಯಾವಹಾರಿಕ ಪರಾಮರ್ಶೆಗೆ ಸುಸಮಯ. ಹೊಸ ವ್ಯವಹಾರವನ್ನು ಪ್ರಾರಂಭಿಸಲು ಇದು ಸರಿಯಾದ ಸಮಯ. ಇದರಿಂದ ಸಮಾಜದಲ್ಲಿ ಹೆಚ್ಚಿನ ಮನ್ನಣೆಯನ್ನೂ, ಗೌರವವನ್ನೂ ಗಳಿಸಬಲ್ಲಿರಿ. ಶುಭ: 7, 13, 21   ಅಶುಭ: 6, 14, 19
ವೃಶ್ಚಿಕ ಸರ್ವಮಂಗಳೆಯ ಆರಾಧನೆ ನಿಮಗೆ ಶುಭ ತರಲಿದೆ. ಜೀವನದ ಪ್ರಮುಖ ನಿರ್ಧಾರಗಳನ್ನು ಒಬ್ಬಂಟಿಯಾಗಿ ತೆಗೆದುಕೊಳ್ಳುವ ಪ್ರಸಂಗ ಬರಬಹುದು. ಸಂಗಾತಿಯ ಅಭಿಪ್ರಾಯಕ್ಕೆ ಕಾಯಬೇಡಿ. ಶುಭ: 8, 16, 24   ಅಶುಭ: 6, 17, 21
ಧನು ಅದೃಷ್ಟದೇವತೆಯ ಕೃಪಾದೃಷ್ಟಿಯ ಅಗತ್ಯ ನಿಮಗೆ ತುಂಬಾ ಇದೆ. ಆಸ್ತಿಗಳಿಕೆಗಾಗಿ ನೀವು ಮಾಡಿಕೊಂಡ ಸಾಲ- ಶೂಲವಾಗುವ ಸಾಧ್ಯತೆಯಿದೆ. ಖರ್ಚು ಗಣನೀಯವಾಗಿ ಕಡಿಮೆ ಮಾಡಿ. ಆರೋಗ್ಯವನ್ನು ಕಾಪಾಡಿಕೊಳ್ಳಿ. ಶುಭ: 9, 18, 27   ಅಶುಭ: 3, 13, 21
ಮಕರ ದಿನವೂ, ಜನರೂ, ಕಾಲವೂ ನಿಮ್ಮದೇ ಆಗಿರುವಾಗ ಹೆದರಿಕೆಯ ಮಾತೆಲ್ಲಿ. ಸ್ವಾತಂತ್ರ್ಯವನ್ನು ಅತಿಯಾಗಿ ಬಳಸಿಕೊಳ್ಳದೇ ಆತ್ಮವಿಶ್ವಾಸದಲ್ಲಿ ನಂಬಿಕೆಯಿಟ್ಟು ನಡೆಯಿರಿ. ಒಳ್ಳೆಯವರಾಗಲು ಹೋಗಿ ಎಡವದಿರಿ. ಶುಭ ಸಂಖ್ಯೆ: 11, 1, 20    ಅಶುಭ ಸಂಖ್ಯೆ : 8, 6, 13, 22
ಕುಂಭ ಮಿತ್ರರ ಉಪಟಳಗಳು ಕುಟುಂಬವನ್ನೇ ಬಾಧಿಸಬಹುದು. ಕೆಲ ದಿನಗಳ ಮಟ್ಟಿಗೆ ಏಕಾಂತದ ಅಗತ್ಯ. ದೇವತೆಯ ಆರಾಧನೆಯಿಂದ ಶುಭಫಲವಿದೆ. ಮಾಡದ ತಪ್ಪುಗಳನ್ನು ನಿಮ್ಮ ಹೆಗಲಿಗೆ ಹಾಕಿಕೊಳ್ಳಬೇಡಿ. ಶುಭ : 10, 21, 28  ಅಶುಭ: 8, 3, 21
ಮೀನ ನಿಮ್ಮ ಒಳ್ಳೆಯತನವನ್ನು ಸಮಾಜಕ್ಕೂ ಹಂಚಿ. ಸಹಾಯ ಕೇಳಿ ಬರುವವರ ಬಗ್ಗೆ ಹೆಚ್ಚಿನ ಎಚ್ಚರಿಕೆ ವಹಿಸಿ. ಈಗಷ್ಟೇ ಹೊಸ ಹೊಸ ಆಲೋಚನೆಗಳನ್ನು ಜಾರಿಗೆ ತರುತ್ತಿದ್ದೀರಿ. ಹೆಚ್ಚು ನಿಧಾನ ಮಾಡಬೇಡಿ. ಶುಭ: 12, 22, 3, 6   ಅಶುಭ: 8, 13, 21
ಮೇಷ ವರ್ಷಾರಂಭದಲ್ಲಿ ಕಳೆದ ಸಂವತ್ಸರದಂತೆ ಸಿಹಿ ಫಲಗಳನ್ನೇ ಕಾಣುವಿರಿ. ಅಭೀಷ್ಟಾರ್ಥಾಗಮನದಿಂದಲೂ ಸ್ನೇಹ, ಸಹಾಯ, ಸೌಭಾಗ್ಯ ವರ್ಧನೆಯಿಂದಲೂ ಜೀವನ ಆಶಾದಾಯಕವಾಗಲಿದೆ. ವರ್ಷದ ಉತ್ತರಾರ್ಧದಲ್ಲಿ ಅಷ್ಟಮಕ್ಕೆ ಹೋಗುವ ಗುರುವಿನ ಪ್ರಭಾವದಿಂದಾಗಿ ಖರ್ಚು, ದುಃಖ, ನೋವುಗಳನ್ನು ಎದುರಿಸ ಬೇಕಾದರೂ ಭಾಗ್ಯದ ಶನಿಯಿಂದ ಸುಖ-ದುಃಖಗಳ ಮಿಶ್ರಫಲವನ್ನು ಹೊಂದುವಿರಿ. ತಂದೆ-ತಾಯಿ ಅಥವಾ ಪೋಷಕರ ಶುಶ್ರೂಷೆ, ಚಿಕಿತ್ಸೆ ಸಂಭವದಿಂದ ಆರ್ಥಿಕ ಸ್ಥಿತಿಯಲ್ಲಿ ಏರು– ಪೇರು ಕಾಣುವಿರಿ. ರಾಜಕೀಯ ಧುರೀಣರಿಗೆ ಬಿಡುವಿಲ್ಲದ ಕೆಲಸ ಕಾರ್ಯಗಳು ಅನಾರೋಗ್ಯಕ್ಕೆ ಕಾರಣವಾದೀತು. ಕಾರ್ಯಕ್ಷೇತ್ರದಲ್ಲಿ ಏನನ್ನೋ ಸಾಧಿಸಿದ ಹೆಮ್ಮೆ ನಿಮ್ಮದಾಗಲಿದೆ. ಮಹಾಗಣಪತಿಯನ್ನು ಅನನ್ಯ ಭಾವದಿಂದ ಆರಾಧಿಸಿ.
ವೃಷಭ ಹಲವು ಬಗೆಯ ಆರ್ಥಿಕ ಒತ್ತಡಗಳಿಂದ, ಅನಾರೋಗ್ಯ ಮತ್ತು ಶತ್ರು ಪೀಡೆಗಳಿಂದ ಬೇಸತ್ತಿರುವ ನಿಮಗೆ ವರ್ಷದ ಉತ್ತರಾರ್ಧದಲ್ಲಿ ಸತ್ಫಲಗಳನ್ನು ಅನುಭವಿಸುವ ಯೋಗವಿದೆ. ಅಕ್ಟೋಬರ್ ನಂತರ ಅವಿವಾಹಿತರಿಗೆ ವಿವಾಹ ಭಾಗ್ಯ. ಪಿತ್ರಾರ್ಜಿತವಾಗಿ ಬಂದ ಸಮಸ್ಯೆಗಳಿಗೆ ಪರಿಹಾರ ಸಿಗಲಿದೆ. ಕೃಷಿ ಕ್ಷೇತ್ರದಲ್ಲಿ ಇರುವವರಿಗೆ ಅಧಿಕ ಲಾಭ, ತರಕಾರಿ ಮಾರಾಟಗಾರರಿಗೆ ಕುಬೇರನ ಅನುಗ್ರಹವು ಸಿಗಲಿದೆ. ಶೀತ– ಕಫದಂತಹ ಬೇನೆಯನ್ನು ನಿರ್ಲಕ್ಷಿಸಬೇಡಿ. ಮಿತ್ರ-ಶತ್ರು, ಬಂಧು-ಬಾಂಧವರಲ್ಲಿ ಯಾವುದೇ ವಿಚಾರದಲ್ಲೂ ವಿರೋಧವನ್ನು ವ್ಯಕ್ತಪಡಿಸಬೇಡಿ. ಕಾರ್ಯ ಕ್ಷೇತ್ರದಲ್ಲಿ ಶಾಂತ ಚಿತ್ತದಿಂದ ಕಾರ್ಮಿಕರ ಮಾತುಗಳನ್ನು ಆಲಿಸಿ ಸೂಕ್ತ ಕ್ರಮ ಕೈಗೊಳ್ಳುವುದು ಒಳ್ಳೆಯದು. ಮನೆಯಲ್ಲಿ ಧಾರ್ಮಿಕ ಕಾರ್ಯಕ್ರಮ ಮಾಡಲು ತೀರ್ಮಾನಿಸುವಿರಿ. ತಾಯಿ ರಾಜರಾಜೇಶ್ವರಿಯ ದರ್ಶನ, ಸೇವೆಯನ್ನು ಮಾಡುವುದರಿಂದ ಯಶಸ್ಸಿದೆ.
ಮಿಥುನ ಕಳೆದ ವರ್ಷವಿಡೀ ಸುಖದ ಸಾಗರದಲ್ಲಿ ಪ್ರಯಾಣಿಸಿದ ನೀವು ಈ ವರ್ಷವೂ ಪ್ರಯಾಣವನ್ನು ಮುಂದುವರಿಸುವಿರಿ. ಪಂಚಮದ ಗುರುವಿನ ಅನುಗ್ರಹದಿಂದಾಗಿ ಅಪೇಕ್ಷಿತ ದಂಪತಿಗಳಿಗೆ ಪುತ್ರಲಾಭ, ಇತರರಿಗೆ ಧಾರ್ವಿಕ ಕೃತ್ಯಗಳಿಂದ ಪುಣ್ಯ ಸಂಪಾದನೆ. ಎಣಿಕೆಯ ಕಾರ್ಯಗಳೆಲ್ಲ ದೈಹಿಕ ಶ್ರಮವಿಲ್ಲದೆ ಪೂರ್ಣಗೊಳ್ಳುವುದರಿಂದ ವರ್ಷದ ಮೊದಲ ಮೂರು ತಿಂಗಳು ಬಹು ಸಂತೋಷದಿಂದ ಕಳೆಯಲಿದ್ದೀರಿ. ಧನಾಗಮನಕ್ಕೇನೂ ಕೊರತೆಯಿರದು. ಆದರೆ ಸಂಗ್ರಹ ಪೂರ್ತಿ ಸೋರಿ ಹೋಗಬಹುದು. ಎಚ್ಚರಿಕೆ ಹೆಜ್ಜೆ ಹೆಜ್ಜೆಗೂ ಅಗತ್ಯವಿದೆ. ವಿದ್ಯಾರ್ಥಿಗಳಿಗೆ ವಿದ್ಯಾಭ್ಯಾಸದಲ್ಲಿ ಉತ್ತಮ ಪ್ರಗತಿಯಿದೆ. ಗಣಿತ ಶಿಕ್ಷಕರಿಗೆ, ಸಂಗೀತ ಸಾಧಕರಿಗೆ, ಕ್ರೀಡಾಪಟುಗಳಿಗೆ, ಚಿತ್ರಕಾರರಿಗೆ, ಪತ್ರಿಕೋದ್ಯಮಿಗಳಿಗೆ ಪುರಸ್ಕಾರಗಳನ್ನು ಪಡೆಯುವ ಕಾಲ ಒದಗಿ ಬರಲಿದೆ. ಸುಬ್ರಹ್ಮಣ್ಯನ ಕೃಪೆಗೆ ಪಾತ್ರರಾಗಿ ಇಷ್ಟಾರ್ಥಗಳನ್ನು ಸಂಪಾದಿಸಿಕೊಳ್ಳಿರಿ.
ಕಟಕ ತ್ತಲೆಯ ಪ್ರಪಂಚದಲ್ಲಿರುವ ನಿಮ್ಮ ಜೀವನಕ್ಕೆ ದೂರದಲ್ಲೊಂದು ಸುಜ್ಯೋತಿ ಕಾಣಲಿದೆ. ಮೇಲಧಿಕಾರಿಗಳ ಕಿರುಕುಳದಿಂದ ಹೊರಬರುವ ಕಾಲ ಸಮೀಪದಲ್ಲಿದೆ. ವಿದ್ಯಾರ್ಥಿಗಳಿಗೆ ಪರಿಶ್ರಮಕ್ಕೆ ತಕ್ಕ ಫಲ ಸಿಗದಿದ್ದಲ್ಲಿ ದುಡುಕು ನಿರ್ಧಾರ ತೆಗೆದುಕೊಳ್ಳಬೇಡಿ. ಆಗಸ್ಟ್ ತಿಂಗಳಲ್ಲಿ ಪಿತ್ರಾರ್ಜಿತ ಆಸ್ತಿಗಳು ಅಥವಾ ಆರ್ಥಿಕ ಲಾಭಗಳು ದೊರಕಲಿವೆ. ಅಕ್ಟೋಬರ್ ತಿಂಗಳ ಕೊನೆಯಲ್ಲಿ ನೇತ್ರ ತಪಾಸಣೆ ಮಾಡಿಸಬೇಕಾದೀತು. ರೈತಾಪಿ ವರ್ಗದವರಿಗೆ, ಚಾಲಕ ವೃತ್ತಿಯವರಿಗೆ ಮತ್ತು ಕೈಗಾರಿಕೋದ್ಯಮಿಗಳಿಗೆ ದುಪ್ಪಟ್ಟು ಲಾಭ ಪಡೆಯುವ ಅವಕಾಶವಿದೆ. ತಂದೆ– ತಾಯಿಗೆ ತೀರ್ಥ ಯಾತ್ರೆ ಯೋಗವಿದೆ. ನಿಮ್ಮ ಚಾಣಾಕ್ಷತನದ ನಿರ್ಧಾರಗಳು ನಿಮ್ಮನ್ನು ಊರಿನ ತೂಕದ ವ್ಯಕ್ತಿಯನ್ನಾಗಿ ಮಾಡಲಿದೆ. ದುರ್ಗಾಪರಮೇಶ್ವರಿಯನ್ನು ಆರಾಧಿಸಿ ಶುಭ ಫಲಗಳನ್ನು ಪಡೆಯುವಿರಿ.
ಸಿಂಹ ಪಂಚಮದ ಶನಿಯಿಂದಾಗಿ ಕಷ್ಟ ಕಾರ್ಪಣ್ಯಗಳನ್ನು ಎದುರಿಸುತ್ತಿರುವ ನಿಮಗೆ ಈ ವರ್ಷವು ಮಿಶ್ರ ಫಲವನ್ನು ಕೊಡಲಿದೆ. ಆನುವಂಶಿಕವಾದ ಬಹುಕಾಲದ ಬೇಡಿಕೆಯೊಂದು ಈಡೇರುವುದರಿಂದ ಕೊಂಚ ನೆಮ್ಮದಿ ಸಿಗಲಿದೆ. ಪ್ರವಾಸ, ಪುಣ್ಯಕ್ಷೇತ್ರ ದರ್ಶನಗಳು ಜರುಗಲಿವೆ. ಪ್ರಯಾಣದಲ್ಲಿ ವಂಚನೆ, ಚೌರ್ಯ, ನಷ್ಟದ ಪ್ರಸಂಗಗಳಿದ್ದು ಎಚ್ಚರಿಕೆಯಿಂದಿರಿ. ಕಿರಾಣಿ ಅಂಗಡಿ, ಇಟ್ಟಿಗೆ, ಕಬ್ಬಿಣ, ಯಂತ್ರಸಾಮಗ್ರಿಗಳ ಮಾರಾಟ ಏರುಗತಿಯಲ್ಲಿ ನಡೆದೀತು. ವಾಹನ ಖರೀದಿಯ ನಿಮ್ಮ ಆಲೋಚನೆ ನೆರವೇರಲಿದೆ. ನೀವು ಹಿಂದೆ ಮಾಡಿದ ತಪ್ಪುಗಳು ಪುನರಾವರ್ತನೆಯಾಗದಂತೆ ಎಚ್ಚರ ವಹಿಸಿದರೆ ಲೇಸು. ವರ್ಷದ ಕೊನೆಯ ತನಕ ಭಾಗ್ಯ ವೃದ್ಧಿಯಿದ್ದರೂ ರಕ್ತಸಂಬಂಧಿ ಕಾಯಿಲೆಯ ಲಕ್ಷಣ ಕಾಣಿಸೀತು. ದಾಂಪತ್ಯದಲ್ಲಿ ನೆಮ್ಮದಿ ಕಾಪಾಡಿಕೊಳ್ಳಿ. ದೈವಚಿಂತನೆಯನ್ನು ಬಿಡದಿರಿ.
ಕನ್ಯಾ ಈ ವರ್ಷದ ಮೊದಲಾರ್ಧದಲ್ಲಿ ನೀವು ಮಾಡಿದ ಕೆಲಸಕ್ಕೆ ದುಪ್ಪಟ್ಟು ಸಂಪಾದನೆಯಾಗುವ ಯೋಗವಿದೆ. ಮಾತುಗಾರರಿಗೆ, ವಾಗ್ಮಿಗಳಿಗೆ, ಬೋಧಕ ವರ್ಗದವರಿಗೆ ವೃತ್ತಿಯಲ್ಲಿ ಮುಂಬಡ್ತಿ ಅಥವಾ ಸನ್ಮಾನಗಳು ದೊರಕಲಿದೆ. ಕೈತಪ್ಪಿ ಹೋದ ಹಣ ಕೈ ಸೇರುವುದು. ವಾತ-ಪಿತ್ಥಗಳ ವಿಚಾರದಲ್ಲಿ ನಿರ್ಲಕ್ಷ್ಯ ಬೇಡ. ಕರ-ಕುಶಲ ವಸ್ತುಗಳ ತಯಾರಿಕೆಯಲ್ಲಿ ಆಸಕ್ತಿ ಹೆಚ್ಚುವುದು, ಜೊತೆಗೆ ಲಾಭವೂ ಇದೆ. ತಂದೆ-ತಾಯಿಯ ಆರೋಗ್ಯದ ಕಡೆಗೆ ಗಮನ ಕೊಡುವುದು ಅನಿವಾರ್ಯವಾಗುವುದು. ವಿದ್ಯಾರ್ಥಿಗಳಿಗೆ ಶ್ರೇಯಸ್ಸು, ಮೇಧಾಶಕ್ತಿ ಹೆಚ್ಚಲಿದೆ. ಉನ್ನತ ವ್ಯಾಸಂಗಕ್ಕೆ ವಿದೇಶಯಾನದ ಅವಕಾಶವಿದೆ. ನಿಮ್ಮ ಸರ್ವತೋಮುಖ ಅಭಿವೃದ್ಧಿಗೆ ಸೋದರ ವರ್ಗದವರ ಬೆಂಬಲ ಸಿಗಲಿದೆ. ಹನುಮ ಸಮೇತನಾದ ಶ್ರೀರಾಮನ ಪರಿವಾರವನ್ನು ಆರಾಧಿಸಿ ಶ್ರೇಯೋವಂತರಾಗಿರಿ.
ತುಲಾ ಕಳೆದ ವರ್ಷದಲ್ಲಿ ನೀವು ಅನುಭವಿಸಿದ ಸಮಸ್ತ ಸಮಸ್ಯೆಗಳಿಗೆ ಮುಕ್ತಿ ಸಿಗಲಿದೆ. ಖರ್ಚು, ವೆಚ್ಚಗಳು ವರ್ಷದ ಮೊದಲಾರ್ಧದವರೆಗೆ ಹಿಂದಿನಂತೆಯೇ ನಡೆಯಲಿವೆ. ಅಪವಾದದ ಆರೋಪ ಹೊತ್ತಿರುವ ನಿಮಗೆ ನ್ಯಾಯ ಸಿಗಲಿದೆ. ಮನೆಯಲ್ಲಿ ಮಂಗಳ ಕಾರ್ಯ ಜರುಗುವುದು. ವ್ಯಾಪಾರಿಗಳಿಗೆ ಲಾಭದಾಯಕ ಬೆಳವಣಿಗೆ. ಸೇವಕ ವರ್ಗದವರಿಗೆ, ಆರಕ್ಷಕರಿಗೆ, ತಾಂತ್ರಿಕರಿಗೆ ಉದ್ಯೋಗದಲ್ಲಿ ಸನ್ಮಾನ ಅಥವಾ ಮುಂಬಡ್ತಿ ದೊರಕಲಿದೆ. ಬಂಧು-ಬಾಂಧವರಲ್ಲಿ ತಾಳ್ಮೆಯಿಂದ ವರ್ತಿಸಿ. ಧಾರ್ಮಿಕ ವಿಚಾರದಲ್ಲಿ ಆಸಕ್ತಿ ತೋರಿದಷ್ಟೂ ಸುಖ-ಶಾಂತಿ ಹೆಚ್ಚುವುದು. ಋಣ ಬಾಧೆಯು ಕಾಡಬಹುದು. ಗೃಹ ನಿರ್ಮಾಣ ಆಲೋಚನೆಯು  ಕಾರ್ಯರೂಪಕ್ಕೆ ಬರುವುದು. ಮಹಾಗಣಪತಿಯನ್ನು ಭಾವ ಪೂರ್ವಕವಾಗಿ ಪೂಜಿಸಿ ಪುಣ್ಯ ಸಂಪಾದನೆ ಮಾಡಿ.
ವೃಶ್ಚಿಕ ಶನಿಯ ಪ್ರಭಾವದಿಂದ ಜೀವನದಲ್ಲಿ ಬೇಸರಗೊಂಡಿರುವ ನಿಮಗೆ ಹಂತ ಹಂತವಾಗಿ ಜೀವನೋಲ್ಲಾಸ ಬರಲಿದೆ. ಮನದಾಳದಲ್ಲಿ ಅಡಗಿರುವ ನಿಮ್ಮ ಚಿಂತೆಯೊಂದಕ್ಕೆ ಉತ್ತರ ದೊರಕಲಿದೆ. ಅಧಿಕಾರ ವರ್ಗಕ್ಕೆ ಕೈ ಕೆಳಗಿನವರ ಸಹಕಾರವಿಲ್ಲದೆ ಕಾರ್ಯಸಾಧನೆಯಲ್ಲಿ ತಲೆತಗ್ಗಿಸುವಂತಾದೀತು. ವ್ಯಯದ ಗುರು ಶತ್ರುಗಳನ್ನು ಉಂಟು ಮಾಡಿಯಾನು. ಒಂದು ಹೆಜ್ಜೆ ಇಡಬೇಕಾದರೇ ಹತ್ತು ಬಾರಿ ಯೋಚನೆ ಮಾಡುವುದು ಒಳ್ಳೆಯದು. ಸಹೋದರರ ಅಥವಾ ದಾಯಾದಿಗಳ ಭಿನ್ನಾಭಿಪ್ರಾಯದಿಂದ ನ್ಯಾಯಾಲಯದ ಮೆಟ್ಟಿಲು ಹತ್ತ ಬೇಕಾಗುವುದು. ಮಡದಿ ಮಕ್ಕಳ ಆರೋಗ್ಯದಲ್ಲಿ ಗಮನ ಹರಿಸುವುದು ಅಗತ್ಯ. ಚಿನ್ನಾಭರಣ, ಮುತ್ತು-ರತ್ನಗಳ ಮಾರಾಟ ಮಾಡುವವರಿಗೆ ಬಿಡುವಿಲ್ಲದ ವ್ಯಾಪಾರವಾಗಲಿದೆ. ಆಂಜನೇಯನನ್ನು ಧ್ಯಾನಿಸಿ. ಮಾನಸಿಕ ಧೈರ್ಯ ಮೂಡುವುದು.
ಧನು ಸಾಡೇಸಾತಿನ ಬೇನೆಯಿಂದ ಬಳಲಿರುವ ನಿಮಗೆ ವರ್ಷದ ಮೊದಲಾರ್ಧದಲ್ಲಿ ಗುರುವಿನ ಅನುಗ್ರಹ ಸಿಗಲಿದೆ. ಲಾಭದ ಗುರು ಸರ್ವ ಕ್ಷೇತ್ರದಲ್ಲಿಯೂ ನಿಮ್ಮನ್ನು ವಿಜಯರನ್ನಾಗಿ ಮಾಡುತ್ತಾನೆ. ಮೀನುಗಾರರು, ಹೈನುಗಾರಿಕೆಯವರು, ಪಶು ಸಂಗೋಪನೆಯವರು ವೃತ್ತಿಯಲ್ಲಿ ಕಾಳಜಿ ವಹಿಸುವುದು ಒಳಿತು. ಧಾರ್ಮಿಕ ಕಾರ್ಯಗಳಲ್ಲಿ ಹಣ ವ್ಯಯವಾಗುವುದು. ವೈದ್ಯಕೀಯ ವೃತ್ತಿಯನ್ನು ಅನುಸರಿಸುವವರಿಗೆ ಆಯ-ವ್ಯಯ ಸಮತೋಲನದಲ್ಲಿದ್ದರೂ ಅಪವಾದದ ಭೀತಿ ಎದುರಾಗುವುದು. ಆನುವಂಶಿಕ ಆಸ್ತಿಯನ್ನು ಅನುಭವಿಸುವ ಯೋಗ ಬರಲಿದೆ. ಶತ್ರುಗಳು ಮಿತ್ರರಾಗಲು ಬಯಸಿ ಬರುತ್ತಾರೆ. ಲಾಟರಿಯಂತಹ ಯೋಜನೆಗಳು ಕಣ್ಣಾ-ಮುಚ್ಚಾಲೆಯಾಟ ನಡೆಸಿದರೂ ನಿಮಗೆ ಜಯವಿದೆ. ‘ಸತ್ಯ ವಾಕ್ಯಕೆ ತಪ್ಪಿ ನಡೆದರೆ ಮೆಚ್ಚನಾ ಪರಮಾತ್ಮನು’ ಎಂಬ ಮಾತನ್ನು ನೆನಪಿನಲ್ಲಿ ಇಟ್ಟುಕೊಳ್ಳುವುದು ಒಳ್ಳೆಯದು
ಮಕರ ಕಳೆದ ಸಂವತ್ಸರದಂತೆಯೇ ಈ ಸಂವತ್ಸರದಲ್ಲೂ ಕೂಡ ಸುಖ-ದುಃಖದ ಸಮ ಫಲವನ್ನು ಹೊಂದುವಿರಿ. ಉದ್ಯೋಗಾನ್ವೇಷಿಗಳಿಗೆ ವಿದ್ಯೆಗೆ ತಕ್ಕಂತೆ ಉದ್ಯೋಗಗಳು ದೊರಕಲಿವೆ. ಉದ್ಯೋಗಸ್ಥರಿಗೆ ವಿದೇಶ ಪ್ರವಾಸದ ಯೋಗವಿದೆ. ಉಪಾಹಾರ ಮಂದಿರ, ತಂಪುಪಾನೀಯದ ಅಂಗಡಿಯವರಿಗೆ ಈ ಸಂವತ್ಸರವು ಸುಗ್ಗಿ ಹಬ್ಬದಂತಾಗುವುದು. ಗುತ್ತಿಗೆದಾರರಿಗೆ ಬಿಡುವಿಲ್ಲದಂತಾದೀತು. ಜೂನ್– ಜುಲೈನಲ್ಲಿ ಕನ್ಯಾನ್ವೇಷಿಗಳಿಗೆ ಸುಸಮಯವಿದ್ದು ವಿವಾಹ ನಿಶ್ಚಿತಾರ್ಥ ನಡೆಯುವುದು. ಬಂಧುಗಳ ಸಲಹೆ-ಸಹಕಾರ ನೂತನ ಕಾರ್ಯಗಳಿಗೆ ಉತ್ತಮ ಫಲ ಕೊಡುವುದು. ಶ್ರಮ ಜೀವಿಗಳಾದ ನಿಮಗೆ ಗುರು-ಹಿರಿಯರ ಆಶೀರ್ವಾದವಿದ್ದರೆ ಶ್ರಮಕ್ಕೆ ತಕ್ಕ ಪ್ರತಿಫಲವನ್ನು ಅಪೇಕ್ಷಿಸಬಹುದು. ರಾಜಕೀಯ ವ್ಯಕ್ತಿಗಳಿಗೆ ಜನ ಬೆಂಬಲ ಸಿಗುವುದು. ದಾನ ಧರ್ಮದ ಮಾರ್ಗದಲ್ಲಿ ನಡೆಯುವುದರಿಂದ ಗುರಿ ತಲುಪಬಹುದು.
ಕುಂಭ ನಿಮಗೀವರ್ಷ ಸ್ವರ್ಗಕ್ಕೆ ಮೂರೇ ಗೇಣು ಎಂಬುವ ಅನುಭವ ಸಿಗಲಿದೆ. ಸಾಹಿತಿಗಳಿಗೆ, ಸಂಶೋಧಕರಿಗೆ ರಾಜ್ಯ-ರಾಷ್ಟ್ರ ಮಟ್ಟದಲ್ಲಿ ಗೌರವ ಸಿಗಲಿದೆ. ಕಟ್ಟಡ ರಚನೆಯಂತಹ ಕಾರ್ಯಗಳು ಭರದಿಂದ ಸಾಗಲಿವೆ. ವ್ಯವಹಾರದಲ್ಲಿ ಲಾಭವಿದ್ದು  ಶತ್ರುಗಳ ಕಾಟದಿಂದ ಬಂದ ಲಾಭ ಲಂಚಕೋರರ ಪಾಲಾಗಲಿದೆ. ಸಿನಿಮಾ ನಟರಿಗೆ ಈ ವರ್ಷವು ಹಲವು ಪಾಠವನ್ನು ಕಲಿಸಿ ಗೌರವಾನ್ವಿತ ವ್ಯಕ್ತಿಯನ್ನಾಗಿ, ಕೀರ್ತಿವಂತನನ್ನಾಗಿ, ಧನವಂತನನ್ನಾಗಿ ಮಾಡುವುದು. ಚಿನ್ನಾಭರಣ, ಭೂಮಿ, ವಾಹನ ಖರೀದಿಗೆ ಈ ವರ್ಷ ಸುಸಮಯ. ಹಿಂದಿನ ಕುಟುಂಬ ಕಲಹಗಳು ರಾಜಿಯಲ್ಲಿ ತೀರ್ಮಾನಗೊಳ್ಳಲಿವೆ. ಸ್ನೇಹಪರ ಸ್ವಭಾವದಿಂದಾಗಿ ವೈಯಕ್ತಿಕ ಸ್ಥಾನ– ಮಾನ ಲಭಿಸುವುದು. ಊರಿನ ಅಭಿವೃದ್ಧಿಗೆ ನಿಮ್ಮಿಂದ ಅಡಿಪಾಯ ಹಾಕುವಂತಹ ಕೆಲಸ ಕಾರ್ಯಗಳು ಜರುಗುವವು. ಸುಬ್ರಹ್ಮಣ್ಯನನ್ನು ಆರಾಧಿಸಿ ಇಷ್ಟಾರ್ಥಗಳನ್ನು ಪಡೆಯಿರಿ.
ಮೀನ ಸುಖದ ಅಂಗಳದಲ್ಲಿರುವ ನೀವು ಈ ವರ್ಷದ ಅರ್ಧದವರೆಗೆ ರಾಜಪುತ್ರರಂತೆ ಇರುವಿರಿ. ಗೃಹೋಪಯೋಗಿ ವಸ್ತುಗಳ ಮಾರಾಟಗಾರರಿಗೆ, ಶಿಲ್ಪಿಗಳಿಗೆ, ಸಮುದ್ರೋತ್ಪನ್ನಗಳ ಮಾರಾಟಗಾರರಿಗೆ ವೃತ್ತಿಯಲ್ಲಿ ಲಾಭ. ಸಂಘ– ಸಂಸ್ಥೆಗಳ ಪದಾಧಿಕಾರ ದೊರಕುವುದು. ಸುಖ ಸಂಪತ್ತಿನ ಜೊತೆಯಲ್ಲಿ ಚಿಂತೆಯು ನಿದ್ದೆಗೆಡಿಸುತ್ತದೆ. ಪಿತೃವರ್ಗದಲ್ಲಿ ಆರೋಗ್ಯ ನಷ್ಟದಿಂದಾಗಿ ಆಸ್ಪತ್ರೆಯ ತಿರುಗಾಟದ ಕ್ಲೇಶ. ಅವಿವಾಹಿತರಿಗೆ ಕಂಕಣ ಭಾಗ್ಯ. ಸೇವಕ ವರ್ಗದವರಿಗೆ ಆದಾಯ ಹೆಚ್ಚಿದಂತೆ ಕೆಲಸದ ವಿಸ್ತೀರ್ಣವೂ ಹೆಚ್ಚುವುದು. ಪರ್ವತಾರೋಹಿಗಳಿಗೆ, ಕ್ರೀಡಾಪಟುಗಳಿಗೆ, ಸಾಧನೆಯ ಅವಕಾಶ ಸಿಕ್ಕಿದರೂ ಅನಾರೋಗ್ಯ ಎದುರಾಗಬಹುದು. ವೃತ್ತಿಗಿಂತ ಪ್ರವೃತ್ತಿಯಲ್ಲಿ ಆಸಕ್ತಿ ಹೆಚ್ಚಲಿದೆ. ಮಕ್ಕಳ ವಿದ್ಯಾಭ್ಯಾಸದ ಪ್ರಗತಿಯಿಂದ ಹರ್ಷ. ಮಲ್ಲಿಕಾರ್ಜುನನ ಸೇವೆಯಿಂದ ಆರೋಗ್ಯ ಭಾಗ್ಯ ಮತ್ತು ನೆಮ್ಮದಿ.


ಟೀಂ ಇಂಡಿಯಾ ಕೋಚ್ ರೇಸ್‌ನಲ್ಲಿರುವ 6 ಮಂದಿಯ ಕಿರುಪರಿಚಯ
14, Aug 2019, 1:45 PM IST
ಭಾರತ ಕ್ರಿಕೆಟ್ ತಂಡದ ಮುಖ್ಯ ಕೋಚ್ ಹುದ್ದೆಗೆ ಪ್ರಮುಖ 6 ಮಂದಿ ಅಂತಿಮ ಪಟ್ಟಿಯಲ್ಲಿ ಸ್ಥಾನ ಪಡೆದಿದ್ದಾರೆ. ಅವರ ಕಿರು ಪರಿಚಯ ಇಲ್ಲಿದೆ ನೋಡಿ..
ರವಿ ಶಾಸ್ತ್ರಿ: ಇವರು ಭಾರತದ ಕೋಚ್ ಆಗಿ ಸದ್ಯ ಕಾರ್ಯ ನಿರ್ವಹಿಸುತ್ತಿದ್ದು, ವಿಶ್ವಕಪ್ ಸೆಮಿಫೈನಲ್’ನಲ್ಲಿ ಭಾರತ ಸೋಲಿನ ಬಳಿಕ ವ್ಯಾಪಕ ಟೀಕೆಗಳನ್ನು ಎದುರಿಸಿದ್ದರು. ಆದರೆ ನಾಯಕ ವಿರಾಟ್ ಕೊಹ್ಲಿ ಹಾಗೂ ತಂಡ ಶಾಸ್ತ್ರಿ ಪರವಾಗಿದೆ.
ಫಿಲ್ ಸಿಮೋನ್ಸ್: ಐರ್ಲೆಂಡ್ ಹಾಗೂ ಆಫ್ಘಾನಿಸ್ತಾನ ತಂಡ ಪರ ಕೋಚ್ ಆಗಿ ಉತ್ತಮವಾಗಿ ಕಾರ್ಯ ನಿರ್ವಹಿಸಿದ್ದಾರೆ. ಇದರ ಜತೆ ಕೆಲಕಾಲ ವೆಸ್ಟ್ ಇಂಡೀಸ್ ತಂಡಕ್ಕೂ ಮಾರ್ಗದರ್ಶನ ಮಾಡಿದ್ದು, 2016ರ ವಿಶ್ವ ಟಿ20 ಟೂರ್ನಮೆಂಟ್ ಗೆಲುವಿನ ತಂಡಕ್ಕೆ ಮಾರ್ಗದರ್ಶನ ನೀಡಿದ ಕೀರ್ತಿ ಇವರದ್ದಾಗಿದೆ.
ರಾಬಿನ್ ಸಿಂಗ್: ರಾಬಿನ್ ಸಿಂಗ್ ಭಾರತ ಫೀಲ್ಡಿಂಗ್ ಕೋಚ್ ಆಗಿ ಕಾರ್ಯ ನಿರ್ವಹಿಸಿದ ಅನುಭವವಿದೆ. 2007ರಲ್ಲಿ ನಡೆದ ಚೊಚ್ಚಲ ಟಿ20 ವಿಶ್ವಕಪ್ ಟೂರ್ನಿಯಲ್ಲಿ ಮಹೇಂದ್ರ ಸಿಂಗ್ ಧೋನಿ ನೇತೃತ್ವದ ಟೀಂ ಇಂಡಿಯಾ ಚಾಂಪಿಯನ್ ಆದಾಗ ರಾಬಿನ್ ಸಿಂಗ್ ಫೀಲ್ಡಿಂಗ್ ಕೋಚ್ ಆಗಿದ್ದರು.
ಲಾಲ್ ಚಂದ್ ರಜಪೂತ್: ಲಾಲ್ ಚಂದ್ ರಜಪೂತ್ ಟೀಂ ಇಂಡಿಯಾ ಮುಖ್ಯ ಕೋಚ್ ಆಗಿದ್ದಾಗ ಟೀಂ ಇಂಡಿಯಾ ಟಿ20 ವಿಶ್ವಕಪ್ ಜಯಿಸಿತ್ತು. ಇವರು ಆಫ್ಘಾನಿಸ್ತಾನ ಹಾಗೂ ಜಿಂಬಾಬ್ವೆ ತಂಡಕ್ಕೂ ಕೋಚ್ ಆಗಿ ಕಾರ್ಯ ನಿರ್ವಹಿಸಿದ್ದರು.
ಮೈಕ್ ಹೆಸನ್: ನ್ಯೂಜಿಲೆಂಡ್ ಪರ 6 ವರ್ಷಗಳ ಕಾಲ ನ್ಯೂಜಿಲೆಂಡ್ ಪರ ಕೋಚ್ ಆಗಿ ಕಾರ್ಯ ನಿರ್ವಹಿಸಿದ ಅನುಭವವಿದೆ. ಹೆಸನ್ ಮಾರ್ಗದರ್ಶನದಲ್ಲಿ ನ್ಯೂಜಿಲೆಂಡ್ ಮೊದಲ ಬಾರಿಗೆ 2015ರಲ್ಲಿ ಏಕದಿನ ವಿಶ್ವಕಪ್ ಟೂರ್ನಿಯಲ್ಲಿ ಫೈನಲ್ ಪ್ರವೇಶಿಸಿತ್ತು.
ಟಾಮ್ ಮೂಡಿ: ಶ್ರೀಲಂಕಾ ತಂಡದ ಮುಖ್ಯ ಕೋಚ್ ಆಗಿ ಕಾರ್ಯ ನಿರ್ವಹಿಸಿದ್ದಾರೆ. 2007ರ ಏಕದಿನ ವಿಶ್ವಕಪ್ ಟೂರ್ನಿಯಲ್ಲಿ ಶ್ರೀಲಂಕಾ ತಂಡ ಫೈನಲ್ ಪ್ರವೇಶಿಸುವಲ್ಲಿ ಮೂಡಿ ಮಾರ್ಗದರ್ಶನ ಮರೆಯುವಂತಿಲ್ಲ.


ಬಿಸಿ ಬಿಸಿ ಅಕ್ಕಿ- ಓಟ್ಸ್ ಕೇಸರಿ ಬಾತ್ ಸವಿದು ನೋಡಿ
  14-03-2019 5:35AM IST    /     No Comments    /     Posted In: Featured News , Recipies
ಕೇಸರಿ ಬಾತ್ ಅಂದರೆ ಎಲ್ಲರಿಗೂ ಅಚ್ಚುಮೆಚ್ಚು. ರುಚಿ ರುಚಿಯಾದ ಈ ಖಾದ್ಯ ಸವಿಯಲು ಮಕ್ಕಳೂ ಇಷ್ಟ ಪಡುತ್ತಾರೆ. ಅದರಲ್ಲೂ ವಿಶೇಷವಾಗಿ ಮಾಡುವ ಅಕ್ಕಿ-ಓಟ್ಸ್ ಕೇಸರಿ ಬಾತ್ ಟೇಸ್ಟ್ ಹೇಗಿರುತ್ತೆ ನೋಡಿ.
ಬೇಕಾಗುವ ಸಾಮಗ್ರಿಗಳು :
ಅಕ್ಕಿ – 1 ಬಟ್ಟಲು
ತುಪ್ಪದಲ್ಲಿ ಹುರಿದ ದ್ರಾಕ್ಷಿ ಗೋಡಂಬಿ
ಕೇಸರಿ ಬಣ್ಣ ಸ್ವಲ್ಪ
ಒಣ ಕೊಬ್ಬರಿ ಚೂರು ಸ್ವಲ್ಪ
ಲವಂಗ – 4-5
ಮಾಡುವ ವಿಧಾನ :
ಮೊದಲು ಬಾಣಲೆಯಲ್ಲಿ ಸ್ವಲ್ಪ ತುಪ್ಪ ಬಿಸಿ ಮಾಡಿ ಅಕ್ಕಿಯನ್ನು ಹುರಿದುಕೊಳ್ಳಬೇಕು. ಅದಕ್ಕೆ 2 ಬಟ್ಟಲು ನೀರು ಸೇರಿಸಿ ಜೊತೆಗೆ ಓಟ್ಸ್ ಹಾಕಿ ಚೆನ್ನಾಗಿ ಬೇಯಿಸಿ.
ನಂತರ ಸಕ್ಕರೆ, ಕೇಸರಿ ಬಣ್ಣ, ಏಲಕ್ಕಿ ಪುಡಿ, ಗೋಡಂಬಿ ದ್ರಾಕ್ಷಿ, ಕೊಬ್ಬರಿ ಚೂರು ಸೇರಿಸಿ ಹದವಾಗಿ ಬೇಯಿಸಿ. ಕೊನೆಯಲ್ಲಿ ತುಪ್ಪದಲ್ಲಿ ಹುರಿದ ಲವಂಗ ಹಾಕಿ ಬಿಸಿ ಬಿಸಿ ಕೇಸರಿ ಬಾತ್ ಸವಿಯಲು ನೀಡಿ.


ಒಲಿಂಪಿಕ್ ಅರ್ಹತೆಗೂ ಮುನ್ನ ‘ಟೆಸ್ಟ್’
ಒಲಿಂಪಿಕ್ ಅರ್ಹತೆಗೂ ಮುನ್ನ ‘ಟೆಸ್ಟ್’
ವಿಕ್ರಂ ಕಾಂತಿಕೆರೆ
19 ಆಗಸ್ಟ್ 2019, 01:01  IST
Updated:
19 ಆಗಸ್ಟ್ 2019, 01:01  IST
ಅಕ್ಷರ ಗಾತ್ರ :
ಆ
ಆ
ಎಂಟು ಬಾರಿಯ ಒಲಿಂಪಿಕ್ ಚಾಂಪಿಯನ್ ಭಾರತ ಹಾಕಿ ತಂಡ 1980ರಿಂದ ಈಚೆ ನೀರಸ ಸಾಮರ್ಥ್ಯ ತೋರುತ್ತ ಏಳು-ಬೀಳು ಕಂಡಿದೆ. 2008ರ ಬೀಜಿಂಗ್ ಒಲಿಂಪಿಕ್ಸ್‌ಗೆ ಅರ್ಹತೆಯನ್ನೇ ಗಳಿಸದ ಭಾರತ ತಂಡ ನಂತರ 12ನೇ ಸ್ಥಾನವನ್ನೂ ಕಳೆದ ಬಾರಿ ಎಂಟನೇ ಸ್ಥಾನವನ್ನೂ ಗಳಿಸಿ ನಿರಾಸೆಗೆ ಒಳಗಾಗಿತ್ತು. ಗತವೈಭವ ಮರಳಿ ಪಡೆಯಲು ಈ ಬಾರಿ ಮರಳಿ ಯತ್ನಕ್ಕೆ ಮುಂದಾಗಿದೆ. ಅದಕ್ಕೆ ನಾಂದಿ ಹಾಡುತ್ತಿದೆ, ಹಾಕಿ ಟೆಸ್ಟ್ ಟೂರ್ನಿ.
***
‘ಕೌಂಟ್ ಡೌನ್ ಈಗಲೇ ಶುರುವಾಗಿದೆ. ಟೋಕಿಯೊ ಒಲಿಂಪಿಕ್ಸ್‌ನ ಮೊದಲ ಪಂದ್ಯ ಮತ್ತು ಒಲಿಂಪಿಕ್ಸ್ ಅರ್ಹತಾ ಸುತ್ತಿನಲ್ಲಿ ಆಡಬೇಕಾದ ಪ್ರತಿ ಪಂದ್ಯದ ದಿನಾಂಕ ಮನದಲ್ಲಿ ಅಚ್ಚಾಗಿದೆ.  ಒಲಿಂಪಿಕ್ಸ್‌ಗೆ ಅರ್ಹತೆ ಪಡೆಯಲು ತುದಿಗಾಲಲ್ಲಿ ನಿಂತಿದ್ದೇವೆ…’
ಭಾರತ ಹಾಕಿ ತಂಡದ ನಾಯಕ ಹರ್ಮನ್ ಪ್ರೀತ್ ಸಿಂಗ್ ಕಳೆದ ವಾರ ಆಡಿದ ವಿಶ್ವಾಸದ ನುಡಿಗಳು ಇವು. ಬೆಂಗಳೂರಿನಲ್ಲಿ ತರಬೇತಿ ಶಿಬಿರ ಮುಗಿದ ನಂತರ ಭಾರತ ತಂಡ ಜಪಾನ್‌ಗೆ ಪ್ರಯಾಣ ಬೆಳೆಸಿದೆ. ಅಲ್ಲಿ ನಡೆಯುತ್ತಿರುವ ಒಲಿಂಪಿಕ್ಸ್ ಟೆಸ್ಟ್‌ನಲ್ಲಿ ತಂಡ ಪಾಲ್ಗೊಂಡಿದೆ.
ಅಕ್ಟೋಬರ್ 26ರಿಂದ ನವೆಂಬರ್ 3ರ ವರೆಗೆ ನಡೆಯಲಿರುವ ಒಲಿಂಪಿಕ್ ಅರ್ಹತಾ ಸುತ್ತಿನ ಪಂದ್ಯಗಳಲ್ಲಿ ಉತ್ತಮ ಸಾಧನೆಯ ನಿರೀಕ್ಷೆಯ ಭಾರವನ್ನು ಹೊತ್ತುಕೊಂಡು ಪಾಲ್ಗೊಳ್ಳಲಿದೆ. ಅದಕ್ಕೂ ಮೊದಲು ನಡೆಯುವ ಟೆಸ್ಟ್‌ನ ಸವಾಲು ಮೀರುವುದು ತಂಡಕ್ಕೆ ಮಹತ್ವದ್ದಾಗಿದೆ. ಆ ಅಗ್ನಿಪರೀಕ್ಷೆಯಲ್ಲಿ ಗೆದ್ದರೆ ಅರ್ಹತಾ ಹಂತದ ಪಂದ್ಯಗಳಲ್ಲಿ ಕಣಕ್ಕೆ ಇಳಿಯುವಾಗ ಆತ್ಮಬಲ ಹೆಚ್ಚಲಿದೆ. ಇದು, ಮುಂದಿನ ವರ್ಷ ನಡೆಯಲಿರುವ ಮಹಾಕೂಟಕ್ಕೆ ಟಿಕೆಟ್ ಗಿಟ್ಟಿಸುವ ಭರವಸೆಯನ್ನು ಹೆಚ್ಚಿಸಲಿದೆ.
ಟೆಸ್ಟ್ ಟೂರ್ನಿಯಲ್ಲಿ ಮಲೇಷ್ಯಾ ಮತ್ತು ನ್ಯೂಜಿಲೆಂಡ್ ವಿರುದ್ಧದ ಪಂದ್ಯಗಳು ಈಗಾಗಲೇ ಮುಗಿದಿದ್ದು ಆತಿಥೇಯ ಜಪಾನ್ ಎದುರಿನ ಪಂದ್ಯ ನಾಳೆ (ಮಂಗಳವಾರ) ನಡೆಯಲಿದೆ.
ಬುಧವಾರ ಅಂತಿಮ ಪಂದ್ಯಕ್ಕೆ ಸಿದ್ಧವಾಗಬೇಕಿದೆ.
ಈ ಟೂರ್ನಿ ಬಿಟ್ಟರೆ ಭಾರತ ತಂಡಕ್ಕೆ ಒಲಿಂಪಿಕ್ಸ್‌ಗೆ ಸಿದ್ಧವಾಗಲು ಹೆಚ್ಚಿನ ‘ಅವಕಾಶ’ಗಳಿಲ್ಲ. ಸೆಪ್ಟೆಂಬರ್ 23ರಿಂದ ಅಕ್ಟೋಬರ್ 4 ಬೆಲ್ಜಿಯಂ ಪ್ರವಾಸ ಕೈಗೊಳ್ಳುವ ತಂಡ ನಂತರ ಅಂತರರಾಷ್ಟ್ರೀಯ ಟೂರ್ನಿಗಾಗಿ ಮುಂದಿನ ವರ್ಷದ ವರೆಗೂ ಕಾಯಬೇಕಾಗಿದೆ. ಮಾರ್ಚ್ ತಿಂಗಳಲ್ಲಿ ಏಷ್ಯನ್ ಚಾಂಪಿಯನ್ಸ್ ಟ್ರೋಫಿ ಟೂರ್ನಿಯ ನಂತರ ಜುಲೈ 24ರಿಂದ ಒಲಿಂಪಿಕ್ಸ್ ಬಂದೇ ಬಿಡುತ್ತದೆ.
ಟೋಕಿಯೊ ಒಲಿಂಪಿಕ್ಸ್‌ಗೆ ಸರಿಯಾಗಿ ಒಂದು ವರ್ಷ ಉಳಿದಿದೆ. ಜಪಾನ್‌ನ ಹವಾಗುಣ, ಅಂಗಣಗಳ ಮರ್ಮ ತಿಳಿಯಲು ಮತ್ತು ಅದಕ್ಕೆ ತಕ್ಕಂತೆ ಮುಂದಿನ ದಿನಗಳಲ್ಲಿ ತಂತ್ರಗಳನ್ನು ಹೆಣೆಯಲು ಈ ಟೆಸ್ಟ್ ಉತ್ತಮ ಅವಕಾಶ ಒದಗಿಸಲಿದೆ. ಆದರೆ ನಿಜವಾದ ಸವಾಲು ಇರುವುದು ಅರ್ಹತಾ ಹಂತದ ಪಂದ್ಯಗಳಲ್ಲಿ. ‘ಟೆಸ್ಟ್’ನಲ್ಲಿ ತಂಡದ ಸಾಮರ್ಥ್ಯವು ಪರೀಕ್ಷೆಗೆ ಒಳಗಾಗಲಿದೆ. ಇಲ್ಲಿ ಉತ್ತಮ ಸಾಧನೆ ತೋರಿದರೆ ಅರ್ಹತಾ ಸುತ್ತಿನಲ್ಲಿ ಸಹಜವಾಗಿ ಭರವಸೆ ಇಮ್ಮಡಿಗೊಳ್ಳಲಿದೆ.
‘ಟೆಸ್ಟ್’ನಲ್ಲಿ ಪಾಲ್ಗೊಂಡಿರುವ ತಂಡಗಳ ಪೈಕಿ ಭಾರತವೇ ಬಲಿಷ್ಠ. ವಿಶ್ವ ರಾಂಕಿಂಗ್‌ನಲ್ಲಿ ಐದನೇ ಸ್ಥಾನದಲ್ಲಿರುವ ಭಾರತದ ಎದುರಾಳಿಗಳು ನ್ಯೂಜಿಲೆಂಡ್, ಮಲೇಷ್ಯಾ ಮತ್ತು ಜಪಾನ್. ಈ ತಂಡಗಳು ಕ್ರಮವಾಗಿ 8, 12 ಹಾಗೂ 16ನೇ ಸ್ಥಾನದಲ್ಲಿವೆ.
ನವನಾಯಕ; ಯುವ ಆಟಗಾರರು
‘ಟೆಸ್ಟ್’ನಲ್ಲಿ ಭಾರತದ ಹಿರಿಯ, ಅನುಭವಿ ಆಟಗಾರರು ಪಾಲ್ಗೊಳ್ಳುತ್ತಿಲ್ಲ. ಹೆಚ್ಚಿನವರಿಗೆ ಮಹತ್ವದ ಟೂರ್ನಿಗಳಲ್ಲಿ ಪಾಲ್ಗೊಂಡ ಅನುಭವ ಇಲ್ಲ. ಪಿ.ಆರ್.ಶ್ರೀಜೇಶ್, ಮನ್‌ಪ್ರೀತ್ ಸಿಂಗ್, ಬೀರೇಂದ್ರ ಲಾಕ್ರ, ಆಕಾಶದೀಪ್ ಸಿಂಗ್ ಮತ್ತು ರಮಣ್ ದೀಪ್ ಸಿಂಗ್ ಅವರಿಗೆ ವಿಶ್ರಾಂತಿ ನೀಡಲಾಗಿದೆ. ನಾಯಕ, ಡ್ರ್ಯಾಗ್ ಫ್ಲಿಕ್ ಪರಿಣಿತ ಮತ್ತು ಡಿಫೆಂಡರ್ ಹರ್ಮನ್‌ಪ್ರೀತ್ ಸಿಂಗ್ ಮತ್ತು ಉಪನಾಯಕ, ಫಾರ್ವರ್ಡ್ ಆಟಗಾರ ಮನ್‌ದೀಪ್ ಸಿಂಗ್, ಎಸ್.ವಿ.ಸುನಿಲ್ ಮತ್ತು ಕೊತಾಜಿತ್ ಸಿಂಗ್ ಅವರು ಮಾತ್ರ ಹೆಚ್ಚು ಅಂತರರಾಷ್ಟ್ರೀಯ ಪಂದ್ಯಗಳಲ್ಲಿ ಆಡಿದ್ದಾರೆ. ಕೊತಾಜಿತ್ (198 ಪಂದ್ಯಗಳು) ದ್ವಿಶತಕದ ಅಂಚಿನಲ್ಲಿದ್ದರೆ ಎಸ್.ವಿ.ಸುನಿಲ್ ಈಗಾಗಲೇ 250 ಪಂದ್ಯಗಳನ್ನು ಆಡಿದ ಸಾಧನೆ ಮಾಡಿದ್ದಾರೆ. ಮನ್‌ದೀಪ್ ಸಿಂಗ್ (142) ಒಂದೂವರೆ ಶತಕದ ಅಂಚಿನಲ್ಲಿದ್ದು ಹರ್ಮನ್‌ಪ್ರೀತ್ ಸಿಂಗ್ ಶತಕ (101) ದಾಟಿದ ಹುಮ್ಮಸ್ಸಿನಲ್ಲಿದ್ದಾರೆ. ಉಳಿದವರ ಪೈಕಿ ವರುಣ್ ಕುಮಾರ್ (74) ಅವರನ್ನು ಹೊರತುಪಡಿಸಿದರೆ 50 ಪಂದ್ಯಗಳ ಮೈಲುಗಲ್ಲು ದಾಟಿದವರು ಯಾರೂ ಇಲ್ಲ.
ಹರ್ಮನ್‌ಪ್ರೀತ್ ಸಿಂಗ್‌ಗೆ ನಾಯಕನಾಗಿ ಇದು ಪದಾರ್ಪಣೆ ಟೂರ್ನಿ. ಕೋಚ್ ಗ್ರಹಾಂ ರೀಡ್ ಅವರಿಗೂ ಅಧಿಕಾರ ವಹಿಸಿಕೊಂಡ ನಂತರದ ಮಹತ್ವದ ಮತ್ತು ಸವಾಲಿನ ಟೂರ್ನಿ ಇದು. ಯುವ ಆಟಗಾರರನ್ನು ಮುನ್ನೆಲೆಗೆ ತರಲು ಸದಾ ಹಾತೊರೆಯುತ್ತಿರುವ ಹಾಕಿ ಇಂಡಿಯಾ ಈ ‘ಟೆಸ್ಟ್’ನಲ್ಲಿ ಫಲಿತಾಂಶ ದಕ್ಕಿಸಿಕೊಳ್ಳುವುದೇ ಎಂಬ ಪ್ರಶ್ನೆಗೆ ಉತ್ತರವೇನು ಎಂಬ ಕುತೂಹಲ ಈಗ ಹಾಕಿ ಪ್ರಿಯರಲ್ಲಿ ಗರಿ ಗೆದರಿದೆ.
***
ಲೋಪಗಳನ್ನು ಗುರುತಿಸಿಕೊಂಡಿದ್ದೇವೆ. ಅವುಗಳನ್ನು ಸರಿಪಡಿಸಿಕೊಳ್ಳುವ ಯೋಜನೆಗಳನ್ನೂ ಹಾಕಿಕೊಂಡಿದ್ದೇವೆ. ಒಲಿಂಪಿಕ್ಸ್ ಗಿಂತ ಮುನ್ನ ಆಡಬೇಕಾಗಿರುವ ಪ್ರತಿ ಪಂದ್ಯಗಳಲ್ಲಿ ಬಳಸಬೇಕಾಗಿರುವ ನಿರ್ದಿಷ್ಟ ತಂತ್ರಗಳ ಕುರಿತು ಸ್ಪಷ್ಟ ದೂರದೃಷ್ಟಿ ತಂಡಕ್ಕಿದೆ
- ಹರ್ಮನ್ ಪ್ರೀತ್ ಸಿಂಗ್, ಭಾರತ ತಂಡದ ನಾಯಕ


ಟೀಂ ಇಂಡಿಯಾದಲ್ಲಿ ವಿಜಯ್ ಶಂಕರ್‌ಗೆ ಸ್ಥಾನ
ಟೀಂ ಇಂಡಿಯಾದಲ್ಲಿ ವಿಜಯ್ ಶಂಕರ್‌ಗೆ ಸ್ಥಾನ
ಪ್ರಜಾವಾಣಿ ವಾರ್ತೆ
Published:
16 ಜೂನ್ 2019, 15:45  IST
Updated:
16 ಜೂನ್ 2019, 15:45  IST
ಅಕ್ಷರ ಗಾತ್ರ :
ಆ
ಆ
ಮ್ಯಾಂಚೆಸ್ಟರ್:  ಓಲ್ಡ್ ಟ್ರಾಫರ್ಡ್‌ನಲ್ಲಿ ಪಾಕಿಸ್ತಾನ ತಂಡ ಟಾಸ್ ಗೆದ್ದು ಫೀಲ್ಡಿಂಗ್ ಆಯ್ಕೆ ಮಾಡಿಕೊಂಡಿದ್ದು, ಭಾರತದ ಓಪನರ್ ಕೆ.ಎಲ್. ರಾಹುಲ್ ಮತ್ತು ರೋಹಿತ್ ಶರ್ಮಾ ಉತ್ತಮ ಆರಂಭ ನೀಡಿದ್ದಾರೆ.
Team changes:
India - Vijay Shankar IN. Shikhar Dhawan OUT.
Pakistan - Shadab Khan and Imad Wasim IN. Shaheen Afridi and Asif Ali OUT. #CWC19 #INDvPAK pic.twitter.com/EJsI5o7Z4I
— Cricbuzz (@cricbuzz) June 16, 2019
ಪಾಕಿಸ್ತಾನದ ವಿರುದ್ಧ ನಡೆಯುವ ಹೈವೋಲ್ಟೇಜ್ ಪಂದ್ಯದಲ್ಲಿ ಭಾರತದ ಕ್ರಿಕೆಟ್  ತಂಡದಲ್ಲಿ ಶಿಖರ್ ಧವನ್ ಬದಲು ಆಲ್ ರೌಂಡರ್ ವಿಜಯ್ ಶಂಕರ್ ಕಣಕ್ಕಿಳಿಯಲಿದ್ದಾರೆ. ವಿಶ್ವಕಪ್‌ನಲ್ಲಿ ವಿಜಯ್ ಶಂಕರ್‌ನ ಮೊದಲ ಪಂದ್ಯ ಇದಾಗಿದೆ. ನಾಲ್ಕನೇ ಕ್ರಮಾಂಕದಲ್ಲಿ ವಿಜಯ್ ಆಡಲಿದ್ದಾರೆ.
ಇದನ್ನೂ ಓದಿ:  ಟಾಸ್ ಗೆದ್ದ ಪಾಕಿಸ್ತಾನ ಫೀಲ್ಡಿಂಗ್; ಭಾರತ ಬ್ಯಾಟಿಂಗ್
ಯಾರು ಈ ವಿಜಯ್ ಶಂಕರ್?
ತಮಿಳುನಾಡಿನ ತಿರುನಾಲ್ವೇಲಿ ಮೂಲದ ವಿಜಯ್ ಶಂಕರ್ ರೈಟ್ ಹ್ಯಾಂಡ್ ಬ್ಯಾಟ್ಸ್‌ಮೆನ್ ಮತ್ತು ರೈಟ್ ಆರ್ಮ್ ಮೀಡಿಯಂ ಬೌಲರ್ ಆಗಿದ್ದಾರೆ,  ವಯಸ್ಸು 28., ಇಲ್ಲಿಯವರಿಗೆ  ಏಕದಿನ ಪಂದ್ಯ-9,  ಟಿ20-9 ಮತ್ತು 33 ಐಪಿಎಲ್ ಪಂದ್ಯಗಳನ್ನಾಡಿದ್ದಾರೆ.
Vijay Shankar makes his World cup debut. #CWC19 #IndvPak pic.twitter.com/3CokjC1Ryk


ಸ್ಪಾಟ್ ಫಿಕ್ಸಿಂಗ್: ಶ್ರೀಶಾಂತ್ ಅಜೀವ ನಿಷೇಧ ಶಿಕ್ಷೆ ಏಳು ವರ್ಷಕ್ಕೆ ಮೊಟಕು
ಮುಂದಿನ ವರ್ಷದ ಸೆಪ್ಟೆಂಬರ್‌ನಲ್ಲಿ ಕೊನೆಗೊಳ್ಳಲಿರುವ ನಿಷೇಧ ಅವಧಿ
ಸ್ಪಾಟ್ ಫಿಕ್ಸಿಂಗ್: ಶ್ರೀಶಾಂತ್ ಅಜೀವ ನಿಷೇಧ ಶಿಕ್ಷೆ ಏಳು ವರ್ಷಕ್ಕೆ ಮೊಟಕು
ರಾಯಿಟರ್ಸ್
20 ಆಗಸ್ಟ್ 2019, 19:32  IST
Updated:
20 ಆಗಸ್ಟ್ 2019, 19:36  IST
ಅಕ್ಷರ ಗಾತ್ರ :
ಆ
ಆ
ಮುಂಬೈ: ಸ್ಪಾಟ್ ಫಿಕ್ಸಿಂಗ್ ಹಗರಣ ದಲ್ಲಿ ಸಿಲುಕಿದ ಭಾರತ ತಂಡದ ವೇಗದ ಬೌಲರ್ ಶಾಂತಕುಮಾರನ್ ಶ್ರೀಶಾಂತ್ ಅವರ ನಿಷೇಧ ಶಿಕ್ಷೆಯನ್ನು ಏಳು ವರ್ಷಗಳಿಗೆ ಇಳಿಸಲಾಗಿದೆ. ಅವರ ನಿಷೇಧ ಶಿಕ್ಷೆ ಮುಂದಿನ ವರ್ಷದ ಸೆಪ್ಟೆಂಬರ್ 20ರಂದು ಕೊನೆಗೊಳ್ಳಲಿದೆ ಎಂದು ಭಾರತ ಕ್ರಿಕೆಟ್ ನಿಯಂತ್ರಣ ಮಂಡಳಿ ತಿಳಿಸಿದೆ.
ಶ್ರೀಶಾಂತ್ ಮೇಲೆ ಹೇರಿದ್ದ ಅಜೀವ ನಿಷೇಧ ಶಿಕ್ಷೆಯನ್ನು ಸುಪ್ರೀಂ ಕೋರ್ಟ್ ತಳ್ಳಿಹಾಕಿ, ನಿಷೇಧ ಅವಧಿಯನ್ನು ಪುನರ್‌ಪರೀಶೀಲಿಸುವಂತೆ ಸೂಚಿಸಿದ್ದ ಹಿನ್ನೆಲೆಯಲ್ಲಿ ಬಿಸಿಸಿಐ ಈ ನಿರ್ಧಾರಕ್ಕೆ ಬಂದಿದೆ.
ಇದನ್ನೂ ಓದಿ:  ಆಜೀವ ನಿಷೇಧ ಶಿಕ್ಷೆಯಿಂದ ಶ್ರೀಶಾಂತ್‌ಗೆ ಮುಕ್ತಿ: ಸುಪ್ರೀಂಕೋರ್ಟ್
ಶ್ರೀಶಾಂತ್ ಅವರು ಯಾವುದೇ ವಾಣಿಜ್ಯ ಕ್ರಿಕೆಟ್ ಚಟುವಟಿಕೆಯಲ್ಲಿ ಅಥವಾ ಬಿಸಿಸಿಐ ಅಥವಾ ಅಂಗಸಂಸ್ಥೆಗಳ ಚಟುವಟಿಕೆಯಲ್ಲಿ ತೊಡಗದಂತೆ ಏಳು ವರ್ಷಗಳ ನಿಷೇಧ ಹೇರಲಾಗುತ್ತಿದೆ. ನಿಷೇಧ ಶಿಕ್ಷೆ 2013ರ ಸೆ. 13ರಿಂದ ಪೂರ್ವಾನ್ವಯವಾಗಿದೆ ಎಂದು ಬಿಸಿಸಿಐ ಒಂಬುಡ್ಸ್‌ಮನ್ ಡಿ.ಕೆ.ಜೈನ್ ಪ್ರಕಟಣೆಯಲ್ಲಿ ತಿಳಿಸಿದ್ದಾರೆ.
ಶ್ರೀಶಾಂತ್ ಜೊತೆ ಅವರು ಆಡುತ್ತಿದ್ದ ರಾಜಸ್ತಾನ್ ರಾಯಲ್ಸ್ ಸಹ ಆಟಗಾರರಾದ ಅಜಿತ್ ಚಾಂಡಿಲಾ ಮತ್ತು ಅಂಕೀತ್ ಚವಾಣ್ ಅವರನ್ನು ದೆಹಲಿ ಪೊಲೀಸರು ಐಪಿಎಲ್ ಆರನೇ ಆವೃತ್ತಿಯಲ್ಲಿ ನಡೆದಿತ್ತೆನ್ನಲಾದ ಸ್ಪಾಟ್ ಫಿಕ್ಸಿಂಗ್ ಹಗರಣಕ್ಕೆ ಸಂಬಂಧಿಸಿ 2013ರ ಮೇ ತಿಂಗಳಲ್ಲಿ ಬಂಧಿಸಿದ್ದರು. ನಂತರ ಬಿಸಿಸಿಐ ಈ ಆಟಗಾರರ ವಿರುದ್ಧ ಕ್ರಮ ಕೈಗೊಂಡಿತ್ತು.
ಇದನ್ನೂ ಓದಿ:  ಸ್ಪಾಟ್ ಫಿಕ್ಸಿಂಗ್: ಶ್ರೀಶಾಂತ್, ಚವ್ಹಾಣ್, ಚಾಂಡಿಲ ನಿರ್ದೋಷಿ
ತಮ್ಮ ವಿರುದ್ಧ ಆರೋಪಗಳೆಲ್ಲವೂ ಸುಳ್ಳು ಎಂದು ಶ್ರೀಶಾಂತ್ ಹೇಳುತ್ತ ಬಂದಿದ್ದರು.
ಅವರು ರಾಷ್ಟ್ರೀಯ ತಂಡಕ್ಕೆ 27 ಟೆಸ್ಟ್ ಪಂದ್ಯಗಳ ಜೊತೆ 53 ಏಕದಿನ ಹಾಗೂ 10 ಟಿ–20 ಪಂದ್ಯಗಳನ್ನು ಆಡಿದ್ದಾರೆ. ಒಟ್ಟು 169 ವಿಕೆಟ್‌ಗಳನ್ನು ಪಡೆದಿದ್ದಾರೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ತಾಳ್ಮೆ ಕಲಿಸಿದ ನಟನೆ-ಶಿಲ್ಪಾ ಶೆಟ್ಟಿ
ಎರಡು ಕನಸು ಸೀರಿಯಲ್‌ನಲ್ಲಿ ನಾಯಕಿಯಾಗಿ ನಟಿಸುತ್ತಿರುವ ಕನ್ನಡದ ಶಿಲ್ಪಾ ಶೆಟ್ಟಿ ತಮ್ಮ  ಆ್ಯಕ್ಟಿಂಗ್ ಜರ್ನಿ ಬಗ್ಗೆ ಹೇಳಿದ್ದಾರೆ   ನಂದಿನಿ ಕೆ...
ವಿಜಯ ಕರ್ನಾಟಕ | Updated:
Jan 12, 2018, 05:00AM IST
ಎರಡು ಕನಸು ಸೀರಿಯಲ್‌ನಲ್ಲಿ ನಾಯಕಿಯಾಗಿ ನಟಿಸುತ್ತಿರುವ ಕನ್ನಡದ ಶಿಲ್ಪಾ ಶೆಟ್ಟಿ ತಮ್ಮ ಆ್ಯಕ್ಟಿಂಗ್ ಜರ್ನಿ ಬಗ್ಗೆ ಹೇಳಿದ್ದಾರೆ.
ನಂದಿನಿ ಕೆ.ಎಲ್
ಕರಾವಳಿಯಿಂದ ಹೋಗಿ ಬಾಲಿವುಡ್‌ನಲ್ಲಿ ಸ್ಟಾರ್ ನಟಿಯಾಗಿ ಬೆಳೆದ ಶಿಲ್ಪಾಶೆಟ್ಟಿಯಂತೆ, ಇಲ್ಲೊಬ್ಬರು ಶಿಲ್ಪಾಶೆಟ್ಟಿ ಕಡಲ ತಡಿಯಿಂದ ಬಂದು ಈಗ ಕಿರುತೆರೆಯಲ್ಲಿ ಮಿಂಚುತ್ತಿದ್ದಾರೆ. ಹೌದು ಎರಡು ಕನಸು ಸೀರಿಯಲ್‌ನಲ್ಲಿ ನಾಯಕಿಯಾಗಿರುವ ಮಾಡೆಲ್ ಕಮ್ ನಟಿ ಶಿಲ್ಪಾಶೆಟ್ಟಿ, ತಮ್ಮ ಕ್ಯೂಟ್ ಆ್ಯಕ್ಟಿಂಗ್‌ನಿಂದ ಸಾಕಷ್ಟು ಜನರ ಮನಸ್ಸನ್ನು ಗೆದ್ದಿದ್ದಾರೆ.
ಮೂಲತಃ ಪುತ್ತೂರಿನವರಾದ ಶಿಲ್ಪಾ ಶೆಟ್ಟಿ, ವಿದ್ಯಾಭ್ಯಾಸ ಮಾಡುತ್ತಿರುವಾಗಲೇ ಸಾಂಸ್ಕೃತಿಕ ಕಾರ್ಯಕ್ರಮಗಳಲ್ಲಿ ಶಿಲ್ಪಾ ಶೆಟ್ಟಿ ಮಂದಿರುತ್ತದ್ದರಂತೆ. ಆಮೇಲೆ ಎಂಜಿನಿಯರಿಂಗ್ ಓದಿದರು, ಬಣ್ಣದ ಲೋಕವನ್ನು ಆಯ್ಕೆ ಮಾಡಿಕೊಂಡಿದ್ದಾರೆ. ಸೀರಿಯಲ್‌ಗೆ ಬರುವುದಕ್ಕೂ ಮುನ್ನ ಶಿಲ್ಪಾ ಶೆಟ್ಟಿ, ಮಾಡೆಲಿಂಗ್‌ನಲ್ಲಿ ತೊಡಗಿಸಿಕೊಂಡಿದ್ದರು. ಈಗಾಗಲೇ ಸಾಕಷ್ಟು ರಾರ‍ಯಂಪ್‌ವಾಕ್, ಫ್ಯಾಷನ್ ಶೋನಲ್ಲಿ ಭಾಗಿಯಾಗಿದ್ದಾರೆ. ಮಾಡೆಲಿಂಗ್‌ನಿಂದ ನಟನೆಯೆಡೆಗೆ ಶಿಫ್ಟ್ ಆದಾಗ ಅವರಿಗೆ ಸಿಕ್ಕ ಮೊದಲ ಅವಕಾಶ ಎರಡು ಕನಸು ಸೀರಿಯಲ್ ಅಂತೆ.
ಎರಡು ಕನಸು ಸೀರಿಯಲ್‌ನಲ್ಲಿ ಪಕ್ಕಾ ಸಂಪ್ರದಾಯಸ್ಥ ಗೃಹಿಣಿಯ ಕ್ಯಾರೆಕ್ಟರ್‌ನ್ನು ಶಿಲ್ಪಾ ನಿರ್ವಹಿಸುತ್ತಿದ್ದಾರೆ. ''ನಾನು ಯಾವುದೇ ಆ್ಯಕ್ಟಿಂಗ್ ಕ್ಲಾಸ್‌ಗೆ ಹೋಗದ ಕಾರಣ, ನಟನೆ ಕಷ್ಟವಾಗುತ್ತಿತ್ತು. ಕೆಲ ದಿನಗಳು ನನಗೆ ಭಾಷೆ ಸಮಸ್ಯೆಯೂ ಸೃಷ್ಟಿಯಾಗಿತ್ತು. ನನ್ನ ತಂಡ ನನಗೆ ನಿಧಾನವಾಗಿ ಎಲ್ಲವನ್ನು ಕಲಿಸಿದ ಪರಿಣಾಮ ನಾನು ಇಂದು ಒಂದು ಹಂತಕ್ಕೆ ಆ್ಯಕ್ಟಿಂಗ್ ಕಲಿತಿದ್ದೇನೆ ಎನ್ನುತ್ತಾರೆ ನಟಿ ಶಿಲ್ಪಾ ಶೆಟ್ಟಿ.
ಸೆಟ್‌ನಲ್ಲಿ ಹಿರಿಯ ನಟ ಶ್ರೀನಾಥ್ ನಟನೆ, ಭಾಷೆಯ ಏರಿಳಿತ, ಹಾವಾಭಾವದ ಬಗ್ಗೆ ಸೂಕ್ಷ್ಮವಾಗಿ ಹೇಳಿಕೊಟ್ಟಿದ್ದಾರೆ, ನಾನು ಮಾಡುವ ಸಣ್ಣ ಸಣ್ಣ ತಪ್ಪುಗಳನ್ನು ಬಿಡಿಸಿ ಹೇಳುತ್ತಾರೆ. ಅಂತಹ ನುರಿತ ಕಲಾವಿದರ ಜತೆ ಮೊಟ್ಟ ಮೊದಲ ಬಾರಿಗೆ ನಟಿಸುತ್ತಿರುವುದು ನನ್ನ ಅದೃಷ್ಟವೇ ಸರಿ ಎಂಬುದು ಶಿಲ್ಪಾ ಅವರ ಅಭಿಪ್ರಾಯ.
ಶಿಲ್ಪಾ ಶೆಟ್ಟಿ ಮೊದಲೆಲ್ಲಾ ಸಣ್ಣ ಸಣ್ಣ ವಿಚಾರಕ್ಕೂ ಬೇಗನೇ ಕೋಪ ಮಾಡಿಕೊಳ್ಳುತ್ತಿದ್ದರಂತೆ. ಈಗ ಆ್ಯಕ್ಟಿಂಗ್ ಫೀಲ್ಡ್ ಗೆ ಬಂದ ಮೇಲೆ ತಾಳ್ಮೆಯನ್ನು ಕಲಿತುಕೊಂಡಿದ್ದಾರೆ. ಇವರೆಲ್ಲರ ಸಾಧನೆಗೆ ಅಪ್ಪ, ಅಮ್ಮ ಹಾಗೂ ಸ್ನೇಹಿತರ ಸಂಪೂರ್ಣ ಸಹಕಾರವಿದೆ ಎನ್ನುವ ಶಿಲ್ಪಾ ಬಿಡುವು ಸಿಕ್ಕಾಗಲೆಲ್ಲಾ ಚೆನ್ನಾಗಿ ಸುತ್ತಾಡುತ್ತಾರಂತೆ. ಸದ್ಯ ಒಂದಷ್ಟು ಸಿನಿಮಾಗಳ ಆಫರ್‌ಗಳು ಬಂದರೂ ಶಿಲ್ಪಾ ಯಾವುದೆ ಪಾತ್ರಗಳನ್ನು ಒಪ್ಪಿಕೊಂಡಿಲ್ಲ.
--------
ಚಾಲೆಂಜ್ ಮಾಡಿಕೊಂಡು ಈ ಬದುಕಿಗೆ ಕಾಲಿಟ್ಟೆ. ಮೊದಲ ಸೀರಿಯಲ್‌ನಲ್ಲಿಯೇ ಉತ್ತಮ ಹೆಸರು ಬಂದಿದ್ದು, ನನ್ನ ನಿರ್ಧಾರ ಸರಿಯಾಗಿದೆ ಎಂಬ ಭಾವನೆ ಈಗ ಬಂದಿದೆ. ಅಲ್ಲದೆ ನನಗೆ ಅವಕಾಶ ಕೊಟ್ಟ ನಿರ್ದೇಶಕರಿಗೆ ನಾನು ಧನ್ಯವಾದ ಹೇಳುತ್ತೇನೆ.
-ಶಿಲ್ಪಾ ಶೆಟ್ಟಿ, ನಟಿ.


Bengaluru, First Published 20, Jun 2018, 11:56 AM IST
Highlights
ಕನ್ನಡ ಚಿತ್ರಗಳು ವಯಸ್ಕರಿಗೆ ಮಾತ್ರ ಅಂತ ಸೆನ್ಸಾರ್ ಮಂಡಳಿ ತೀರ್ಮಾನಿಸಿದೆಯಾ ಎಂಬ ಪ್ರಶ್ನೆಗೆ ಸಮರ್ಥನೆಯಾಗಿ ಈ ವರ್ಷ ಸೆನ್ಸಾರ್ ಆದ 133 ಚಿತ್ರಗಳ ಪೈಕಿ 41 ಚಿತ್ರಕ್ಕೆ ಎ ಸರ್ಟಿಫಿಕೇಟ್ ಸಿಕ್ಕ ಬಗ್ಗೆ ಸೋಮವಾರ ಮಲ್ಟಿಪ್ಲೆಕ್ಸ್ ವರದಿ ನೀಡಿತ್ತು. ಅದಕ್ಕೆ ಚಿತ್ರರಂಗ ಪ್ರತಿಕ್ರಿಯಿಸಿದ ಪರಿ ಇದು.
ಚಿತ್ರೋದ್ಯಮದ ಕಾಳಜಿ ಎಲ್ಲರಿಗೂ ಇರಬೇಕು
ಪ್ರೇಕ್ಷಕರನ್ನು ರಂಜಿಸಬೇಕು ಅಂತ ಕೆಲವು ನಿರ್ಮಾಪಕರು ತಮ್ಮ ಸಿನಿಮಾಗಳಲ್ಲಿ ಅಶ್ಲೀಲ ಎನಿಸುವ ಡಬಲ್ ಮೀನಿಂಗ್ ಡೈಲಾಗ್ ಇರಬೇಕೆನ್ನುವುದು ಸರಿಯಲ್ಲ. ಅಂತಹ  ಡೈಲಾಗ್‌ಗಳಿಗೆ ಸೆನ್ಸಾರ್ ಕಟ್ ಕೊಟ್ರೆ ತಪ್ಪಿಲ್ಲ. ಹಾಗೆಯೇ, ಸೆನ್ಸಾರ್ ಧೋರಣೆ ಕೂಡ ಬದಲಾಗಬೇಕಿದೆ.
ಸಾಹಸ ಸನ್ನಿವೇಶಗಳಲ್ಲಿ ಎಲ್ಲೋ ಒಂದು ಹನಿ ರಕ್ತ ಕಂಡರೆ, ಹಾರರ್ ಸಿನಿಮಾಗಳಲ್ಲಿ ಸೌಂಡ್ ಎಫೆಕ್ಟ್ ಜಾಸ್ತಿ ಇದ್ದರೆ, ಅದಕ್ಕೆಲ್ಲ 'ಎ' ಸರ್ಟಿಫಿಕೇಟ್ ನೀಡುವುದನ್ನು ಒಪ್ಪಲಾಗದು. ಪರಭಾಷೆಯ ಸಿನಿಮಾಗಳಿಗೆ ಹೋಲಿಸಿದ್ರೆ, ನಮ್ಮಲ್ಲಿ ಬರುವ ಸಿನಿಮಾಗಳಲ್ಲಿ ಕ್ರೌರ್ಯ ಅಥವಾ ಬ್ಲಡ್‌ಶೆಡ್ ತೀರಾ ಕಮ್ಮಿ. ಹಾಗಂತ ಅದೆಲ್ಲಾ ಜಾಸ್ತಿ ಆಗಬೇಕು ಅಂತ ನಾನು ಹೇಳುತ್ತಿಲ್ಲ. ಸೆನ್ಸಾರ್ ಇತಿಮಿತಿಯಲ್ಲೇ ಬರುತ್ತಿರುವ ಅಂತಹ ಸಿನಿಮಾಗಳಿಗೆ ಇನ್ನಿಲ್ಲದ ಕಾರಣವೊಡ್ಡಿ 'ಎ' ಸರ್ಟಿಫಿಕೇಟ್ ನೀಡುವುದು ಸರಿಯಲ್ಲ.
- ಸಾ.ರಾ.ಗೋವಿಂದು, ಚಲನಚಿತ್ರ ವಾಣಿಜ್ಯ ಮಂಡಳಿ ಅಧ್ಯಕ್ಷ
ಕನ್ನಡ ಚಿತ್ರಗಳಿಗೆ ಎ ಸರ್ಟಿಫಿಕೇಟ್
ಚಿತ್ರೋದ್ಯಮದ ಕಾಳಜಿ ಇಬ್ಬರಿಗೂ ಬೇಕಿದೆ.
ಇದು ಇವತ್ತಿನ ಸಮಸ್ಯೆ ಅಲ್ಲ. ಸಿನಿಮಾ ಹುಟ್ಟಿದ ದಿನಗಳಿಂದ, ಸೆನ್ಸಾರ್ ಅನ್ನೋ ಪ್ರಕ್ರಿಯೆ ಶುರುವಾದಾಗಿನಿಂದಲೂ ಇದೆ. ಕೆಲವೊಮ್ಮೆ ದೊಡ್ಡ ಮಟ್ಟದಲ್ಲಿ 'ಎ' ಸರ್ಟಿಫಿಕೇಟ್ ಸಿನಿಮಾಗಳ ಸಂಖ್ಯೆ ಕಂಡಾಗ ಈ ಪ್ರಶ್ನೆ ಉದ್ಭವಿಸುತ್ತೆ. ಸರಿ-ತಪ್ಪು ಎನ್ನುವ ವಾದಗಳು ಶುರುವಾಗುತ್ತವೆ. ಆ ಬಗ್ಗೆ ನಾವೆಲ್ಲ ತಲೆಕೆಡಿಸಿಕೊಳ್ಳಬೇಕಿಲ್ಲ. ಸಮಾಜದ ಹಿತ ದೃಷ್ಟಿಯಿಂದ ಸಿನಿಮಾ ಮಾಡುವವರಿಗೂ ಒಂದಷ್ಟು ಜವಾಬ್ದಾರಿಗಳಿವೆ. ಅವುಗಳನ್ನು ಅರಿತುಕೊಂಡು ಸಿನಿಮಾ ಮಾಡುತ್ತಾ ಬಂದ್ರೆ, ಈ ಸಮಸ್ಯೆ ತಾನಾಗಿಯೇ ತೆರೆಗೆ ಸರಿಯುತ್ತದೆ.
- ಯೋಗರಾಜ್ ಭಟ್, ನಿರ್ದೇಶಕ
ಎ ಸರ್ಟಿಫಿಕೇಟ್ ಪಡೆದವರ ಬೇಸರ ಕೇಳಿದ್ದೇನೆ
ಯಾವ ಆಧಾರದಲ್ಲಿ ಸೆನ್ಸಾರ್ ಕೆಲವು ಸಿನಿಮಾಗಳಿಗೆ 'ಎ' ಸರ್ಟಿಫಿಕೇಟ್ ಕೊಟ್ಟಿದೆ, ಅದಕ್ಕೆ ಸೆನ್ಸಾರ್ ಕೊಟ್ಟ ಕಾರಣ ಏನು ಅನ್ನೋದು ನನಗೆ ಗೊತ್ತಿಲ್ಲ. ಹಾಗಾಗಿ ನಾನಿಲ್ಲಿ ಏನೇನೋ ಹೇಳೋದು ಸರಿಯಲ್ಲ. ಆದ್ರೆ, 'ಎ' ಸರ್ಟಿಫಿಕೇಟ್ ಸಿಕ್ಕ ಸಿನಿಮಾದವರು ಹೇಳುವ ಮಾತು ಕೇಳಿದ್ದೇನೆ. 'ಎ' ಸರ್ಟಿಫಿಕೇಟ್ ಕೊಟ್ಟ ಕಾರಣಕ್ಕೆ ತಮ್ಮ ಸಿನಿಮಾಗಳಿಗೆ ಫ್ಯಾಮಿಲಿ ಆಡಿಯನ್ಸ್ ಬಂದಿಲ್ಲ, ಮಲ್ಟಿಪ್ಲೆಕ್ಸ್‌ನಲ್ಲಿ ಕಲೆಕ್ಷನ್‌ಗೆ ತೊಂದರೆ ಆಗಿದೆ ಅನ್ನೋದು ಅವರ ವಾದ. ಹೀಗಾಗಿ ಎಲ್ಲರೂ ಸೇರಿಕೊಂಡೆ ಇದಕ್ಕೆ ಪರಿಹಾರ ಕಂಡುಕೊಳ್ಳಬೇಕು ಎನ್ನುವುದು ನನ್ನ ಅಭಿಪ್ರಾಯ.
- ಕಾರ್ತಿಕ್ ಗೌಡ, ನಿರ್ಮಾಪಕ
ಟಗರು ಎ ಸರ್ಟಿಫಿಕೇಟ್ ನೀಡಿದ್ದಕ್ಕೆ ತಕರಾರಿಲ್ಲ
ಸಿನಿಮಾ ಅನ್ನೋದು ದೊಡ್ಡ ಮಾಧ್ಯಮ. ನಾವೆಲ್ಲ ಬಹುಬೇಗ ಅದರ ಪ್ರಭಾವಕ್ಕೆ ಸಿಲುಕುತ್ತೇವೆ. ಮಕ್ಕಳು ಕೂಡ ಅಷ್ಟೆ. ಅದೇ ಕಾರಣಕ್ಕೆ ಸೆನ್ಸಾರ್ ಎನ್ನುವುದು, ಕ್ರೌರ್ಯ, ಅಶ್ಲೀಲತೆ ಮತ್ತಿತರ ಆಧಾರದಲ್ಲಿ ಸರ್ಟಿಫಿಕೇಟ್ ನಿಗದಿ ಆಗಿದೆ. ಅದರ ಒಟ್ಟು ಉದ್ದೇಶ ಮನಸ್ಸಿನ ಮೇಲೆ ಕೆಟ್ಟ ಪ್ರಭಾವ ಬೀರುವ ಸಿನಿಮಾಗಳನ್ನು ಮಕ್ಕಳು ನೋಡಬಾರದು ಎನ್ನುವ ಕಾರಣ.
ನನ್ನ ದೃಷ್ಟಿಯಲ್ಲಿ ಇದು ತಪ್ಪಲ್ಲ. ನಿರ್ದೇಶಕರಿಗೂ ಒಂದಷ್ಟು ಜವಾಬ್ದಾರಿ ಇದೆ. ಅದನ್ನು ಅರಿತುಕೊಂಡ್ರೆ ಎಲ್ಲರಿಗೂ ಅನ್ವಯವಾಗುವ ಮಾತು. ಹಾಗಾಗಿಯೇ 'ಟಗರು' ಚಿತ್ರಕ್ಕೆ ಸೆನ್ಸಾರ್ 'ಎ' ಸರ್ಟಿಫಿಕೇಟ್ ಕೊಟ್ಟಾಗ ನಾನು ಅದನ್ನು ತಿರಸ್ಕರಿಸಲಿಲ್ಲ. ಯಾಕಂದ್ರೆ, ಅಲ್ಲಿ ಒಂದಷ್ಟು ಸನ್ನಿವೇಶಗಳು ಮಕ್ಕಳಿಗೆ ನಿಷೇಧ. ಕ್ರೌರ್ಯ, ಮಾಫಿಯಾ ಅಂತ ತೋರಿಸುವಾಗ ಅದನ್ನು ಮಕ್ಕಳು ನೋಡಬಾರದು ಎನ್ನುವುದು ನನ್ನ ವಾದ ಆಗಿತ್ತು. ಅದರಾಚೆ ಇನ್ನೇನೋ ಕಾರಣಕ್ಕೆ 'ಎ' ಸರ್ಟಿಫಿಕೇಟ್ ಕೊಟ್ಟರೆ ಸರಿಯಲ್ಲ.
- ಸೂರಿ, ನಿರ್ದೇಶಕ
ಸೆನ್ಸಾರ್ ಮಂದಿ ಧೋರಣೆ ಸಡಿಲಿಸಬೇಕು
ಪಕ್ಕದ ತೆಲುಗು ಮತ್ತು ತಮಿಳಿಗೆ ಹೋಲಿಕೆ ಮಾಡಿಕೊಂಡರೆ, ನಮ್ಮಲ್ಲೇ ಕ್ರೌರ್ಯದ ವೈಭವೀಕರಣ ಕಮ್ಮಿ. ಆದರೂ ಅಲ್ಲಿ ಅಂತಹ ಸಿನಿಮಾಗಳಿಗೆ 'ಯು/ಎ' ಸರ್ಟಿಫಿಕೇಟ್ ಸಿಗುತ್ತದೆ. ನಮ್ಮಲ್ಲಿ 'ಎ' ಸರ್ಟಿಫಿಕೇಟ್ ಖಾಯಂ ಆಗುತ್ತಿದೆ. ಹಾಗಂತ, ಸೆನ್ಸಾರ್ ಬೇಡ ಅನ್ನೋದು ನನ್ನ ವಾದವಲ್ಲ, ಸೆನ್ಸಾರ್ ಬೇಕು. ಆದ್ರೆ ಅದರ ಧೋರಣೆ ಸಡಿಲವಾಗಬೇಕು.
ವಾಸ್ತವ ಏನು ಅನ್ನೋದರ ಮೇಲೆ ಸರ್ಟಿಫಿಕೇಟ್ ನೀಡಬೇಕು. ಯಾಕಂದ್ರೆ, 'ಎ' ಸರ್ಟಿಫಿಕೇಟ್ ನೀಡಿದಾಕ್ಷಣ ಫ್ಯಾಮಿಲಿ ಆಡಿಯನ್ಸ್ ದೂರ ಆಗುತ್ತಾರೆ. ಮಲ್ಟಿಪ್ಲೆಕ್ಸ್‌ಗಳಂತೂ ಮಕ್ಕಳನ್ನು ಚಿತ್ರಮಂದಿರಕ್ಕೆ ಬರದಂತೆ ತಡೆಯುತ್ತಾರೆ. ಕೊನೆಗೆ ನಿರ್ಮಾಪಕರೇ ನಷ್ಟ ಅನುಭವಿಸಬೇಕಾಗಿ ಬರುತ್ತದೆ.
- ಕೆ.ಪಿ.ಶ್ರೀಕಾಂತ್, ನಿರ್ಮಾಪಕ
ಸೌಂಡ್ ಕಾರಣಕ್ಕೂ ಎ ಸರ್ಟಿಫಿಕೇಟ್ ಕೊಟ್ರು
ನಮ್ಮ ಚಿತ್ರಕ್ಕೆ 'ಎ' ಸರ್ಟಿಫಿಕೇಟ್ ಕೊಟ್ಟಿದ್ದಕ್ಕೆ ನೀಡಿದ ಕಾರಣ ಸೌಂಡ್ ಎಫೆಕ್ಟ್ ಜಾಸ್ತಿ ಆಯ್ತು ಅನ್ನೋದು. ಆರಂಭದಲ್ಲಿ ನಮಗೆ ಅದು ತೀವ್ರ ಬೇಸರ ತಂದಿತ್ತು. ಹಾಗಾಗಿ ಒಮ್ಮೆ ನಾನು ನೇರವಾಗಿ ಸೆನ್ಸಾರ್ ಅಧಿಕಾರಿಯನ್ನು ಭೇಟಿ ಮಾಡಿ, ಅಸಮಾಧಾನ ಹೊರ ಹಾಕಿದ್ದೆ. ಆಗವರು  ನೀಡಿದ ಕಾರಣ ಸೌಂಡ್ ಎಫೆಕ್ಟ್ ಜಾಸ್ತಿ ಆಯ್ತು, ಮಕ್ಕಳು ಚಿತ್ರದ ಕ್ಲೈಮ್ಯಾಕ್ಸ್ ನೋಡಿದ್ರೆ ಬೆಚ್ಚಿ ಬೀಳುತ್ತಾರೆ. ಹಾಗಾಗಿ 'ಎ' ಸರ್ಟಿಫಿಕೇಟ್ ನೀಡಲಾಗಿದೆ. ಅದು ಬಿಟ್ಟರೆ ಇನ್ನಾವುದೇ ಕಾರಣ ಅದಕ್ಕಿಲ್ಲ ಅಂದ್ರು. ಜತೆಗೆ ಆ ಸೌಂಡ್ ಎಫೆಕ್ಟ್ ತೆಗೆದು ಹಾಕಿದ್ರೆ ಯು/ಎ ನೀಡುವುದಾಗಿ ಸಲಹೆ ಕೊಟ್ರು. ಆದ್ರೆ, ಹಾರರ್ ಚಿತ್ರದ ಕ್ಲೈಮ್ಯಾಕ್ಸ್‌ಗೆ ಆ ಸೌಂಡ್ ಎಫೆಕ್ಟ್ ತೀರಾ ಅಗತ್ಯ ಎನ್ನುವುದು ನನ್ನ ವಾದವಾಗಿತ್ತು. ಕೊನೆಗೆ ಅನಿವಾರ್ಯವಾಗಿ ಒಪ್ಪಿಕೊಳ್ಳಬೇಕಾಯಿತು.
ಇದರ ಪರಿಣಾಮ ಈಗ ನಮ್ಮ ಸಿನಿಮಾಗೆ ಮಕ್ಕಳ ಪ್ರವೇಶ ನಿಷೇಧ. ಮಕ್ಕಳ ಕಾರಣಕ್ಕೆ ಪೋಷಕರೂ ಅಲ್ಲಿಗೆ ಬರೋದಿಲ್ಲ. ಇದು ಚಿತ್ರದ ಕಲೆಕ್ಷನ್ ಮೇಲೆ ಕೆಟ್ಟು ಪರಿಣಾಮ ಬೀರುತ್ತೆ.
- ರಿಷಿಕಾ ಶರ್ಮಾ, ಟ್ರಂಕ್ ಚಿತ್ರದ ನಿರ್ದೇಶಕಿ
ಎ ಸರ್ಟಿಫಿಕೇಟ್ ಪಡೆದವರ ಬೇಸರ ಕೇಳಿದ್ದೇನೆ
ಯಾವ ಆಧಾರದಲ್ಲಿ ಸೆನ್ಸಾರ್ ಕೆಲವು ಸಿನಿಮಾಗಳಿಗೆ 'ಎ' ಸರ್ಟಿಫಿಕೇಟ್ ಕೊಟ್ಟಿದೆ, ಅದಕ್ಕೆ ಸೆನ್ಸಾರ್ ಕೊಟ್ಟ ಕಾರಣ ಏನು ಅನ್ನೋದು ನನಗೆ ಗೊತ್ತಿಲ್ಲ. ಹಾಗಾಗಿ ನಾನಿಲ್ಲಿ ಏನೇನೋ ಹೇಳೋದು ಸರಿಯಲ್ಲ. ಆದ್ರೆ, 'ಎ' ಸರ್ಟಿಫಿಕೇಟ್ ಸಿಕ್ಕ ಸಿನಿಮಾದವರು ಹೇಳುವ ಮಾತು ಕೇಳಿದ್ದೇನೆ.
'ಎ' ಸರ್ಟಿಫಿಕೇಟ್ ಕೊಟ್ಟ ಕಾರಣಕ್ಕೆ ತಮ್ಮ ಸಿನಿಮಾಗಳಿಗೆ ಫ್ಯಾಮಿಲಿ ಆಡಿಯನ್ಸ್ ಬಂದಿಲ್ಲ, ಮಲ್ಟಿಪ್ಲೆಕ್ಸ್‌ನಲ್ಲಿ ಕಲೆಕ್ಷನ್‌ಗೆ ತೊಂದರೆ ಆಗಿದೆ ಅನ್ನೋದು ಅವರ ವಾದ. ಹೀಗಾಗಿ ಎಲ್ಲರೂ ಸೇರಿಕೊಂಡೆ ಇದಕ್ಕೆ ಪರಿಹಾರ ಕಂಡುಕೊಳ್ಳಬೇಕು ಎನ್ನುವುದು ನನ್ನ ಅಭಿಪ್ರಾಯ.
- ಕಾರ್ತಿಕ್ ಗೌಡ, ನಿರ್ಮಾಪಕ
ಸೂಕ್ತ ವೇದಿಕೆ ನಿರ್ಮಾಣವಾಗಬೇಕು
ನಾವು ಸಾಮಾನ್ಯವಾಗಿ ಕೆಲವು ಚಿತ್ರಗಳನ್ನು ನೋಡಿದಾಗ ಇದರಲ್ಲಿ ಎ ಸರ್ಟಿಫಿಕೇಟ್ ಕೊಡುವ ಯಾವ ಅಂಶಗಳೂ ಇಲ್ಲ, ಆದರೂ ಇದಕ್ಕೆ ಯಾಕೆ ಎ ಸರ್ಟಿಫಿಕೇಟ್ ಕೊಟ್ಟಿದ್ದಾರೆ ಎನ್ನುವ ಪ್ರಶ್ನೆ ಹುಟ್ಟುತ್ತದೆ. ನಾವು ಗೆಳೆಯರೆಲ್ಲರೂ ಒಟ್ಟಿಗೆ ಸೇರಿದಾಗ ಈ ಬಗ್ಗೆ ಚರ್ಚೆ ಮಾಡುತ್ತೇವೆ.
ಸೆನ್ಸಾರ್ ಬೋರ್ಡ್‌ನವರು ಹೀಗೆ ಮಾಡುವುದರಿಂದ ನಮಗೆ ಯಾವ ರೀತಿಯ ಚಿತ್ರ ಮಾಡಬೇಕು ಎನ್ನುವ ಗೊಂದಲ ಉಂಟಾಗುತ್ತದೆ. ಹೊಸ ಕಂಟೆಂಟ್ ಇಟ್ಟುಕೊಂಡು ಸಿನಿಮಾ ಮಾಡುವಾಗಲೂ ಸಮಸ್ಯೆಯಾಗುತ್ತೆ. ನನ್ನ ಪ್ರಕಾರ ಸೆನ್ಸಾರ್ ಮಂಡಳಿ ಜೊತೆಗೆ ನಾವು ನೇರವಾಗಿ ಚರ್ಚೆ ಮಾಡುವ ವೇದಿಕೆ ಸೃಷ್ಟಿಯಾಗಬೇಕು. ಆಗ ಅವರು ಯಾವ ಆಧಾರದಲ್ಲಿ ಸರ್ಟಿಫಿಕೇಟ್ ಕೊಡುತ್ತಾರೆ ಎನ್ನುವುದು ಗೊತ್ತಾಗುತ್ತದೆ.
- ರೋಹಿತ್ ಪದಕಿ, ನಿರ್ದೇಶಕ
Last Updated 20, Jun 2018, 11:56 AM IST


Bengaluru, First Published 18, Nov 2018, 8:46 PM IST
Highlights
ಕಿಚ್ಚ ಸುದೀಪ್ ಅವರ ಪೈಲ್ವಾನ್ ಚಿತ್ರದ ಪೋಸ್ಟರ್ ಸದ್ಯದ ಸೋಶಿಯಲ್ ಮೀಡಿಯಾ ಟ್ರೆಂಡ್. ಆದರೆ ಈ ಪೈಲ್ವಾನ್ ಪಟ್ಟಕ್ಕಾಗಿ ಸುದೀಪ್  ಪಟ್ಟ ಪಾಡೇನು. ಇಸ್ಟಾಗ್ರಾಮ್ ನಲ್ಲಿ ಹಂಚಿಕೊಂಡ ಪೋಟೋ ಇದೀಗ ಆ ಕತೆಯನ್ನು ಬಿಚ್ಚಿಟ್ಟಿದೆ.
ಕಿಚ್ಚ ಸುದೀಪ್ ಅಭಿನಯದ ಬಹುನಿರಿಕ್ಷಿತ ಚಿತ್ರ ಪೈಲ್ವಾನ್ ಚಿತ್ರ ಹವಾ ಎಬ್ಬಿಸುತ್ತಿದೆ. ಸುದೀಪ್ ಸಖತ್ ಸ್ಲಿಮ್ ಆಗಿದ್ದಾರೆ. ಪೈಲ್ವಾನ್ ಗೆ ಹೇಳಿ ಮಾಡಿಸಿದ ಕಟ್ಟು ಮಸ್ತಾದ ದೇಹ ಬೆಳೆಸಿಕೊಂಡಿದ್ದಾರೆ. ಲುಕ್ ಮಾತ್ರ ಬಯಲಾಗಿತ್ತು. ಆದರೆ ಲುಕ್ ನ ಹಿಂದಿನ ಕತೆಯನ್ನು ಸುದೀಪ್ ಅವರೇ ಹೇಳಿದ್ದಾರೆ.
ಸುದೀಪ್ ವರ್ಕೌಟನ್ನು ಪತ್ನಿ ಪ್ರಿಯಾ ಸಹ ಮೆಚ್ಚಿಕೊಂಡಿದ್ದರು. ವರ್ಕೌಟ್ ಗೂ ಮುನ್ನ ಸುದೀಪ್ ಹೇಗಿದ್ದರು? ಒಂದನೇ ತಿಂಗಳ ನಂತರ ಎರಡನೇ ತಿಂಗಳ ನಂತರ ಹೀಗೆ ಸಾಗುವ ಹಾದಿ 5 ತಿಂಗಳ ನಂತರ ಹೇಗಾಗುತ್ತದೆ ಎಂಬುದನ್ನು ಬಿಚ್ಚಿಟ್ಟಿದ್ದಾರೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ನುಗ್ಗೇಕಾಯಲ್ಲಿ ಸುಂದರಿ ಎಸ್ತಾರ
ಕನ್ನಡದವರೇ ಆಗಿರುವ ಬಾಲಿವುಡ್ ನಟಿ ಎಸ್ತಾರ ನರೋನಾ ಮತ್ತೆ ಸ್ಯಾಂಡಲ್‌ವುಡ್‌ನಲ್ಲಿ ಕಾಣಿಸಿಕೊಂಡಿದ್ದಾರೆ ನುಗ್ಗೇಕಾಯಿ ಸಿನಿಮಾದಲ್ಲಿ ಅವರು ಹಳ್ಳಿ ಹುಡುಗಿಯಾಗಿ ನಟಿಸಿದ್ದಾರೆ...
| Updated:
Mar 24, 2017, 05:00AM IST
ಕನ್ನಡದವರೇ ಆಗಿರುವ ಬಾಲಿವುಡ್ ನಟಿ ಎಸ್ತಾರ ನರೋನಾ ಮತ್ತೆ ಸ್ಯಾಂಡಲ್‌ವುಡ್‌ನಲ್ಲಿ ಕಾಣಿಸಿಕೊಂಡಿದ್ದಾರೆ. ನುಗ್ಗೇಕಾಯಿ ಸಿನಿಮಾದಲ್ಲಿ ಅವರು ಹಳ್ಳಿ ಹುಡುಗಿಯಾಗಿ ನಟಿಸಿದ್ದಾರೆ.
ಎಸ್ತಾರ ನರೋನಾ ಮತ್ತೆ ಸ್ಯಾಂಡಲ್‌ವುಡ್‌ನಲ್ಲಿ ಕಾಣಿಸಿಕೊಂಡಿದ್ದಾರೆ. ಮಂಗಳೂರು ಮೂಲದ ಈ ಬೆಡಗಿ ಹಿಂದಿ, ತೆಲುಗು, ಮರಾಠಿ ಸೇರಿದಂತೆ ಹಲವು ಚಿತ್ರರಂಗಗಳಲ್ಲಿ ಗುರುತಿಸಿಕೊಂಡವರು. ಉಸಿರಿಗಿಂತ ಚಿತ್ರದ ಮೂಲಕ ಕನ್ನಡ ಸಿನಿಮಾರಂಗಕ್ಕೆ ಕಾಲಿಟ್ಟಿದ್ದ ಇವರು, ಆನಂತರ ಲೋಕಲ್ ಟ್ರೈನ್ ಸಿನಿಮಾದಲ್ಲೂ ನಟಿಸಿದ್ದರು. ಈಗ ನುಗ್ಗೇಕಾಯಿ ಸಿನಿಮಾದಲ್ಲಿ ಹಳ್ಳಿ ಹುಡುಗಿಯಾಗಿ ಕಾಣಿಸಿಕೊಂಡಿದ್ದಾರೆ.
'ಹಲವು ಭಾಷೆಗಳಲ್ಲಿ ಈವರೆಗೂ ನಾನು 15ಕ್ಕೂ ಹೆಚ್ಚು ಚಿತ್ರಗಳಲ್ಲಿ ನಟಿಸಿದ್ದೇನೆ. ಕನ್ನಡ ಸಿನಿಮಾ ಅಂದರೆ, ಏನೋ ರೋಮಾಂಚನ. ಹಾಗಾಗಿ ಯಾವುದೇ ಕಾರಣಕ್ಕೂ ಅವಕಾಶವನ್ನು ಮಿಸ್ ಮಾಡಿಕೊಳ್ಳುವುದಿಲ್ಲ. ನನ್ನದು ಮಂಗಳೂರು ಮೂಲ ಆದರೂ, ಬೆಳೆದದ್ದು ಮುಂಬಯಿಯಲ್ಲಿ. ಆದರೂ, ಕನ್ನಡವನ್ನು ಮರೆತಿಲ್ಲ. ಸ್ಪಷ್ಟವಾಗಿ ಕನ್ನಡ ಮಾತಾಡುತ್ತೇನೆ' ಅಂತಾರೆ.
ನುಗ್ಗೇಕಾಯಿ ಚಿತ್ರದಲ್ಲಿ ಇವರು ಹಳ್ಳಿಯ ಮುಗ್ಧ ಹುಡುಗಿಯಾಗಿ ಕಾಣಿಸಿಕೊಂಡಿದ್ದಾರೆ. ಇದೇ ಮೊದಲ ಬಾರಿಗೆ ಇಂಥದ್ದೊಂದು ಪಾತ್ರ ಸಿಕ್ಕಿದ್ದಕ್ಕೆ ಅವರು ಸಂಭ್ರಮದಲ್ಲಿದ್ದಾರೆ. ಇದು ಎ.ವೇಣುಗೋಪಾಲ್ ನಿರ್ದೇಶನದ ಚಿತ್ರ. ಮಧುಸೂದನ್ ನಾಯಕರಾಗಿ ನಟಿಸಿದ್ದಾರೆ. ಎಸ್ತಾರ ಜತೆ ಕ್ರಿಸ್ಟಿನಾ ಜಾಯ್ ಕೂಡ ನಾಯಕಿಯಾಗಿ ನಟಿಸಿದ್ದಾರೆ. ಪ್ರೀತಂ ಎಸ್ ಹೆಗ್ಡೆ ನಿರ್ಮಾಣದಲ್ಲಿ ಮೂಡಿ ಬಂದಿರುವ ಚಿತ್ರಕ್ಕೆ ನಿರ್ಮಾಪಕರೇ ಕತೆ ಬರೆದಿದ್ದಾರೆ.
ಸಾಮಾಜಿಕ ಜಾಲತಾಣಗಳಿಂದಾಗಿ ಯುವಕರು ಹೇಗೆ ಹಾಳಾಗುತ್ತಿದ್ದಾರೆಂಬ ಕತೆ ಸಿನಿಮಾದಲ್ಲಿದ್ದು, ಹಲವು ನೈಜ ಘಟನೆಗಳನ್ನು ಸಿನಿಮಾಗಾಗಿ ಬಳಸಿಕೊಂಡಿದ್ದಾರಂತೆ ನಿರ್ದೇಶಕರು. ಮೊನ್ನೆಯಷ್ಟೇ ಹಾಡುಗಳು ಬಿಡುಗಡೆ ಆಗಿದ್ದು, ಕಲರ್‌ಫುಲ್ ಆಗಿ ಎಲ್ಲ ಹಾಡುಗಳನ್ನು ಕಟ್ಟಿಕೊಟ್ಟಿದ್ದಾರಂತೆ.
'ಸಿನಿಮಾದ ಕತೆಯೇ ವಿಶೇಷವಾಗಿ. ನನ್ನ ಕೆರಿಯರ್‌ನಲ್ಲಿ ಇದು ವಿಭಿನ್ನ ಪ್ರಯತ್ನ. ಹಾಗಾಗಿ ಸಿನಿಮಾದ ಬಗ್ಗೆ ನಿರೀಕ್ಷೆ ಇದೆ. ಸಿನಿಮಾದ ಬಹುತೇಕ ಕಲಾವಿದರು ಪಾತ್ರಕ್ಕೆ ಜೀವ ತುಂಬಿದ್ದಾರೆ. ಹೊಸ ರೀತಿಯ ನನ್ನ ಸಿನಿಮಾಗೆ ಪ್ರೇಕ್ಷಕ ಖಂಡಿತಾ ಒಪ್ಪಿಕೊಳ್ಳುತ್ತಾನೆ' ಅನ್ನುವುದು ನಿರ್ದೇಶಕರ ಮಾತು.


ರವಿಚಂದ್ರನ್ ‘ಆ ದೃಶ್ಯ’ದ ಹೊಸಲುಕ್
ರವಿಚಂದ್ರನ್ ‘ಆ ದೃಶ್ಯ’ದ ಹೊಸಲುಕ್
ಪ್ರಜಾವಾಣಿ ವಾರ್ತೆ
Published:
13 ಆಗಸ್ಟ್ 2019, 19:34  IST
Updated:
13 ಆಗಸ್ಟ್ 2019, 19:34  IST
ಅಕ್ಷರ ಗಾತ್ರ :
ಆ
ಆ
ಕ್ರೈಂ, ಸಸ್ಪೆನ್ಸ್ ಜಾನರ್‌ನ ಸಿನಿಮಾ ‘ದೃಶ್ಯ’ದಲ್ಲಿ ತನ್ನ ಕುಟುಂಬವನ್ನು ರಕ್ಷಿಸಿಕೊಳ್ಳುವ ರಾಜೇಂದ್ರ ಪೊನ್ನಪ್ಪನಾಗಿ ನಟ ರವಿಚಂದ್ರನ್ ಗಮನ ಸೆಳೆದಿದ್ದು ಪ್ರೇಕ್ಷಕರ ನೆನಪಿನಲ್ಲಿ ಇನ್ನೂ ಹಸಿರಾಗಿದೆ. ಅದೇ ಜಾನರ್‌ನ, ಅದೇ ಹೆಸರಿನೊಂದಿಗೆ ತಳುಕು ಹಾಕಿಕೊಂಡಿರುವ ‘ಆ ದೃಶ್ಯ’ದಲ್ಲಿ ರವಿಚಂದ್ರನ್ ಮತ್ತೊಮ್ಮೆ ಪ್ರೇಕ್ಷಕರನ್ನು ಮೋಡಿ ಮಾಡುವ ನಿರೀಕ್ಷೆ ಹುಟ್ಟುಹಾಕಿದ್ದಾರೆ.
ಸೆಪ್ಟೆಂಬರ್‌ನಲ್ಲಿ ತೆರೆಗೆ ಬರಲಿರುವ ‘ಆ ದೃಶ್ಯ’ ಸಿನಿಮಾದ ಟ್ರೇಲರ್ ಬಿಡುಗಡೆಯ ನಂತರ ಸುದ್ದಿಗೋಷ್ಠಿಯಲ್ಲಿ ಮಾತಿಗೆ ಆರಂಭಿಸಿದ ರವಿಚಂದ್ರನ್ ಅವರ ಮಾತು ಕೂಡ ಇದಕ್ಕೆ ಪುಷ್ಠಿ ನೀಡುವಂತೆಯೇ ಇತ್ತು. ಟ್ರೇಲರ್ ನೋಡಿದಾಗ ಅವರ ಹೊಸ ಲುಕ್ ಪ್ರೇಕ್ಷಕರಿಗೂ ಇಷ್ಟವಾಗುವಂತೆ ಇದೆ.
‘ಮನಸಿನಿಂದ ‘ದೃಶ್ಯ’ವೇ ಇನ್ನೂ ಹೋಗಿಲ್ಲ. ಅದೇ ಜಾನರ್‌ನ ಮತ್ತೊಂದು ‘ಆ ದೃಶ್ಯ’ ಸಿದ್ಧವಾಗಿದೆ. ನನ್ನನ್ನು ಒಂದೊಂದು ಗೆಟಪ್‌ನಲ್ಲಿ ತೋರಿಸುವ ಆಸೆ ನಿರ್ದೇಶಕರು ಮತ್ತು ನಿರ್ಮಾಪಕರಿಗೆ ಇದೆ. ಕೃಷ್ಣನ ಪಾತ್ರದಲ್ಲೂ ತೋರಿಸಿದರು. ನಾನು ಈಗ ಯಾವುದೇ ಪಾತ್ರಕ್ಕೂ ಸೈ. ಮುದುಕನ ಪಾತ್ರವಲ್ಲ, ಮುದುಕಿಯ ಪಾತ್ರಕ್ಕೂ ಸೈ. ನಮ್ಮಲ್ಲಿರುವ ಅಭಿನಯ ಶಕ್ತಿ ಹೊರಹಾಕಲು ಕಾಲ ಕೂಡಿಬಂದಿದೆ. ನನ್ನ ಸಿನಿ ಬದುಕಿನಲ್ಲೇ ಮಾಡಿರದ ವಿಭಿನ್ನ ಪಾತ್ರವನ್ನು ‘ಆ ದೃಶ್ಯ’ದಲ್ಲಿ ಮಾಡಿದ್ದೇನೆ. ಇದು ನನಗೆ ಹೊಸ ಅನುಭವ ಕೂಡ ಎಂದು ರವಿಚಂದ್ರನ್ ಮಾತು ವಿಸ್ತರಿಸಿದರು.
ನಿರ್ಮಾಪಕ ಕೆ.ಮಂಜು, ರವಿಚಂದ್ರನ್ ಇದ್ದರೆ ಸಿನಿಮಾಕ್ಕೆ ವಸ್ತುವೇ ಬೇಕಿಲ್ಲ. ಅವರೇ ಸಿನಿಮಾದ ವಸ್ತು. ಅವರನ್ನು ಈ ಸಿನಿಮಾದಲ್ಲಿ ಡಿಫರೆಂಟ್ ಲುಕ್‌ನಲ್ಲಿ ತೋರಿಸಿದ್ದೇವೆ. ಸಿನಿಮಾ ಕೂಡ ಚೆನ್ನಾಗಿ ಮೂಡಿ ಬಂದಿದೆ. ನಿರ್ದೇಶಕ ಶಿವಗಣೇಶ್ ಮತ್ತು ಗುಜ್ಜಲ್ ಪುರುಷೋತ್ತಮ್ ತಮ್ಮ ಜವಾಬ್ದಾರಿಯನ್ನು ಅದ್ಭುತವಾಗಿ ನಿಭಾಯಿಸಿದ್ದಾರೆ. ಹಣದ ಲೆಕ್ಕವೂ ಅಷ್ಟೇ ಪಕ್ಕಾ. ಇಂತಹ ತಂಡದ ಜತೆಗೆ ವರ್ಷಕ್ಕೆ ಹತ್ತಿಪ್ಪತ್ತು ಸಿನಿಮಾಗಳನ್ನು ಮಾಡಬಹುದು. ಸಿನಿಮಾವನ್ನು ಸೆಪ್ಟೆಂಬರ್‌ನಲ್ಲಿ ಬಿಡುಗಡೆ ಮಾಡಲಿದ್ದೇವೆ ಎನ್ನುವ ಮಾತು ಸೇರಿಸಿದರು.
ನಿರ್ದೇಶಕ ಶಿವಗಣೇಶ್, ರವಿಚಂದ್ರನ್ ಅವರ ಜತೆಗೆ ಸಿನಿಮಾ ಮಾಡುವುದೇ ಒಂದು ಅದ್ಭುತ ಅನುಭವ ಮತ್ತು ಹೆಮ್ಮೆ ಕೂಡ ಹೌದು. ಇದೊಂದು ಸೈಕೋಪಾತ್, ಸಸ್ಪೆನ್ಸ್ ಥ್ರಿಲ್ಲರ್ ಕಥಾಹಂದರದ ಸಿನಿಮಾ. ಪ್ರೇಕ್ಷಕರಿಗೆ ಕ್ಷಣಕ್ಷಣಕ್ಕೂ ಕುತೂಹಲ ಮೂಡಿಸುತ್ತದೆ ಎಂದರು.
‘ಇದು ನಮ್ಮ ಮೊದಲ ಸಿನಿಮಾ. ಅದರಲ್ಲೂ ರವಿಚಂದ್ರನ್ ಅವರ ಜತೆಗೆ ನಟಿಸಲು ಸಿಕ್ಕಿದ ಅವಕಾಶ ನಮ್ಮ ಪಾಲಿನ ಸುವರ್ಣ ಅವಕಾಶ. ನಮ್ಮ ಕನಸುಗಳು ನನಸಾಗಿವೆ. ಪ್ರೇಕ್ಷಕರು ಕುರ್ಚಿಯ ತುದಿಯಲ್ಲಿ ಕುಳಿತು ನೋಡುವಂತೆ ಈ ಸಿನಿಮಾ ಮಾಡಲಿದೆ. ಎಲ್ಲರಿಗೂ ಇಷ್ಟವಾಗುವುದು ಖಚಿತ’ ಎನ್ನುವುದು ನಟಿಯರಾದ ನಿಸರ್ಗ ಮತ್ತು ಚೈತ್ರಾ ಅವರ ವಿಶ್ವಾಸದ ನುಡಿ.
ಪಾತ್ರದ ಬಗ್ಗೆ ಗುಟ್ಟು ಬಿಟ್ಟುಕೊಡದ ಯಶ್ ಶೆಟ್ಟಿ, ‘ಈ ಸಿನಿಮಾದಲ್ಲಿ ಒಂದು ಒಳ್ಳೆಯ ಪಾತ್ರ ಸಿಕ್ಕಿದೆ. ನನ್ನ ಪಾತ್ರದ ಬಗ್ಗೆ ಸಣ್ಣ ಮಾಹಿತಿ ನೀಡಿದರೂ ಸಿನಿಮಾ ಕಥೆ ತೆರೆದುಕೊಳ್ಳುತ್ತದೆ. ಹಾಗಾಗಿಯೇ ಪೋಸ್ಟರ್, ಟೀಸರ್‌ನಲ್ಲೂ ನಾನು ಕಾಣಿಸಿಕೊಂಡಿಲ್ಲ’ ಎಂದರು.
ಗೌತಮ್ ಶ್ರೀವತ್ಸ ಸಂಗೀತ ನಿರ್ದೇಶನ, ವಿನೋದ್ ಭಾರತಿ ವಿ. ಛಾಯಾಗ್ರಹಣ ಮಾಡಿದ್ದಾರೆ. ಸಾಹಿತ್ಯ ಡಾ.ವಿ.ನಾಗೇಂದ್ರ ಪ್ರಸಾದ್, ಸಂಭಾಷಣೆ ಮೃಗಶಿರ ಶ್ರೀಕಾಂತ್ ರಚಿಸಿದ್ದಾರೆ. ಅರ್ಜುನ್, ಸಾಗರ್, ರಕ್ಷಿತ್, ಗಿರೀಶ್, ರಾಹುಲ್ ಐನಾಪುರ ತಾರಾಗಣದಲ್ಲಿದ್ದಾರೆ.


ಆಸಿಡ್ ದಾಳಿ ಸಂತ್ರಸ್ಥರಿಗಾಗಿ 40 ಲಕ್ಷ ಖರ್ಚು ಮಾಡ್ತಿದ್ದಾರೆ ಈ ವೈದ್ಯ
  15-06-2017 10:10AM IST    /     No Comments    /     Posted In: Health , Featured News
ಬ್ರಿಟನ್ ನಲ್ಲಿ ಸೇವೆ ಸಲ್ಲಿಸುತ್ತಿರುವ ಪಾಕಿಸ್ತಾನ ಮೂಲದ ತಜ್ಞ ವೈದ್ಯರೊಬ್ಬರು ಆ್ಯಸಿಡ್ ದಾಳಿ ಸಂತ್ರಸ್ಥರಿಗೆ ಸಹಾಯ ಮಾಡಲು ಮುಂದೆ ಬಂದಿದ್ದಾರೆ. ಉಚಿತವಾಗಿ ಅವರಿಗೆ ಚಿಕಿತ್ಸೆ ನೀಡುತ್ತಿದ್ದಾರೆ. ಇದಕ್ಕಾಗಿ ಡಾಕ್ಟರ್ ಆಸೀಂ ಶಾಹ್ಮಾಲಕ್ 40 ಲಕ್ಷ ರೂಪಾಯಿ ಖರ್ಚು ಮಾಡ್ತಿದ್ದಾರೆ.
ಈಗಾಗ್ಲೇ ಪಾಕಿಸ್ತಾನದ 6 ಮಂದಿ ಆ್ಯಸಿಡ್ ದಾಳಿ ಸಂತ್ರಸ್ಥರಿಗೆ ಡಾ.ಆಸೀಂ ಚಿಕಿತ್ಸೆ ಕೊಡಲು ಆರಂಭಿಸಿದ್ದಾರೆ. ಆ್ಯಸಿಡ್ ದಾಳಿಯಿಂದ ಅದೆಷ್ಟೋ ಮಹಿಳೆಯರ ಬದುಕು ನರಕವಾಗಿದೆ. ಕೆಲವರನ್ನು ಪತಿ ತಿರಸ್ಕರಿಸಿದ್ರೆ, ಇನ್ನು ಕೆಲವರಿಗೆ ಮದುವೆ ಭಾಗ್ಯವೇ ಇಲ್ಲ.
ಇನ್ನೊಂದಷ್ಟು ಮಂದಿಯನ್ನು ಮಕ್ಕಳೇ ಮನೆಯಿಂದ ಹೊರದಬ್ಬುತ್ತಾರೆ. ಹೀಗೆ ಸಮಾಜದಿಂದ ತಿರಸ್ಕರಿಸಲ್ಪಟ್ಟು, ಜೀವನದ ದಾರಿ ಹುಡುಕಿ ಹೊರಟ ಸಂತ್ರಸ್ಥರಿಗೆ ಡಾ.ಆಸೀಂ ಸಹಾಯ ಹಸ್ತ ಚಾಚಿದ್ದಾರೆ. ಡಾ. ಆಸೀಂ ಬ್ರಿಟನ್ ನ ಪ್ರಖ್ಯಾತ ವೈದ್ಯರಲ್ಲೊಬ್ರು, ಸೆಲೆಬ್ರಿಟಿಗಳಿಗೆ ಚಿಕಿತ್ಸೆ ನೀಡಿದ ಹೆಗ್ಗಳಿಕೆ ಅವರದ್ದು.
ಆದ್ರೆ ಈಗ ಚಿಕಿತ್ಸೆಗೂ ಹಣವಿಲ್ಲದೆ ಕಂಗಾಲಾಗಿರುವವರಿಗೆ ಆಸರೆಯಾಗ್ತಿದ್ದಾರೆ. ಇನ್ನೊಂದಷ್ಟು ವೈದ್ಯರಿಗೂ ಶಸ್ತ್ರಚಿಕಿತ್ಸೆಯ ತರಬೇತಿ ನೀಡುತ್ತಿದ್ದಾರೆ. ಈ ಮೂಲಕ ಪಾಕಿಸ್ತಾನದ ಆ್ಯಸಿಡ್ ಸಂತ್ರಸ್ಥರಿಗೆಲ್ಲ ಹೊಸ ಬದುಕು ನೀಡುವುದು ಡಾ.ಆಸೀಂ ಅವರ ಉದ್ದೇಶ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಕಿರಿಯರ ಹಾಕಿ: ಕ್ವಾರ್ಟರ್ ಫೈನಲ್‌ಗೆ ಕರ್ನಾಟಕ
ಕರ್ನಾಟಕ ಪುರುಷರ ಹಾಕಿ ತಂಡ ಇಲ್ಲಿ ನಡೆಯುತ್ತಿರುವ ರಾಷ್ಟ್ರೀಯ ಕಿರಿಯರ ಹಾಕಿ ಚಾಂಪಿಯನ್‌ಷಿಪ್‌ನಲ್ಲಿ ಗುರುವಾರ ಜಮ್ಮು
ಏಜೆನ್ಸೀಸ್ | Updated:
Sep 7, 2012, 04:05AM IST
ಲಕ್ನೋ: ಕರ್ನಾಟಕ ಪುರುಷರ ಹಾಕಿ ತಂಡ ಇಲ್ಲಿ ನಡೆಯುತ್ತಿರುವ ರಾಷ್ಟ್ರೀಯ ಕಿರಿಯರ ಹಾಕಿ ಚಾಂಪಿಯನ್‌ಷಿಪ್‌ನಲ್ಲಿ ಗುರುವಾರ ಜಮ್ಮು ಮತ್ತು ಕಾಶ್ಮಿರ ತಂಡವನ್ನು 7-1 ಗೋಲುಗಳಿಂದ ಮಣಿಸಿ ಕ್ವಾರ್ಟರ್ ಫೈನಲ್ ತಲುಪಿದೆ.
ಇಲ್ಲಿನ ಮೇಜರ್ ಧ್ಯಾನ್‌ಚಂದ್ ಕ್ರೀಡಾಂಗಣದಲ್ಲಿ ನಡೆದ ಪಂದ್ಯದಲ್ಲಿ ಕರ್ನಾಟಕ ತಂಡದ ಪರ ಶೇಷೇಗೌಡ ಮತ್ತು ಅಯ್ಯಪ್ಪ. ಪಿ. ಆರ್. ಪರದಂಡ ನಾಲ್ಕು ಗೋಲುಗಳನ್ನು ಹಂಚಿಕೊಂಡರು.
ಇದಕ್ಕೂ ಮುನ್ನ ಪಂಜಾಬ್ ತಂಡ ಗುಜರಾತ್ ತಂಡವನ್ನು 15-0 ಗೋಲುಗಳ ಅಂತರದಿಂದ ಸೋಲಿಸಿದರೆ ಭೂಪಾಲ್‌ನ ಸಾಯ್ ತಂಡ ಉತ್ತರಖಂಡ ತಂಡವನ್ನು 16-2ರಿಂದ ಸೋಲಿಸಿ ಕ್ವಾರ್ಟರ್ ಫೈನಲ್ ಪ್ರವೇಶಿಸಿದವು. ಆದರೆ, ತಮಿಳುನಾಡು ವಿರುದ್ಧ 5-3 ಗೋಲುಗಳಿಂದ ಅಂತರದಿಂದ ಮಹಾರಾಷ್ಟ್ರ ತಂಡ ಗೆದ್ದರೂ ಕಡೆಯ ಎಂಟರ ಘಟ್ಟ ಪ್ರವೇಶಿಸಲು ವಿಫಲವಾಯಿತು.


ನನಗೆ ತಲೆಕೆಟ್ಟಿದೆಯಾ ಎಂದು ಸ್ಟಾರ್ ಬೌಲರ್ ಮೇಲೆ ಎಂ ಎಸ್ ಧೋನಿ ಹರಿಹಾಯ್ದಿದ್ದೇಕೆ?
Highlights
ನನಗೆ ತೆಲೆಕಟ್ಟು 300 ಪಂದ್ಯ ಆಡಿದ್ದೇನಾ? ಇದು ಟೀಂ ಇಂಡಿಯಾ ಕೂಲ್ ಕ್ಯಾಪ್ಟನ್ ಎಂ ಎಸ್ ಧೋನಿ ತಾಳ್ಮೆ ಕಳೆದುಕೊಂಡ ರೀತಿ. ಇಡೀ ಪಂದ್ಯದಲ್ಲಿ ಕೂಲ್ ಆಗಿರೋ ಧೋನಿ ಹಲವು ಬಾರಿ ತಾಳ್ಮೆ ಕಳೆದುಕೊಂಡಿದ್ದಾರೆ. ಇಲ್ಲಿದೆ ಧೋನಿಯ ಇನ್‌ಸೈಡ್ ಸ್ಟೋರಿ.
ಲಂಡನ್(ಜು.10): ಟೀಂ ಇಂಡಿಯಾ ಮಾಜಿ ನಾಯಕ ಎಂ ಎಸ್ ಧೋನಿ, ಕೂಲ್ ಕ್ಯಾಪ್ಟನ್ ಎಂದೇ ಗುರುತಿಸಿಕೊಂಡವರು. ಆದರೆ ಧೋನಿ ಹಲವು ಬಾರಿ ಮೈದಾನದಲ್ಲಿ ತಾಳ್ಮೆ ಕಳೆದುಕೊಂಡ ಉದಾಹರಣೆಗಳಿವೆ. ಇದೇ ರೀತಿ ಧೋನಿ ಗರಂ ಆಗಿದ್ದ ಸಂದರ್ಭವನ್ನ ಟೀಂ ಇಂಡಿಯಾ ಯುವ ಸ್ಪಿನ್ನರ್ ಕುಲದೀಪ್ ಯಾದವ್ ಬಹಿರಂಗ ಪಡಿಸಿದ್ದಾರೆ.
ಇಂದೋರ್‌ನಲ್ಲಿ ನಡೆದ ಭಾರತ ಹಾಗೂ ಶ್ರೀಲಂಕಾ ನಡುವಿನ ಟಿ20 ಪಂದ್ಯದಲ್ಲಿ ಧೋನಿ ತಮ್ಮ ಟೆಂಪರ್ ಕಳೆದುಕೊಂಡಿದ್ದರು. ಕಳೆದ ಡಿಸೆಂಬರ್‌ನಲ್ಲಿ ನಡೆದ ಈ ಪಂದ್ಯದಲ್ಲಿ ಭಾರತ ಮೊದಲು ಬ್ಯಾಟಂಗ್ ಮಾಡಿ 260 ರನ್ ಸಿಡಿಸಿತ್ತು. ಚೇಸ್ ಮಾಡಲು ಕಣಕ್ಕಿಳಿದ ಶ್ರೀಲಂಕಾ ನಿರಾಯಾಸವಾಗಿ ರನ್ ಕಲೆಹಾಕುತ್ತಿತ್ತು.
ತಂಡದ ಸ್ಪಿನ್ನರ್‌ಗಳಾದ ಕುಲದೀಪ್ ಯಾದವ್ ಹಾಗೂ ಯಜುವೇಂದ್ರ ಚೆಹಾಲ್‌ಗೆ , ಧೋನಿ ಸೂಚನೆ ನೀಡುತ್ತಲೇ ಇದ್ದರು. ಕುಲದೀಪ್ ಯಾದವ್ ಬೌಲಿಂಗ್ ಮಾಡಲು ಬಂದಾಗ, ಧೋನಿ ಕವರ್ ಫೀಲ್ಡರ್ ತೆಗೆದು ಪಾಯಿಂಟ್‌ನಲ್ಲಿ ಫೀಲ್ಡರ್ ಹಾಕುವಂತೆ ಕುಲದೀಪ್‌ಗೆ ಸೂಚಿಸಿದ್ದಾರೆ. ಆದರೆ ಕುಲದೀಪ್ ಪರವಾಗಿಲ್ಲ ಸದ್ಯ ಇರೋ ಹಾಗೇ ಇರಲಿ ಎಂದಿದ್ದಾರೆ.
ಅಷ್ಟರಲ್ಲೇ ಧೋನಿ ಗರಂ ಆಗಿದ್ದಾರೆ. ನನಗೆ ತಲೆಕೆಟ್ಟಿದೆಯಾ? 300 ಪಂದ್ಯ ಸುಮ್ಮನೆ ಆಡಿದ್ದೇನಾ ಎಂದು ಕುಲದೀಪ್ ಯಾದವ್ ವಿರುದ್ದ ಹರಿಹಾಯ್ದಿದ್ದಾರೆ. ಅಷ್ಟರಲ್ಲೇ ಕುಲದೀಪ್ ಬೆಚ್ಚಿ ಬಿದ್ದು ಫೀಲ್ಡಿಂಗ್ ಚೇಂಜ್ ಮಾಡಿದರು. ಇಷ್ಟೇ ಅಲ್ಲ ಮರು ಎಸೆತದಲ್ಲೇ ವಿಕೆಟ್ ಪಡೆದರು.
 ವಿಕೆಟ್ ಪಡೆದ ಸಂಭ್ರಮಾಚರಣೆಯಲ್ಲಿ ಧೋನಿ ಇದೇ ನಾನು ಹೇಳಿದ್ದು ಎಂದು ಕುಲದೀಪ್‌ಗೆ ಹೇಳಿದ್ದಾರೆ.  ಧೋನಿ ಗರಂ ಆಗೋರಿ ವಿಚಾರವನ್ನ ಕುಲದೀಪ್ ಯಾದವ್ ಇತ್ತೀಚೆಗೆ ವಾಟ್ ದಿ ಡಕ್ ಚಾಟ್ ಶೋನಲ್ಲಿ ಹೇಳಿದ್ದಾರೆ.
Last Updated 10, Jul 2018, 3:57 PM IST


ಫೈನಲ್‌ಗೆ ಲಗ್ಗೆ ಇಟ್ಟ ನೊವಾಕ್
ವಿಂಬಲ್ಡನ್ ಟೆನಿಸ್ ಟೂರ್ನಿ: ಸೆಮಿಫೈನಲ್‌ನಲ್ಲಿ ಮುಗ್ಗರಿಸಿದ ನಡಾಲ್
ಫೈನಲ್‌ಗೆ ಲಗ್ಗೆ ಇಟ್ಟ ನೊವಾಕ್
ಎಎಫ್‌ಪಿ
14 ಜುಲೈ 2018, 21:52  IST
Updated:
14 ಜುಲೈ 2018, 21:52  IST
ಅಕ್ಷರ ಗಾತ್ರ :
ಆ
ಆ
ಲಂಡನ್: ಅಮೋಘ ಆಟ ಆಡಿದ ನೊವಾಕ್ ಜೊಕೊವಿಚ್, ವಿಂಬಲ್ಡನ್ ಟೆನಿಸ್ ಟೂರ್ನಿಯಲ್ಲಿ ಫೈನಲ್ ಪ್ರವೇಶಿಸಿದ್ದಾರೆ.
ಸೆಂಟರ್ ಕೋರ್ಟ್‌ನಲ್ಲಿ ಶನಿವಾರ ನಡೆದ ಪುರುಷರ ಸಿಂಗಲ್ಸ್ ವಿಭಾಗದ ಸೆಮಿಫೈನಲ್‌ನಲ್ಲಿ ಸರ್ಬಿಯಾದ ನೊವಾಕ್ 6–4, 3–6, 7–6, 3–6, 10–8ರಲ್ಲಿ ಸ್ಪೇನ್‌ನ ರಫೆಲ್ ನಡಾಲ್‌ಗೆ ಆಘಾತ ನೀಡಿದರು. ಈ ಹೋರಾಟ 5 ಗಂಟೆ 15 ನಿಮಿಷ ನಡೆಯಿತು.
ಈ ಮೂಲಕ ಜೊಕೊವಿಚ್ ವಿಂಬಲ್ಡನ್‌ನಲ್ಲಿ ಐದನೇ ಬಾರಿ ಪ್ರಶಸ್ತಿ ಸುತ್ತಿಗೆ ಲಗ್ಗೆ ಇಟ್ಟ ಸಾಧನೆ ಮಾಡಿದರು. ಅವರು 2011, 2014 ಮತ್ತು 2015ರಲ್ಲಿ ಚಾಂಪಿಯನ್ ಆಗಿದ್ದರು.
ಫೈನಲ್‌ನಲ್ಲಿ ಜೊಕೊವಿಚ್, ದಕ್ಷಿಣ ಆಫ್ರಿಕಾದ ಕೆವಿನ್ ಆ್ಯಂಡರ್ಸನ್ ವಿರುದ್ಧ ಸೆಣಸಲಿದ್ದಾರೆ. ಆಲ್ ಇಂಗ್ಲೆಂಡ್ ಕ್ಲಬ್‌ನಲ್ಲಿ ಶುಕ್ರವಾರ ನಡೆದಿದ್ದ ನಾಲ್ಕರ ಘಟ್ಟದ ಮೊದಲ ಹಣಾಹಣಿಯಲ್ಲಿ ಕೆವಿನ್ 7–6, 6–7, 6–7, 6–4, 26–24ರಲ್ಲಿ ಅಮೆರಿಕದ ಜಾನ್ ಇಸ್ನರ್ ಅವರನ್ನು ಪರಾಭವಗೊಳಿಸಿದ್ದರು. ಈ ಹೋರಾಟ 6 ಗಂಟೆ 36 ನಿಮಿಷ ನಡೆದಿತ್ತು.
ಕೆವಿನ್ ಅವರು 97 ವರ್ಷಗಳ ನಂತರ ವಿಂಬಲ್ಡನ್‌ನಲ್ಲಿ ಫೈನಲ್ ಪ್ರವೇಶಿಸಿದ ದಕ್ಷಿಣ ಆಫ್ರಿಕಾದ ಆಟಗಾರ ಎಂಬ ಹಿರಿಮೆ ತಮ್ಮದಾಗಿಸಿಕೊಂಡಿದ್ದಾರೆ.
ವಿಶ್ವ ಕ್ರಮಾಂಕ ಪಟ್ಟಿಯಲ್ಲಿ ಅಗ್ರಸ್ಥಾನದಲ್ಲಿರುವ ನಡಾಲ್ ಈ ಪಂದ್ಯದಲ್ಲಿ ಗೆಲ್ಲುವ ನೆಚ್ಚಿನ ಆಟಗಾರ ಎನಿಸಿದ್ದರು. ಫ್ರೆಂಚ್ ಓಪನ್‌ನಲ್ಲಿ 11 ಪ್ರಶಸ್ತಿಗಳನ್ನು ಗೆದ್ದ ಹಿರಿಮೆ ಹೊಂದಿರುವ ‘ರಫಾ’ಗೆ ಮೊದಲ ಸೆಟ್‌ನಲ್ಲಿ ಜೊಕೊವಿಚ್ ಆಘಾತ ನೀಡಿದರು.
ಟೂರ್ನಿಯಲ್ಲಿ 12ನೇ ಶ್ರೇಯಾಂಕ ಹೊಂದಿರುವ ನೊವಾಕ್ ಅಬ್ಬರಕ್ಕೆ ನಡಾಲ್ ಬೆಚ್ಚಿದರು. ಇದರಿಂದ ಚೇತರಿಸಿಕೊಂಡ ಸ್ಪೇನ್‌ನ ಆಟಗಾರ ಎರಡನೇ ಸೆಟ್‌ನಲ್ಲಿ ತಿರುಗೇಟು ನೀಡಿ 1–1ರಲ್ಲಿ ಸಮಬಲ ಮಾಡಿಕೊಂಡರು.
ಮೂರನೇ ಸೆಟ್‌ನಲ್ಲಿ ಉಭಯ ಆಟಗಾರರ ನಡುವೆ ಜಿದ್ದಾಜಿದ್ದಿನ ಪೈಪೋಟಿ ಏರ್ಪಟ್ಟಿತ್ತು. ಇಬ್ಬರೂ ಸರ್ವ್ ಉಳಿಸಿಕೊಂಡು ಸಾಗಿದ್ದರಿಂದ ಸೆಟ್ ‘ಟೈ ಬ್ರೇಕರ್’ಗೆ ಸಾಗಿತು. ಈ ಹಂತದಲ್ಲಿ ಒತ್ತಡ ಮೀರಿ ನಿಂತು ಆಡಿದ ನೊವಾಕ್ ಗೆಲುವಿನ ತೋರಣ ಕಟ್ಟಿದರು.
ಹೀಗಾಗಿ ನಾಲ್ಕನೇ ಸೆಟ್ ಕುತೂಹಲದ ಗಣಿಯಾಗಿತ್ತು. ಗೆಲುವಿನ ಅನಿವಾರ್ಯತೆಗೆ ಸಿಲುಕಿದ್ದ ನಡಾಲ್ ಆರಂಭದಿಂದಲೇ ಪಾರಮ್ಯ ಮೆರೆದರು. ಶರವೇಗದ ಸರ್ವ್‌ಗಳನ್ನು ಮಾಡಿದ ಅವರು ಗ್ರೌಂಡ್‌ಸ್ಟ್ರೋಕ್‌ಗಳ ಮೂಲಕ ಎದುರಾಳಿಯನ್ನು ತಬ್ಬಿಬ್ಬುಗೊಳಿಸಿದರು.
ಐದನೇ ಸೆಟ್‌ನಲ್ಲಿ ಮೇಲುಗೈ ಸಾಧಿಸಿದ ಜೊಕೊವಿಚ್ ಸಂಭ್ರಮದ ಹೊಳೆಯಲ್ಲಿ ಮಿಂದೆದ್ದರು.
ಈ ಪಂದ್ಯದಲ್ಲಿ ನೊವಾಕ್ 23 ಏಸ್‌ಗಳನ್ನು ಸಿಡಿಸಿದರು. ನಡಾಲ್ 8 ಏಸ್‌ಗಳನ್ನು ಬಾರಿಸಿದರು. ಇಬ್ಬರು ನಾಲ್ಕು ಬ್ರೇಕ್ ಪಾಯಿಂಟ್ಸ್ ಗೆದ್ದರು.


ಪುರುಷರು ಎದುರಿಸುವ ಲೈಂಗಿಕ ರೋಗಗಳ ಬಗ್ಗೆ ನೀವು ತಿಳಿದಿರಬೇಕಾದ ಸಂಗತಿಗಳು
Wellness
|
Published: Tuesday, January  8, 2019, 14:20 [IST]
ನಿಮ್ಮ ಪತಿ, ಪ್ರಿಯತಮ ಅಥವಾ ನಿಮಗೆ ಆಪ್ತರಾಗಿರುವ ಯಾವುದಾದರೂ ಪುರುಷರಿಗೆ ಲೈಂಗಿಕ ತೊಂದರೆಯೂ ಇರಬಹುದು ಎಂದು ನೇವೆಂದೂ ಯೋಚಿಸಿರಲಿಕ್ಕಿಲ್ಲ. ಆದರೆ ಒಂದು ರಾಷ್ಟ್ರವ್ಯಾಪಿ ಸಮೀಕ್ಷೆಯಲ್ಲಿ ಕಂಡುಕೊಂಡಂತೆ ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿರುವ ಅರವತ್ತಕ್ಕೂ ಕಡಿಮೆ ವಯಸ್ಸಿನ ಪುರುಷರಲ್ಲಿ ಪ್ರತಿ ಮೂರರಲ್ಲೊಬ್ಬರಿಗೆ ಲೈಂಗಿಕ ತೊಂದರೆ ಇದೆ.
ಈ ತೊಂದರೆಗಳಲ್ಲಿ ನಿಮಿರುತನ ಕಾಯ್ದುಕೊಳ್ಳುವುದು, ಕಡಿಮೆಯಾದ ಲೈಂಗಿಕ ಆಸಕ್ತಿ, ಶ್ರೀಘ್ರಸ್ಖಲನ ಹಾಗೂ ಕಾಮಪರಾಕಾಷ್ಠೆಯನ್ನು ತಲುಪಲು ಸಾಧ್ಯವಾಗದೇ ಇರುವುದು ಮೊದಲಾದವು ಸಾಮಾನ್ಯವಾಗಿ ಎದುರಾಗುತ್ತವೆ. ಒಂದು ವೇಳೆ ನಿಮ್ಮ ಆಪ್ತ ಪುರುಷರಲ್ಲಿ ಯಾವುದಾದರೊಂದು ಲೈಂಗಿಕ ತೊಂದರೆ ಎದುರಾದರೆ ನೀವು ಈ ಬಗ್ಗೆ ತಿಳಿದುಕೊಂಡಿರಬೇಕಾದ ವಿಷಯಗಳು ಇಲ್ಲಿವೆ:
ನಿಮಿರುತನ ದೌರ್ಬಲ್ಯ (Erectile dysfunction(ED)
ಈ ತೊಂದರೆಯ ಬಗ್ಗೆ ಸಾಮಾನ್ಯವಾಗಿ ಇರುವುದಕ್ಕಿಂತಲೂ ಹೆಚ್ಚೇ ಉತ್ಪ್ರೇಕ್ಷೆಯನ್ನು ಜಾಹೀರಾತುಗಳು ಪ್ರಕಟಿಸುವುದನ್ನು ಕಾಣಬಹುದು. ತೊಂಭತ್ತರ ದಶಕದ ಕೊನೆಯ ವರ್ಷಗಳಲ್ಲಿ ಪ್ರಸ್ತುತಪಡಿಸಿದ ನೀಲಿ ಗುಳಿಗೆಯೊಂದು ಈ ತೊಂದರೆಯನ್ನು ಇಲ್ಲವಾಗಿಸುವ ಬಗ್ಗೆ ಭಾರೀ ಪ್ರಚಾರ ಮತ್ತು ಅದ್ಭುತ ಮಾರಾಟವನ್ನೂ ಸಾಧಿಸಿತ್ತು. ನಿಮಿರು ದೌರ್ಬಲ್ಯ ಎಂದರೆ ಸರಳವಾಗಿ ಹೇಳಬೇಕೆಂದರೆ ಲೈಂಗಿಕ ಕ್ರಿಯೆಗೆ ಅಗತ್ಯವಿರುವಷ್ಟು ದೃಢತೆಯನ್ನು ಪುರುಷ ಜನನಾಂಗ ಪಡೆಯದೇ ಹೋಗುವುದು. ಒಂದು ಸಮೀಕ್ಷೆಯ ಪ್ರಕಾರ, ಐವತ್ತರಿಂದ ಐವತ್ತೊಂಭತ್ತರ ನಡುವಣ ವ್ಯಕ್ತಿಗಳು ಹದಿನೆಂಟು-ಇಪ್ಪತ್ತೊಂಭತ್ತರ ವಯಸ್ಸಿನ ಪುರುಷರಿಗಿಂತ ಹೆಚ್ಚು ಈ ತೊಂದರೆಯನ್ನು ಎದುರಿಸುತ್ತಾರೆ.
ಮಧುಮೇಹ, ಅಧಿಕ ರಕ್ತದೊತ್ತಡ, ಅಧಿಕ ಕೊಲೆಸ್ಟ್ರಾಲ್
ಇಂದು ಈ ತೊಂದರೆಯ ನಿವಾರಣೆಗೆ ಇಂದು ಮೂರು ಸಮರ್ಥ ಔಷಧಿಗಳಿವೆ ಹಾಗೂ ಇವುಗಳ ಬಗ್ಗೆ ಭಾರೀ ಪ್ರಚಾರ ನೀಡಲಾಗುತ್ತಿದೆ. ಆದರೂ ಈ ತೊಂದರೆ ಇರುವ ಹೆಚ್ಚಿನ ಪುರುಷರು ಈ ತೊಂದರೆಯನ್ನು ನಿವಾರಿಸಲು ಯತ್ನಿಸಲು ಒಲವು ತೋರುತ್ತಿರದಿರುವುದು ವಾಸ್ತವವಾಗಿದೆ. ಈ ಬಗ್ಗೆ ಹಿಂಜರಿಕೆಯೇ ಇದಕ್ಕೆ ಕಾರಣ. ಈ ತೊಂದರೆಗೆ ಇತರ ಕಾರಣಗಳೂ ಇವೆ. ಮಧುಮೇಹ, ಅಧಿಕ ರಕ್ತದೊತ್ತಡ, ಅಧಿಕ ಕೊಲೆಸ್ಟ್ರಾಲ್ ಹಾಗೂ ಥೈರಾಯ್ಡ್ ಅಸಮತೋಲನ ಮೊದಲಾದವೂ ಈ ತೊಂದರೆಗೆ ಕಾರಣವಾಗಬಹುದು. ಅಷ್ಟೇ ಅಲ್ಲ, ಧೂಮಪಾನ, ವ್ಯಾಯಾಮದ ಕೊರತೆ ಹಾಗೂ ಕೆಲವು ಔಷಧಿಗಳ ಅಡ್ಡಪರಿಣಾಮಗಳೂ ಕಾರಣವಾಗಬಹುದು.
ಶೀಘ್ರಸ್ಖಲನ (Premature ejaculation)
ನಿಮಿರು ದೌರ್ಬಲ್ಯ ತಡವಯಸ್ಸಿನ ಪುರುಷರಿಗೆ ಎದುರಾದರೆ ಈ ತೊಂದರೆ ಯಾವುದೇ ವಯಸ್ಸಿನ ಪುರುಷರನ್ನು ಕಾಡಬಹುದು. ಪ್ರತಿ ಐವರು ಪುರುಷರಲ್ಲಿ ಒಂದರಿಂದ ಮೂವರಿಗಾದರೂ ಈ ತೊಂದರೆ ಇದ್ದೇ ಇರುತ್ತದೆ. ಇದಕ್ಕೆ ಖಚಿತವಾದ ಯಾವುದೇ ಕಾರಣವನ್ನು ನೀಡಲು ಸಾಧ್ಯವಿಲ್ಲ. ಈ ಬಗ್ಗೆ ಮಾತನಾಡದೇ ಇರುವುದೇ ಈ ತೊಂದರೆಯ ಇರುವಿಕೆಯನ್ನು ಖಚಿತಪಡಿಸಲಾಗದೇ ಇರುವುದು ಹಾಗೂ ಗುಣಪಡಿಸಲಾಗದೇ ಇರಲು ಪ್ರಮುಖ ಕಾರಣವಾಗಿದೆ.
Most Read: ಸೆಕ್ಸ್ ಬಳಿಕ, ಕೂಡಲೇ ಗರ್ಭಧಾರಣೆ ಆಗುವ ಲಕ್ಷಣ ಕಾಣಿಸುವುದೇ?
ಶೀಘ್ರಸ್ಖಲನ
ತನಗೆ ಈ ತೊಂದರೆ ಇದೆ ಎಂದು ವೈದ್ಯರಲ್ಲಿ ಹೇಳಿಕೊಳ್ಳಲು ಇರುವ ಮುಜುಗರವೇ ಪ್ರಮುಖ ಅಡ್ಡಿಯಾಗಿದೆ. ಇವರಿಗೆ ಈ ತೊಂದರೆ ಔಷಧಿಗಳಿಂದ ನಿವಾರಣೆಯಾಗುವ ಬಗ್ಗೆ ಅನುಮಾನವಿರುತ್ತದೆ ಅಥವಾ ಲೈಂಗಿಕ ಕ್ರಿಯೆಗೆ ಔಷಧಿಗಳನ್ನು ಅವಲಂಬಿಸಬೇಕಾಬಹುದೆಂಬ ದುಗುಡವೂ ಇರುತ್ತದೆ. ಇಂದು ಈ ತೊಂದರೆಯ ನಿವಾರಣೆಗೆ FDA ಅಂಗೀಕರಿಸಿದ ಯಾವುದೇ ಔಷಧಿ ಲಭ್ಯವಿಲ್ಲ. ಆದ್ದರಿಂದ ಮುಜುಗರ ತ್ಯಜಿಸಿ ನಿಮ್ಮ ಆಪ್ತ ಪುರುಷರು ಲೈಂಗಿಕ ತಜ್ಞರಿಂದ ಸಲಹೆ ಪಡೆದಲ್ಲಿ ಮಾತ್ರವೇ ಇದಕ್ಕೆ ಸೂಕ್ತ ಪರಿಹಾರವನ್ನು ಕಂಡುಕೊಳ್ಳಬಹುದು.
ಲೈಂಗಿಕ ನಿರಾಸಕ್ತಿ (Lack of desire)
ಸಾಮಾನ್ಯವಾಗಿ ಪುರುಷರ ವಯಸ್ಸು ಹೆಚ್ಚಿದಂತೆ ಲೈಂಗಿಕಾಸಕ್ತಿಯೂ ಕುಂದುತ್ತಾ ಹೋಗುವುದು ಸಾಮಾನ್ಯ. ಆದರೂ, ಸ್ವೀಡನ್ ನಲ್ಲಿ ನಡೆದ ಒಂದು ಸಮೀಕ್ಷೆಯ ಪ್ರಕಾರ ಐವತ್ತರಿಂದ ಎಂಭತ್ತರ ನಡುವಣ ವಯಸ್ಸಿನ ಪುರುಷರು ಲೈಂಗಿಕತೆಯನ್ನು ತಮ್ಮ ಜೀವನದ ಪ್ರಮುಖ ಭಾಗವನ್ನಾಗಿ ಪರಿಗಣಿಸುತ್ತಾರೆ ಎಂದು ತಿಳಿಸಿದೆ. ಹಾಗಾಗಿ, ಒಂದು ವೇಳೆ ನಿಮ್ಮ ಸಂಗಾತಿ ಲೈಂಗಿಕಾಸಕ್ತಿಯನ್ನು ಕಳೆದುಕೊಂಡಿದ್ದರೆ ವೈದ್ಯರ ಸಲಹೆ ಪಡೆಯುವುದು ಉತ್ತಮ. ಪುರುಷರ ದೇಹದಲ್ಲಿ ಟೆಸ್ಟಾಸ್ಟೆರಾನ್ ರಸದೂತ ಕಡಿಮೆಯಾದರೆ ಲೈಂಗಿಕ ಸಾಮರ್ಥ್ಯದೊಂದಿಗೆ ಲೈಂಗಿಕಾಸಕ್ತಿಯೂ ಕಡಿಮೆಯಾಗುತ್ತದೆ. ಹಾಗಾಗಿ ಟೆಸ್ಟಸ್ಟೆರಾನ್ ರಸದೂತವನ್ನು ಹೆಚ್ಚುವರಿ ಔಷಧಿಯ ರೂಪದಲ್ಲಿ ನೀಡಿದರೆ ಈ ತೊಂದರೆ ನೀಗುತ್ತದೆ.
ಲೈಂಗಿಕ ನಿರಾಸಕ್ತಿ
ಲೈಂಗಿಕ ನಿರಾಸಕ್ತಿಗೆ ಮಾನಸಿಕ ಕಾರಣಗಳೂ ಇರಬಹುದು. ಕೆಲವು ಔಷಧಿಗಳ ಅಡ್ಡಪರಿಣಾಮ, ಮಧುಮೇಹ, ಮೂತ್ರಪಿಂಡಗಳ ತೊಂದರೆ, ಖಿನ್ನತೆ, ಹೃದಯ ಸ್ತಂಭನ, ಪಾರ್ಕಿನ್ಸನ್ ಕಾಯಿಲೆ ಮೊದಲಾದವೂ ಕಾರಣವಿರಬಹುದು. ಈ ಬಗ್ಗೆ ನಿಮ್ಮ ಸಂಗಾತಿಯಲ್ಲಿ ತೆರೆದ ಮನಸ್ಸಿನಿಂದ ಮಾತನಾಡಿ ತಮ್ಮ ತೊಂದರೆಗಳನ್ನು ವೈದ್ಯರಲ್ಲಿ ಸ್ಪಷ್ಟವಾಗಿ ನಿವೇದಿಸಿಕೊಳ್ಳುವಂತೆ ಮಾಡಿ.
Most Read: ಇಂತಹ ಅಪಾಯಕಾರಿ ಸೆಕ್ಸ್ ಲಕ್ಷಣಗಳನ್ನು, ಅಪ್ಪಿತಪ್ಪಿಯೂ ನಿರ್ಲಕ್ಷಿಸಬೇಡಿ
ಆಪ್ತ ಸಲಹೆ ಪಡೆದುಕೊಳ್ಳಿ
ನಿಮ್ಮ ಸಂಗಾತಿಯ ಒಟ್ಟಾರೆ ಆರೋಗ್ಯ ಹಾಗೂ ಮಾನಸಿಕ ಆರೋಗ್ಯಗಳನ್ನು ತಪಾಸಣೆಗೊಳಪಡಿಸುವ ಜೊತೆಗೇ ನಿಮ್ಮಬ್ಬರೂ ಮನಃಶಾಸ್ತ್ರಜ್ಞರಲ್ಲಿ ಆಪ್ತ ಸಲಹೆ ಪಡೆಯುವುದೂ ಅಗತ್ಯ. ಮಹಿಳೆಯರಿಗಿಂತಲೂ ಪುರುಷರಿಗೆ ಲೈಂಗಿಕತೆ ಹೆಚ್ಚು ಅಗತ್ಯವಾಗಿದೆ ಎಂದು ಒಂದು ಸಂಶೋಧನೆ ತಿಳಿಸುತ್ತದೆ. ಅಲ್ಲದೇ ಲೈಂಗಿಕವಾಗಿ ತಮಗೇನು ಬೇಕು ಎಂಬುದನ್ನು ಪುರುಷರು ಸ್ಪಷ್ಟಮಾತುಗಳಲ್ಲಿ ವಿವರಿಸಲೂ ಅಸಮರ್ಥರಾಗುತ್ತಾರೆ. ಲೈಂಗಿಕ ಕ್ರಿಯೆಯಲ್ಲಿ ಸಮರ್ಥವಾಗಿ ಪಾಲ್ಗೊಳ್ಳಲು ಸಾಧ್ಯವಾಗದೇ ಹೋಗುವ ಕಾರಣವೇ ಇವರ ನಿರಾಸಕ್ತಿಗೆ ಕಾರಣವಾಗಿರಬಹುದು. ಹೀಗಿದ್ದರೆ ನೀವೇ ಈ ಕ್ರಿಯೆಗೆ ಪರ್ಯಾಯ ವಿಧಾನಗಳನ್ನು ಸಲಹೆ ಮಾಡುವ ಮೂಲಕ ಈ ತೊಂದರೆಯನ್ನು ನಿವಾರಿಸಲು ಸಾಧ್ಯವಾಗಬಹುದು.
ಸೂಕ್ತ ತಜ್ಞರ ಸಲಹೆ ಪಡೆಯಿರಿ
ಯಾವುದಕ್ಕೂ ನಿಮ್ಮ ಸಂಗಾತಿಯ ತೊಂದರೆಯ ನಿಜವಾದ ಮೂಲ ಯಾವುದೆಂದು ಅರಿತುಕೊಳ್ಳಲು ಸೂಕ್ತ ತಜ್ಞರ ಬಳಿ ಸಾಗುವುದು ಅವಶ್ಯವಾಗಿದೆ. ನಿಮ್ಮ ಸಂಗಾತಿಯ ಆರೋಗ್ಯವನ್ನು ತಪಾಸಿಸಿದ ವೈದ್ಯರು ಈ ತೊಂದರೆಯನ್ನು ನಿವಾರಿಸಲು ಇನ್ನೂ ಉತ್ತಮವಾದ ಪರ್ಯಾಯ ವಿಧಾನ ನೀಡಬಹುದು ಹಾಗೂ ಇವುಗಳನ್ನು ಅನುಸರಿಸುವ ಮೂಲಕ ಲೈಂಗಿಕ ಆರೋಗ್ಯದ ಜೊತೆಗೇ ಒಟ್ಟಾರೆ ಆರೋಗ್ಯವೂ ಸುಧಾರಣೆಯಾಗಲು ಸಾಧ್ಯ.


ಮಕ್ಕಳ ಮನೋವಿಕಾಸದ ಸುತ್ತ ‘ವೆರಿಗುಡ್ 10/10’ ಸಿನಿಮಾ
ಸೋಮವಾರದಿಂದ ಹುಬ್ಬಳ್ಳಿ–ಧಾರವಾಡದ 100 ಶಾಲೆಗಳಲ್ಲಿ ಸಿನಿಮಾ ಪ್ರದರ್ಶನ
ಮಕ್ಕಳ ಮನೋವಿಕಾಸದ ಸುತ್ತ ‘ವೆರಿಗುಡ್ 10/10’ ಸಿನಿಮಾ
ನಾಗಪ್ಪ ಕೆ. ಮಾದರ
Published:
26 ಆಗಸ್ಟ್ 2018, 22:20  IST
Updated:
26 ಆಗಸ್ಟ್ 2018, 22:20  IST
ಅಕ್ಷರ ಗಾತ್ರ :
ಆ
ಆ
ಮಕ್ಕಳ ಮನೋವಿಕಾಸದ ಸುತ್ತ ಹೆಣೆಯಲಾದ ಕಥೆ ‘ವೆರಿಗುಡ್’ ಸಿನಿಮಾ. ಮಕ್ಕಳ ಮನಸ್ಸಿನಲ್ಲಿ ಮೂಡುವ ವಿವಿಧ ಆಲೋಚನೆಗಳನ್ನು ಸಿನಿಮಾದಲ್ಲಿ ತೋರಿಸುವ ಮೂಲಕ ಹೊಸದೊಂದು ಆಯಾಮ ಹುಟ್ಟು ಹಾಕಲಾಗಿದೆ. ಮಕ್ಕಳಿಗೆ ಏನೇನೋ ಆಸೆಗಳಿರುತ್ತವೆ, ಆದರೆ ಆ ಆಸೆಗಳನ್ನು ಪೂರೈಸಿಕೊಳ್ಳುವುದು ಹೇಗೆ? ತಂದೆ ತಾಯಿಗಳು ಇಲ್ಲದಿದ್ದಾಗ ಅವರ ಆಸೆಗಳು ಈಡೇರಿದರೂ ತಮ್ಮನ್ನು ನೋಡಿಕೊಳ್ಳಲು ಯಾರು ಇಲ್ಲವಲ್ಲ ಎನ್ನುವ ಕೊರಗು ಮಕ್ಕಳನ್ನು ಕಾಡುತ್ತದೆ. ಮಕ್ಕಳು ಪುನಃ ತಂದೆ ತಾಯಿಗಳೇ ತಮ್ಮೆಲ್ಲ ಆಸೆಗಳನ್ನು ಈಡೇರಿಸಲು ಬೇಕು ಎಂದು ನಿರ್ಧರಿಸುತ್ತಾರೆ. ಕೇವಲ ಒಂದು ದಿನದಲ್ಲಿ ಮಕ್ಕಳು ಏನೆಲ್ಲ ಮಾಡುತ್ತಾರೆ ಎಂಬುದನ್ನು ಸಿನಿಮಾದಲ್ಲಿ ಸೆರೆ ಹಿಡಿಯಲಾಗಿದೆ. ಇಡೀ ಸಿನಿಮಾ ಒಂದು ಮಗು ಕನಸಿನಲ್ಲಿ ಕಂಡಿದ್ದನ್ನು ತೆರೆ ಮೇಲೆ ತೋರಿಸಲಾಗಿದೆ. ಮಕ್ಕಳಿಗೆ ದೊಡ್ಡವರಾಗಬೇಕು ಅಂತ ಆಸೆ. ದೊಡ್ಡವರಿಗೆ ಮತ್ತೊಮ್ಮೆ ಬಾಲ್ಯ ನೋಡಬೇಕು ಅನ್ನುವ ಕಾತರ. ಈ ಎರಡು ಆಸೆಗಳ ತಾಕಲಾಟವೇ ಚಿತ್ರದ ತಿರುಳಾಗಿದೆ.
ನಟ, ನಿರ್ದೇಶಕ ಯಶವಂತ ಸರದೇಶಪಾಂಡೆ ಅವರ ಗುರುಬಲ ಎಂಟರ್‌ಟೇನರ್ಸ್ ಬೆಂಗಳೂರು ಹಾಗೂ ಬಾಲಾಜಿ ಕ್ರಿಯೇಶನ್ ಮುಂಬೈ ಸಹಯೋಗದಲ್ಲಿ ವೆರಿಗುಡ್ 10/10 ಸಿನಿಮಾ ತಯಾರಿಸಲಾಗಿದೆ. ಉತ್ತಮ ಕಥಾ ಹಂದರದೊಂದಿಗೆ ಒಳ್ಳೆಯ ಹಾಡುಗಳನ್ನು ಸಿನಿಮಾ ಹೊಂದಿದೆ. 2017ರಲ್ಲಿ ಬಾಲ ಎಕ್ಸ್‌ಪ್ರೆಸ್ ವತಿಯಿಂದ ಯಲ್ಲಾಪುರದಲ್ಲಿ ಬೇಸಿಗೆ ಶಿಬಿರದ ರೀತಿಯಲ್ಲಿ ಸಿನಿಮಾ ಡ್ರಾಮಾ ಕ್ಯಾಂಪ್ ಆಯೋಜಿಸಲಾಗಿತ್ತು. ಅದಕ್ಕೂ ಮುನ್ನ ಹುಬ್ಬಳ್ಳಿ, ಬೆಳಗಾವಿ, ಬೆಂಗಳೂರು, ಮೈಸೂರು ಮುಂತಾದ ಕಡೆಗಳಲ್ಲಿ ಸಿನಿಮಾಗಾಗಿ ಆಡಿಷನ್ ಕೂಡ ಮಾಡಲಾಗಿತ್ತು. ಅದರಲ್ಲಿ 124 ಮಕ್ಕಳನ್ನು ಆಯ್ಕೆ ಮಾಡಿಕೊಳ್ಳಲಾಯಿತು. 160 ಕ್ಕೂ ಹೆಚ್ಚು ಪಾಲಕರು ಬೇಸಿಗೆ ಶಿಬಿರದಲ್ಲಿ ಭಾಗವಹಿಸಿದ್ದರು. ಸುಮಾರು 45 ದಿನಗಳ ಕ್ಯಾಂಪ್ ನಲ್ಲಿ 34 ಮಕ್ಕಳನ್ನು ಸಿನಿಮಾಗಾಗಿ ಆಯ್ಕೆ ಮಾಡಿಕೊಳ್ಳಲಾಯಿತು. ನಂತರ ಒಂದು ತಿಂಗಳ ಕಾಲಾವಧಿಯಲ್ಲಿ ಪೂರ್ತಿ ಸಿನಿಮಾವನ್ನು ನಿರ್ಮಾಣ ಮಾಡಲಾಯಿತು.
ಬಾಲಿವುಡ್ ನಟಿ ಜೂಹಿ ಚಾವ್ಲಾ ಅವರು ವಿಶೇಷ ಪಾತ್ರದಲ್ಲಿ ನಟಿಸಿದ್ದಾರೆ. ಅಲ್ಲದೇ ಒಂದು ಹಾಡನ್ನು ಹಾಡಿದ್ದಾರೆ. ಎಸ್.ರಾಮನಾಥ ಅವರು ರಚಿಸಿದ 'ಕಲಿಸು ಗುರುವೆ ಕಲಿಸು...' ಹಾಡು (ಆಂಗ್ಲ ಮೂಲ:ಅಬ್ರಹಾಂ ಲಿಂಕನ್) ಎಲ್ಲರಿಂದ ಪ್ರಶಂಸೆಯನ್ನು ಪಡೆದಿದೆ. ಈ ಹಾಡಿಗೆ ದಿ.ರಾಜು ಅನಂತಸ್ವಾಮಿ ಅವರು ರಾಗ ಸಂಯೋಜನೆ ಇದೆ. ಇಡೀ ಚಿತ್ರಕ್ಕೆ ವಿ.ಮನೋಹರ್ ಅವರು ಸಂಗೀತ ನಿರ್ದೇಶನ ನೀಡಿದ್ದಾರೆ. ಒಟ್ಟು 90 ನಿಮಿಷದ ಸಿನಿಮಾ ಇದು.
‘ವೆರಿಗುಡ್ 10/10’ ಸಿನಿಮಾ ಹೈದರಾಬಾದ್ ನಲ್ಲಿ ನಡೆದ ಅಂತರರಾಷ್ಟ್ರೀಯ ಮಕ್ಕಳ ಚಲನ ಚಿತ್ರೋತ್ಸವದಲ್ಲಿ ಪ್ರದರ್ಶನ ಕಂಡಿದೆ. ರಷ್ಯಾದ ಮಾಸ್ಕೊ ಮತ್ತು ಇಟಲಿಯಲ್ಲಿ ನಡೆದ ಚಿತ್ರೋತ್ಸವದಲ್ಲಿ ಯಶಸ್ವಿಯಾಗಿ ಪ್ರದರ್ಶನವಾಗಿದೆ. ಅಲ್ಲದೇ ಆಯೋಜಕರ ಒತ್ತಾಯದ ಮೇರೆಗೆ ಎರಡು ಬಾರಿ ಮರು ಪ್ರದರ್ಶನವನ್ನು ಕೂಡ ಕಂಡಿದೆ. ಕತಾರ್ ದೇಶದ ದೋಹಾ ನಗರದಲ್ಲಿ ಯಶಸ್ವಿಯಾಗಿ ಪ್ರದರ್ಶನ, ಜತೆಗೆ ಅಮೇರಿಕದಲ್ಲಿ ಕೂಡ ಪ್ರದರ್ಶನ ಕಂಡಿದೆ.
'ಹಾಂಗ್ಯೋ' ಸಂಸ್ಥೆಯ ಪ್ರಾಯೋಜಕತ್ವದಲ್ಲಿ ಸೋಮವಾರದಿಂದ ಹುಬ್ಬಳ್ಳಿ ಧಾರವಾಡದ 100 ಶಾಲೆಗಳಲ್ಲಿ ಸಿನಿಮಾ ಪ್ರದರ್ಶಿಸಲಾಗುತ್ತಿದೆ.ಧಾರವಾಡ, ಬೆಳಗಾವಿ, ವಿಜಯಪುರ, ಕಲ್ಬುರ್ಗಿ, ಹಾವೇರಿ, ಗದಗ, ಬಾಗಲಕೋಟೆ ಕೊಪ್ಪಳ ಜಿಲ್ಲೆಗಳು ಹಾಗೂ ಚಿಕ್ಕೋಡಿ ಶಾಲೆಗಳಲ್ಲಿ ಪ್ರದರ್ಶಿಸಲು ಶಿಕ್ಷಣ ಇಲಾಖೆಯಿಂದ ಅನುಮತಿ ದೊರೆತಿದೆ. ಈ ಸಿನಿಮಾ ಪ್ರದರ್ಶನದ ಅಭಿಯಾನ ಇಪ್ಪತ್ತು ದಿನಗಳಲ್ಲಿ ಪೂರ್ಣಗೊಳ್ಳಲಿದೆ ಎನ್ನುತ್ತಾರೆ ಈ ಚಿತ್ರದ ನಿರ್ದೇಶಕ ಯಶವಂತ ಸರದೇಶಪಾಂಡೆ.
ಚಿತ್ರಗಳು: ಈರಪ್ಪ ನಾಯ್ಕರ್


ಇತರ ಕ್ರೀಡೆಗಳು
ಅಖಾಡದಿಂದ ಹಿಂದೆ ಸರಿದ ದೀಪಕ್
ವಿಶ್ವ ಕುಸ್ತಿ ಚಾಂಪಿಯನ್‌ಷಿಪ್: ಭಾರತದ ಪೈಲ್ವಾನನಿಗೆ ಬೆಳ್ಳಿಯ ಪದಕ; ರಾಹುಲ್‌ಗೆ ಕಂಚು
ಅಖಾಡದಿಂದ ಹಿಂದೆ ಸರಿದ ದೀಪಕ್
ಪಿಟಿಐ
22 ಸೆಪ್ಟೆಂಬರ್ 2019, 22:31  IST
Updated:
22 ಸೆಪ್ಟೆಂಬರ್ 2019, 22:31  IST
ಅಕ್ಷರ ಗಾತ್ರ :
ಆ
ಆ
ನೂರ್ ಸುಲ್ತಾನ್, ಕಜಕಸ್ತಾನ: ಭಾರತದ ದೀಪಕ್ ಪುನಿಯಾ ಅವರು ವಿಶ್ವ ಕುಸ್ತಿ ಚಾಂಪಿಯನ್‌ಷಿಪ್‌ನ ಫೈನಲ್ ಪಂದ್ಯದಿಂದ ಹಿಂದೆ ಸರಿದರು. ಹೀಗಾಗಿ ಚಿನ್ನದ ಪದಕ ಜಯಿಸುವ ಅವರ ಕನಸು ಕೈಗೂಡಲಿಲ್ಲ.
61 ಕೆ.ಜಿ.ವಿಭಾಗದಲ್ಲಿ ಅಖಾಡಕ್ಕೆ ಇಳಿದಿದ್ದ ರಾಹುಲ್ ಅವಾರೆ ಕಂಚಿನ ಪದಕ ಪಡೆದರು.
ಭಾನುವಾರ ನಿಗದಿಯಾಗಿದ್ದ 86 ಕೆ.ಜಿ.ವಿಭಾಗದ ಚಿನ್ನದ ಪದಕದ ಪೈಪೋಟಿಯಲ್ಲಿ ದೀಪಕ್ ಅವರು ಇರಾನ್‌ನ ಹಸನ್ ಯಜದನಿ ಎದುರು ಸೆಣಸಬೇಕಿತ್ತು.
ಶನಿವಾರ ನಡೆದಿದ್ದ ಸ್ವಿಟ್ಜರ್ಲೆಂಡ್‌ನ ಸ್ಟೀಫನ್ ರೀಚ್‌ಮತ್ ಎದುರಿನ ಸೆಮಿಫೈನಲ್ ಹಣಾಹಣಿಯ ವೇಳೆ ದೀಪಕ್ ಅವರ ಎಡ ಮೊಣಕಾಲಿಗೆ ಗಾಯವಾಗಿತ್ತು. ನೋವು ಉಲ್ಬಣಿಸಿದ್ದರಿಂದ ಭಾರತದ ಪೈಲ್ವಾನ ಅನಿವಾರ್ಯವಾಗಿ ಅಖಾಡದಿಂದ ಹಿಂದೆ ಉಳಿದರು.
‘ಗಾಯದಿಂದಾಗಿ ಎಡ‌ಗಾಲು ಊದಿಕೊಂಡಿತ್ತು. ಕಾಲನ್ನು ನೆಲದ ಮೇಲೆ ಇಡುವುದಕ್ಕೂ ಆಗುತ್ತಿರಲಿಲ್ಲ. ಆದ್ದರಿಂದ ಅನಿವಾರ್ಯವಾಗಿ ಫೈನಲ್‌ನಿಂದ ಹಿಂದೆ ಸರಿಯಬೇಕಾಯಿತು’ ಎಂದು 20ರ ಹರೆಯದ ದೀಪಕ್ ಹೇಳಿದ್ದಾರೆ.
ಹೋದ ವರ್ಷ ನಡೆದಿದ್ದ ಜೂನಿಯರ್ ವಿಭಾಗದ ವಿಶ್ವ ಚಾಂಪಿಯನ್‌ಷಿಪ್‌ನಲ್ಲಿ ಚಿನ್ನದ ಪದಕ ಜಯಿಸಿದ್ದ ದೀಪಕ್, ಮೊದಲ ಸಲ ಸೀನಿಯರ್ ವಿಭಾಗದಲ್ಲಿ ಸ್ಪರ್ಧಿಸಿದ್ದರು.
ರಾಹುಲ್‌ಗೆ ಕಂಚು: 61 ಕೆ.ಜಿ.ವಿಭಾಗದ ಕಂಚಿನ ಪದಕದ ‘ಪ್ಲೇ ಆಫ್’ನಲ್ಲಿ ರಾಹುಲ್ 11–4 ಪಾಯಿಂಟ್ಸ್‌ನಿಂದ ಅಮೆರಿಕದ ಟೇಲರ್ ಲೀ ಗ್ರಾಫ್ ಅವರನ್ನು ‘ಚಿತ್’ ಮಾಡಿದರು. ಈ ಮೂಲಕ ಚಾಂಪಿಯನ್‌ಷಿಪ್‌ನಲ್ಲಿ ಮೊದಲ ಪದಕ ಗೆದ್ದ ಸಾಧನೆಗೆ ಭಾಜನರಾದರು.
2018ರ ಕಾಮನ್‌ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕ ಜಯಿಸಿದ್ದ ರಾಹುಲ್, ಏಷ್ಯನ್ ಚಾಂಪಿಯನ್‌ಷಿಪ್‌ನಲ್ಲಿ ಎರಡು ಕಂಚಿನ (2009, 2011) ಪದಕಗಳನ್ನು ಜಯಿಸಿದ್ದರು.
2017ರ ಪಾನ್ ಅಮೆರಿಕ ಟೂರ್ನಿಯಲ್ಲಿ ಚಿನ್ನದ ಪದಕಕ್ಕೆ ಕೊರಳೊಡ್ಡಿದ್ದ ಟೇಲರ್, ಮೊದಲ ಸುತ್ತಿನಲ್ಲಿ ‘ಡಬಲ್ ಲೆಗ್ ಅಟ್ಯಾಕ್’ ಮೂಲಕ ಭಾರತದ ಪೈಲ್ವಾನನನ್ನು ತಬ್ಬಿಬ್ಬುಗೊಳಿಸಿದರು. ಇದರೊಂದಿಗೆ ಎರಡು ಪಾಯಿಂಟ್ಸ್ ಬುಟ್ಟಿಗೆ ಹಾಕಿಕೊಂಡರು.
ನಂತರ ಲಯ ಕಂಡುಕೊಂಡ ರಾಹುಲ್, ಬಿಗಿಪಟ್ಟುಗಳನ್ನು ಹಾಕಿ ಎದುರಾಳಿಯನ್ನು ಮ್ಯಾಟ್ ಮೇಲೆ ಉರುಳಿಸಿದರು. ಈ ಮೂಲಕ ಸತತ ನಾಲ್ಕು ಪಾಯಿಂಟ್ಸ್ ಪಡೆದರು.
ಎರಡನೇ ಸುತ್ತಿನಲ್ಲೂ ಜಾಣ ನಡೆಗಳನ್ನು ಅನುಸರಿಸಿದ ರಾಹುಲ್ 10–2 ಮುನ್ನಡೆ ಪಡೆದು ಕಂಚಿನ ಪದಕದ ಹಾದಿಯನ್ನು ಸುಗಮ ಮಾಡಿಕೊಂಡರು. ನಂತರವೂ ಪರಿಣಾಮಕಾರಿ ಸಾಮರ್ಥ್ಯ ತೋರಿ ಸಂಭ್ರಮಿಸಿದರು.
ಭಾರತ ತಂಡವು ವಿಶ್ವ ಚಾಂಪಿಯನ್‌ಷಿಪ್‌ವೊಂದರಲ್ಲಿ ಅತೀ ಹೆಚ್ಚು ಪದಕಗಳನ್ನು (5) ಗೆದ್ದ ಸಾಧನೆಯನ್ನೂ ಈ ಬಾರಿ ಮಾಡಿತು. 2013ರಲ್ಲಿ ನಡೆದಿದ್ದ ಚಾಂಪಿಯನ್‌ಷಿಪ್‌ನಲ್ಲಿ ಮೂರು ಪದಕಗಳನ್ನು ಜಯಿಸಿದ್ದು ಇದುವರೆಗಿನ ಶ್ರೇಷ್ಠ ಸಾಧನೆಯಾಗಿತ್ತು.


Bengaluru, First Published 7, Oct 2018, 12:12 PM IST
Highlights
ಬಾಲಿವುಡ್‌ನ ಮತ್ತೊಬ್ಬ ನಟಿ ಹೊರ ಹಾಕಿದ್ರು ಲೈಂಗಿಕ ದೌರ್ಜನ್ಯ ಆರೋಪ | ಮುಂದುವರೆದಿದೆ ಲೈಂಗಿಕ ಕಿರುಕುಳ ದೌರ್ಜನ್ಯ ಆರೋಪ | ಯಾರು ಆ ನಟಿ? ಏನೀ ಆರೋಪ?
ಬೆಂಗಳೂರು (ಅ. 07): ಬಾಲಿವುಡ್ ನಟಿ ತನುಶ್ರೀ ದತ್ತಾ ಲೈಂಗಿಕ ಕಿರುಕುಳ ಆರೋಪದ ಬೆನ್ನಲ್ಲೇ ಇನ್ನೊಬ್ಬ ನಟಿ ಲೈಂಗಿಕ ಕಿರುಕುಳದ ಆರೋಪವನ್ನು ಬಹಿರಂಗಪಡಿಸಿದ್ದಾರೆ.
ಬ್ರಾ ಎಸೆದಿದ್ದ ನಿರ್ಮಾಪಕ, ಬಾಲಿವುಡ್ ನಟಿ ಹೇಳಿದ ಬಿಕಿನಿ ನೋವು!
ನಟಿ ಕಂಗನಾ ರಾನಾವತ್ ತಮ್ಮ ಮೇಲೂ ಕೂಡಾ ದೌರ್ಜನ್ಯವಗಿತ್ತು ಎಂದು ಖಾಸಗಿ ವಾಹಿನಿಯೊಂದಕ್ಕೆ ನೀಡಿದ ಸಂದರ್ಶನದಲ್ಲಿ ಹೇಳಿದ್ದಾರೆ. ಕ್ವೀನ್ ಚಿತ್ರದ ಶೂಟಿಂಗ್ ವೇಳೆ ನಿರ್ದೇಶಕ ವಿಕಾಸ್ ಬಹಲ್ ತನ್ನ ಮೇಲೆ ಲೈಂಗಿಕ ದೌರ್ಜನ್ಯ ನಡೆಸಿದ್ದಾರೆಂದು ಕಂಗನಾ ಆರೋಪಿಸಿದ್ದಾರೆ.
ಈ ನಟಿಗೆ ಸೆಟ್‌ನಲ್ಲೇ ಬಟ್ಟೆ ಬಿಚ್ಚು ಎಂದಿದ್ದ ನಿರ್ದೇಶಕ!
‘ನಾವು ಪ್ರತಿಬಾರಿ ಭೇಟಿಯಾದಾಗಲು ವಿಶ್ ಮಾಡಿ ಅಪ್ಪಿಕೊಳ್ಳುತ್ತಿದ್ದೆವು. ನನ್ನ ಕತ್ತಿನ ಮೇಲೆ ಆತ ಮುಖವಿಟ್ಟು ಉಜ್ಜುತ್ತಿದ್ದ. ನನ್ನನ್ನು ಗಟ್ಟಿಯಾಗಿ ಹಿಡಿದು ನನ್ನ ಕೂದಲಿನ ಪರಿಮಳವನ್ನು ಆಘ್ರಾಣಿಸುತ್ತಿದ್ದ. ಮುಜುಗರವಾಗಿ ಅವನ ಕೈಯಿಂದ ತಪ್ಪಿಸಿಕೊಳ್ಳಲು ಸಾಕಷ್ಟು ಸಮಯ ಹಿಡಿಯುತ್ತಿತ್ತು ಎಂದು ಕಂಗನಾ ಆರೋಪಿಸಿದ್ದಾರೆ.
ಕ್ವೀನ್ ಚಿತ್ರ ಮಾಡುವ ವೇಳೆ ವಿಕಾಸ್ ಗೆ ಮದುವೆಯಾಗಿತ್ತು. ಸಂಗಾತಿಯಿದ್ದರೂ ನನ್ನನ್ನು ಲೈಂಗಿಕ ಆಸೆಗಾಗಿ ಕರೆಯುತ್ತಿದ್ದರು ಎಂದು ಆರೋಪಿಸಿದ್ದಾರೆ.
Last Updated 7, Oct 2018, 12:12 PM IST


ಆ ಗಾಜಲೋಟ ಏನದರ ಮಾಟ
ಆ ಗಾಜಲೋಟ ಏನದರ ಮಾಟ
story coffee
04 ಫೆಬ್ರವರಿ 2019, 01:00  IST
Updated:
04 ಫೆಬ್ರವರಿ 2019, 01:00  IST
ಅಕ್ಷರ ಗಾತ್ರ :
ಆ
ಆ
‘ಕಾಫಿ’..ವಿಶ್ವದ ಜನಪ್ರಿಯ ಪೇಯ. ಜನರ ಸಾಮೀಪ್ಯಗಳಿಸಿ ಬಾಂಧವ್ಯಗಳನ್ನು ಬೆಸೆಯುವಲ್ಲಿ, ಪ್ರೇಮವನ್ನು ಗಟ್ಟಿಗೊಳಿಸುವಲ್ಲಿ ‘ಕಾಫಿ’ ಕೈವಾಡವಿದೆ. ಪದ್ಮನಾಭನಗರದ ಒಂದಷ್ಟು ಗೆಳೆಯರು ಸೇರಿ ಈ ಕುರಿತ ದೃಶ್ಯಕಾವ್ಯವನ್ನು ಸಿದ್ಧಗೊಳಿಸಿದ್ದಾರೆ. ಬಹುರಾಷ್ಟ್ರೀಯ ಬ್ಯಾಂಕ್ ಉದ್ಯೋಗಿ ಅ.ರಾ.ತೇಜಸ್ ‘ಕಾಫಿ’ ಕುರಿತು ಬರೆದಿರುವ ಕವನಕ್ಕೆ ಗೆಳೆಯರು ಸೇರಿ ದೃಶ್ಯ ರೂಪ ನೀಡಿದ್ದಾರೆ.
ಮುಂಬೆಳಕು ಹೊತ್ತಿಹುದು, ಮಂದಿ ಮುಸುಕನು ಮಥಿಸಿ, ಹೊಂಗಿರಣ ಹೂ ಚೆಲ್ಲಿ, ಏರುತಿದೆ ಹಬೆಯು; ಆ ಗಾಜಲೋಟ, ಏನದರ ಮಾಟ, ಅದರೊಳಗೆ ಕುದಿಯುತಿದೆ ಕಾಫಿ, ಮುಂಜಾವ ಸಂತೈಸೊ ಕಾಫಿ ಎಂದು ಆರಂಭವಾಗುವ ಕಾಫಿಗೀತೆ ಒತ್ತಡ ನಿವಾರಣೆಗೆ, ಪ್ರೇಮ ನಿವೇದನೆಗೆ, ಒಗ್ಗಟ್ಟಿನ ಬಲಕ್ಕೆ ಪೂರಕವಾಗಿ ಜನ ಮನದ ಅಸ್ವಾದನೆಗೆ ಸಂಗಾತಿಯಾಗುವುದು ಎಂಬುದು ಕವಿಯ ಕಲ್ಪನೆ.
ಪೂರಕವಾಗುವಂತಹ ದೃಶ್ಯಗಳನ್ನು ಸೆರೆ ಹಿಡಿದು ‘ಭಾವ ಮಂದಾರ ಕ್ರಿಯೇಷನ್ಸ್’ ಸಂಸ್ಥೆಗಾಗಿ ಚಿತ್ರಿಸಿರುವ ಈ ಕಾಫಿ ಚಿತ್ರದ ಸಾಹಿತ್ಯ, ಛಾಯಾಗ್ರಹಣ ಹಾಗೂ ನಿರ್ದೇಶನ ಅ.ರಾ.ತೇಜಸ್.
ಪೂಜಾ ಐತಾಳ್ ತೇಜಸ್ ನಿರ್ದೇಶನ ಸಹಕಾರ ನೀಡಿದ್ದಾರೆ. ಶ್ರೀಕರ ಎಲಮೇಲಿ ನಿರ್ಮಾಣ ಮಾಡಿರುವ ದೃಶ್ಯಕಾವ್ಯದ ರಾಗ ಮತ್ತು ನಿರ್ವಹಣೆ ಎ.ಪಿ.ಶ್ರೇಯಸ್. ವಿವೇಕ್ ಗೋವಿಂದರಾಜು ಸಂಗೀತ ನೀಡಿದ್ದು, ಸಾಯಿ ಅರುಣ್ ಸಂಕಲನ ಮಾಡಿದ್ದಾರೆ.
ತೇಜಸ್ ಅವರ ನಿವಾಸದಲ್ಲಿ ಗೆಳೆಯರು ಹಾಗೂ ಕುಟುಂಬದವರ ಸಮ್ಮುಖದಲ್ಲಿ ಈ ದೃಶ್ಯಕಾವ್ಯವನ್ನು ಪದಬಂಧ ರಚನೆಕಾರ ಅ.ನಾ.ಪ್ರಹ್ಲಾದರಾವ್ ಬಿಡುಗಡೆ ಮಾಡಿ ಶುಭ ಕೋರಿದರು. ಈಗಾಗಲೆ ಈ ದೃಶ್ಯಕಾವ್ಯ ಯೂಟ್ಯೂಬ್‌ನಲ್ಲಿದ್ದು, ನೋಡುಗರಿಂದ ಆಕರ್ಷಿತವಾಗುತ್ತಿದೆ.


ಇದೇ ಕಾರಣಕ್ಕೆ ಪುರುಷರಿಗೆ ವೀರ್ಯದಲ್ಲಿ ರಕ್ತ ಕಾಣಿಸಿಕೊಳ್ಳುವುದು!!
Wellness
|
Published: Tuesday, September  4, 2018, 13:45 [IST]
ಹೆಮಾಟೋಸ್ಪೆರ್ಮಿಯಾ ಎನ್ನುವುದು ವೀರ್ಯದಲ್ಲಿ ರಕ್ತವು ಕಾಣಿಸಿಕೊಳ್ಳುವುದು. ಸಾಮಾನ್ಯವಾಗಿ ಇಂತಹ ಸಮಸ್ಯೆ ಕಂಡುಬರಲು, ಜನನೇಂದ್ರೀಯದ ಬಯಾಸ್ಪಿ ಮಾಡುವುದರಿಂದ ಹೀಗೆ ಆಗುವುದು. ಅಲ್ಲದೆ ಕೆಲವೊಮ್ಮೆ ಸೋಂಕು, ಮೂತ್ರಕೋಶದಲ್ಲಿ ಉರಿಯೂತ, ಗಡ್ಡೆ, ಕಲ್ಲು, ಅಂಗರಚನೆ ಅಸಹಜತೆ ಇತ್ಯಾದಿಗಳಿಂದಲೂ ಇದು ಬರಬಹುದು.
ಆದರೆ ವೀರ್ಯದಲ್ಲಿ ರಕ್ತ ಕಂಡುಬರುವುದು ಗಂಭೀರ ಆರೋಗ್ಯ ಸಮಸ್ಯೆಯೇನಲ್ಲ. 40ರ ಕೆಳಹರೆಯದ ಪುರುಷರ ವೀರ್ಯದಲ್ಲಿ ಕಂಡುಬರುವಂತಹ ರಕ್ತವು ಅದಾಗಿಯೇ ಮಾಯವಾಗುವುದು. ಆದರೆ 40ರ ಹರೆಯ ಮೇಲ್ಪಟ್ಟಿರುವ ಪುರುಷರು ಇದರ ಬಗ್ಗೆ ಅಗತ್ಯವಾಗಿ ಪರೀಕ್ಷೆ ಮಾಡಿಸಿಕೊಳ್ಳಬೇಕು.
ವೀರ್ಯದಲ್ಲಿ ರಕ್ತ ಕಾಣಿಸಿಕೊಳ್ಳುತ್ತಿದ್ದರೆ...
ಮೂತ್ರ ಮಾಡುವಾಗ ಅಥವಾ ಸ್ಖಲನದ ವೇಳೆ ರಕ್ತವು ಕಾಣಿಸಿಕೊಳ್ಳುತ್ತಿದ್ದರೆ. ನೀವು ಕ್ಯಾನ್ಸರ್, ರಕ್ತದ ಕಾಯಿಲೆಗಳು ಇತ್ಯಾದಿಗೆ ಗುರಿಯಾಗಿರಬಹುದು. ಹೆಮಾಟೋಸ್ಪೆರ್ಮಿಯಾಕ್ಕೆ ಕಾರಣಗಳು ಏನು? ಮುಂದೆ ಓದಿ
ಗಡ್ಡೆ
ವೀರ್ಯದಲ್ಲಿ ರಕ್ತ ಕಂಡುಬಂದ 900 ಪುರುಷರಲ್ಲಿ ಕೇವಲ 3.5 ಶೇ.ಪುರುಷರಲ್ಲಿ ಮಾತ್ರ ಗಡ್ಡೆ ಕಂಡುಬಂದಿದೆ. ಹೆಚ್ಚಿನ ಪುರಷರಲ್ಲಿ ಇದು ಜನನೇಂದ್ರಿಯದ ಗಡ್ಡೆಯಿಂದಾಗಿ ಬರುವುದು. ಇದು ವೃಷಣದ ಕ್ಯಾನ್ಸರ್, ಮೂತ್ರನಾಳದ ಕ್ಯಾನ್ಸರ್ ಅಥವಾ ಸಂತಾನೋತ್ಪತ್ತಿ ಅಂಗದಲ್ಲಿರುವ ಕ್ಯಾನ್ಸರ್ ನ ಲಕ್ಷಣವಾಗಿರಬಹುದು.
ನೆನಪಿಡಿ: ಒಂದು ವೇಳೆ ಮೂತ್ರವಿಸರ್ಜಿಸುವಾಗ ತೀವ್ರತರದ ಉರಿ ಅಥವಾ ಬಿಸಿಯಾಗುತ್ತಿರುವಂತೆ ಅನ್ನಿಸಿದರೆ ಪ್ರಾಸ್ಟೇಟ್ ಕ್ಯಾನ್ಸರ್ ಆವರಿಸುತ್ತಿರುವ ಸೂಚನೆ ಕೂಡ ಆಗಿರಬಹುದು. ಕೆಲವೊಮ್ಮೆ ಇಂತಹ ಸಮಸ್ಯೆ ಆದರೆ ಎಳನೀರು ಕುಡಿದಾಕ್ಷಣ ಉರಿಮೂತ್ರ ಕಡಿಮೆಯಾದರೂ ವೈದ್ಯರಲ್ಲಿ ತಕ್ಷಣ ಪರೀಕ್ಷೆ ಮಾಡಿಸಿಕೊಳ್ಳುವುದು ಅಗತ್ಯವಾಗಿದೆ. ಅಂತೆಯೇ ವೀರ್ಯದಲ್ಲಿ ರಕ್ತ ಮಿಶ್ರಣವಾಗಿರುವುದು ಕೂಡ ಪ್ರಾಸ್ಟೇಟ್ ಕ್ಯಾನ್ಸರ್‌ನ ಲಕ್ಷಣವಾಗಿದೆ.
ಉರಿಯೂತ ಮತ್ತು ಸೋಂಕು
ವೀರ್ಯ ಉತ್ಪಾದನೆ ಮಾಡುವಂತಹ ಯಾವುದೇ ಅಂಗದಲ್ಲಿ ಸೋಂಕು ಅಥವಾ ಉರಿಯೂತ ಕಂಡುಬಂದರೆ ಇದರಿಂದ ವೀರ್ಯದಲ್ಲಿ ರಕ್ತ ಕಾಣಿಸಿಕೊಳ್ಳಬಹುದು.
ವೈದ್ಯಕೀಯ ಪ್ರಕ್ರಿಯೆ
ಸಂತಾನಹರಣ, ಮೂತ್ರಕೋಶಕ್ಕೆ ಸಂಬಂಧಿಸಿದ ಶಸ್ತ್ರಚಿಕಿತ್ಸೆ, ಹೆಮೊರೊಯಿಡ್ಸ್, ವಿಕಿರಣ ಚಿಕಿತ್ಸೆ ಅಥವಾ ಜನನೇಂದ್ರಿಯದ ಬಯಾಸ್ಪಿ ಮಾಡಿದ್ದರೆ ಆಗ ವೀರ್ಯದಲ್ಲಿ ರಕ್ತ ಕಂಡುಬರುವಂತಹ ಸಾಧ್ಯತೆಗಳು ಹೆಚ್ಚಾಗಿರುವುದು. ಈ ಪರಿಸ್ಥಿತಿಯು ತಾತ್ಕಾಲಿಕವಾಗಿರುವುದು ಮತ್ತು ಕೆಲವು ಸಮಯದ ಬಳಿಕ
ನಿವಾರಣೆಯಾಗುವುದು.
ಯಾವುದೇ ರೀತಿಯ ತಡೆ ಉಂಟಾಗಿದ್ದರೆ
ಸಂತಾನೋತ್ಪತ್ತಿ ಅಂಗಗಳಲ್ಲಿ ಯಾವುದೇ ರೀತಿಯ ತಡೆ ಉಂಟಾಗಿದ್ದರೆ ಆಗ ರಕ್ತನಾಳಗಳು ಸ್ವಲ್ಪ ಬಿರುಕು ಕಾಣಿಸಿಕೊಂಡು ರಕ್ತ ಬರಬಹುದು.
ರಕ್ತನಾಳದಲ್ಲಿ ಸಮಸ್ಯೆ
ರಕ್ತನಾಳಗಳಿಗೆ ಆಗಿರುವಂತಹ ಯಾವುದೇ ರೀತಿಯ ಸಮಸ್ಯೆಯು ಸ್ಖಲನ ವೇಳೆ ಪ್ರಮುಖ ಪಾತ್ರ ವಹಿಸಬಹುದು ಅಥವಾ ವೀರ್ಯವನ್ನು ಸಾಗಿಸುವಂತಹ ತೆಳುವಾದ ನಾಳಗಲು ವೀರ್ಯದಲ್ಲಿ ರಕ್ತಕಾಣಿಸಿಕೊಳ್ಳಲು ಕಾರಣವಾಗಬಹುದು.
ಇತರ ವೈದ್ಯಕೀಯ ಕಾರಣಗಳು
ಅಧಿಕ ರಕ್ತದೊತ್ತಡ, ಎಚ್ ಐವಿ, ಯಕೃತ್ ಕಾಯಿಲೆ ಇತ್ಯಾದಿಗಳಿಂದ ವೀರ್ಯದಲ್ಲಿ ರಕ್ತ ಕಾಣಿಸಿಕೊಳ್ಳಬಹುದು.
ಇತರ ಸಮಸ್ಯೆಗಳು
ಗಡಸು ಲೈಂಗಿಕ ಕ್ರಿಯೆ ಅಥವಾ ಹಸ್ತಮೈಥುನ, ಜನನೇಂದ್ರಿಯಗಳಿಗೆ ಆಗಿರುವ ಆಘಾತ ಇತ್ಯಾದಿಗಳು ಕೂಡ ವೀರ್ಯದಲ್ಲಿ ರಕ್ತ ಕಂಡುಬರಲು ಕಾರಣವಾಗಿದೆ.
ಹೆಮಾಟೋಸ್ಪೆರ್ಮಿಯಾದ ಲಕ್ಷಣಗಳು
ಹೆಮಾಟೋಸ್ಪೆರ್ಮಿಯಾದ ಕೆಲವೊಂದು ಸಾಮಾನ್ಯ ಲಕ್ಷಣಗಳು ಈ ರೀತಿಯಾಗಿ ಇರುವುದು.ಮೂತ್ರ ವಿಸರ್ಜನೆ ವೇಳೆ ನೋವು ಅಥವಾ ಉರಿಯೂತ. ಮೂತ್ರದಲ್ಲಿ ರಕ್ತ. ಪೂರ್ಣ ಪ್ರಮಾಣದಲ್ಲಿ ಮೂತ್ರ ವಿಸರ್ಜನೆ ಮಾಡಲು ಅಸಾಧ್ಯವಾಗುವುದು. ಸ್ಖಲನ ವೇಳೆ ನೋವು.ನೋವಿನೊಂದಿಗೆ ಮೂತ್ರನಾಳವು ಊದಿಕೊಂಡಿರುವುದು. ಅಧಿಕ ರಕ್ತದೊತ್ತಡದೊಂದಿಗೆ ಜ್ವರ ಕೂಡ ಕಾಣಿಸಿಕೊಳ್ಳುವುದು.ಪುರುಷರ ಜನನೇಂದ್ರಿಯದಿಂದ ವಿಸರ್ಜನೆ ಅಥವಾ ಬೇರೆ ಲೈಂಗಿಕ ರೋಗಗಳ ಲಕ್ಷಣಗಳು. ಸಂತಾನೋತ್ಪತ್ತಿ ಅಂಗಗಳಲ್ಲಿ ನೋವು ಅಥವಾ ಊತ ಕಾಣಿಸಿಕೊಳ್ಳುವುದು.
ವೀರ್ಯದಲ್ಲಿ ರಕ್ತ ಪತ್ತೆ ಮಾಡುವುದು ಹೇಗೆ?
ಇತ್ತೀಚಿನ ಲೈಂಗಿಕ ಚಟುವಟಿಕೆಗಳ ಸಹಿತ ವೈದ್ಯರು ರೋಗಿಯ ವೈದ್ಯಕೀಯ ಇತಿಹಾಸವನ್ನು ಕೇಳುವರು. ಯಾವುದೇ ಊತ ಅಥವಾ ಗಡ್ಡೆ ಇದೆಯಾ ಎಂದು ತಿಳಿಯಲು ವೈದ್ಯರು ಶಿಶ್ನವನ್ನು ಪರೀಕ್ಷೆ ಮಾಡುವರು. ಗುದನಾಳದಲ್ಲಿ ಯಾವುದೇ ರೀತಿಯ ಊತ ಇದೆಯಾ ಎಂದು ಪರೀಕ್ಷೆ ಮಾಡಲಾಗುವುದು. ಜನನೇಂದ್ರಿಯವು ಊದಿಕೊಳ್ಳುವುದು ಕೂಡ ಇತರ ಕೆಲವು ಲಕ್ಷಣಗಳು. ಮೂತ್ರ ಪರೀಕ್ಷೆ ಮಾಡಬಹುದು. ಇದರಿಂದ ಸೋಂಕು ಅಥವಾ ವಿಕಲತೆ ಇದ್ದರೆ ತಿಳಿಯುವುದು.
ನೆನಪಿಡಿ-
*ಒಂದು ವೇಳೆ ಮೂತ್ರವಿಸರ್ಜಿಸುವಾಗ ತೀವ್ರತರದ ಉರಿ ಅಥವಾ ಬಿಸಿಯಾಗುತ್ತಿರುವಂತೆ ಅನ್ನಿಸಿದರೆ, ಕೂಡಲೇ ವೈದ್ಯರಲ್ಲಿ ತಪಾಸಣೆ ಮಾಡಿಕೊಳ್ಳಿ
* ಒಂದು ವೇಳೆ ಮಲವಿಸರ್ಜನೆಯ ಹೊತ್ತಿನಲ್ಲಿ ನೋವಾಗದೇ ಇದ್ದರೂ ರಕ್ತದಿಂದ ಆವರಿಸಿಕೊಂಡಿರುವುದು ಕಂಡುಬಂದರೆ ಕೂಡಲೇ ವೈದ್ಯರನ್ನು ಕಾಣಿ.
ಜನನೇಂದ್ರಿಯ ಕ್ಯಾನ್ಸರ್ ನ ಪರೀಕ್ಷೆ
ಕ್ಯಾನ್ಸರ್ ವಯಸ್ಸು, ಲಿಂಗ ಭೇದವಿಲ್ಲದೆ ಯಾರಿಗೂ ಬರಬಹುದು. ಇದನ್ನು ತಡೆಯಲು ಸಾಧ್ಯವಿಲ್ಲ. ಆರೋಗ್ಯಕರ ಜೀವನಶೈಲಿಯಿಂದ ಇದನ್ನು ಬರದಂತೆ ಸ್ವಲ್ಪ ಮಟ್ಟಿಗೆ ತಡೆಯಲು ಸಾಧ್ಯ. ಕ್ಯಾನ್ಸರ್ ನಲ್ಲಿ ಸ್ತನದ ಕ್ಯಾನ್ಸರ್(ಬ್ರೆಸ್ಟ್ ಕ್ಯಾನ್ಸರ್), ಜನನೇಂದ್ರೀಯ ಗ್ರಂಥಿ(ಪ್ರಾಸ್ಟೇಟ್ ಕ್ಯಾನ್ಸರ್), ಮೆದುಳಿನ ಗಡ್ಡೆ, ರಕ್ತದ ಕ್ಯಾನ್ಸರ್, ಶ್ವಾಸಕೋಶದ ಕ್ಯಾನ್ಸರ್ ಇತ್ಯಾದಿಗಳಿವೆ. ಇದರಲ್ಲಿ ಕೆಲವೊಂದು ವಿಧದ ಕ್ಯಾನ್ಸರ್ ಗಳು ಕೇವಲ ಪುರುಷರು ಅಥವಾ ಮಹಿಳೆಯರಿಗೆ ಮಾತ್ರ ಬರುವುದು. ವಿಶೇಷವಾಗಿ ಸ್ತನ ಕ್ಯಾನ್ಸರ್ ಮಹಿಳೆಯರಿಗೆ ಬಂದರೆ, ಜನನೇಂದ್ರಿಯ ಗ್ರಂಥಿ ಕ್ಯಾನ್ಸರ್ ಪುರುಷರಿಗೆ ಮಾತ್ರ ಬರುವುದು. ಇದರಿಂದ ಪ್ರತಿಯೊಬ್ಬರು ತಮ್ಮ ದೇಹವನ್ನು ಆಗಾಗ ಪರೀಕ್ಷೆ ಮಾಡಿಕೊಂಡು, ಯಾವುದೇ ರೀತಿಯ ಕ್ಯಾನ್ಸರ್ ಅಂತಿಮ ಹಂತಕ್ಕೆ ಹೋಗುವ ಮೊದಲು ಕಂಡುಹಿಡಿದು ಚಿಕಿತ್ಸೆ ಮಾಡಿಕೊಳ್ಳಬಹುದು. ಜನನೇಂದ್ರೀಯ ಕ್ಯಾನ್ಸರ್ ಪುರುಷರಲ್ಲಿ ಸಾಮಾನ್ಯವಾಗಿದ್ದು, ಇದಕ್ಕಾಗಿ ಪ್ರತಿಯೊಬ್ಬ ಪುರುಷನು ಜನನೇಂದ್ರೀಯ ಕ್ಯಾನ್ಸರ್ ಪರೀಕ್ಷೆ ಮಾಡಿಕೊಳ್ಳಬೇಕು. ಇದರಲ್ಲಿ ಜನನೇಂದ್ರಿಯ ಕ್ಯಾನ್ಸರ್ ನ ಪರೀಕ್ಷೆ ಹೀಗಿರುತ್ತದೆ- ಅಲ್ಟ್ರಾಸೌಂಡ್, ಸಿಸ್ಟೊಸ್ಕೋಪಿ, ಎಂಆರ್ ಐ ಮತ್ತು ಸಿಟಿ ಸ್ಕ್ಯಾನ್ ಮಾಡಲಾಗುವುದು. ಇದೇ ವೇಳೆ ಸಂಗಾತಿಯ ಜನನಾಂಗದಿಂದ ರಕ್ತ ಬರುತ್ತಿದೆಯಾ ಎಂದು ತಿಳಿಯಲು ಕಾಂಡೋಮ್ ಪರೀಕ್ಷೆ ಕೂಡ ಮಾಡಲಾಗುತ್ತದೆ. ಇಂತಹ ಸಂದರ್ಭದಲ್ಲಿ ಪುರುಷರು ಕಾಂಡೋಮ್ ಧರಿಸಿ ಲೈಂಗಿಕ ಕ್ರಿಯೆಯಲ್ಲಿ ತೊಡಗಿಕೊಳ್ಳಬೇಕು.
ಹೆಮಾಟೋಸ್ಪೆರ್ಮಿಯಾಗೆ ಚಿಕಿತ್ಸೆ ಇದೆಯಾ?
ಇದಕ್ಕೆ ನಿಜವಾದ ಕಾರಣವೇನೆಂದು ತಿಳಿದುಕೊಂಡ ಬಳಿಕ ಸರಿಯಾದ ಚಿಕಿತ್ಸೆ ನೀಡಲಾಗುತ್ತದೆ. ಸೋಂಕು ಅಥವಾ ಉರಿಯೂತದಿಂದಾಗಿ ರಕ್ತ ಬರುತ್ತಲಿದ್ದರೆ ಆಗ ವಿವಿಧ ಔಷಧಿಗಳನ್ನು ನೀಡಲಾಗುತ್ತದೆ. ಕೆಲವೊಂದು ಸಲ ಆ್ಯಂಟಿ ಬಯೋಟಿಕ್ ಕೂಡ ನೀಡಲಾಗುವುದು. ಇದಕ್ಕೆ ಯಾವುದೇ ಲೈಂಗಿಕ ರೋಗ, ಯಕೃತ್ ಕಾಯಿಲೆ ಅಥವಾ ಅಧಿಕ ರಕ್ತದೊತ್ತಡ ಕಾರಣವಾಗಿದ್ದರೆ ಆಗ ಅದಕ್ಕೆ ಚಿಕಿತ್ಸೆ ನೀಡಲಾಗುವುದು.


ಸೋತ ಸೈನಾಗೆ ಸ್ವರ್ಣ ಹಾದಿ ಬಂದ್, ಇನ್ನು ಕಂಚಿಗಾಗಿ ಕಾಳಗ
ಏಜೆನ್ಸೀಸ್| Aug 3, 2012, 07.41 PM IST
ಲಂಡನ್: ಭಾರತದ ಶಟಲ್ ರಾಣಿ ಎಂದೇ ಬಣ್ಣಿಸಲಾಗುವ ಸೈನಾ ನೆಹವಾಲ್ ಲಂಡನ್ ಒಲಿಂಪಿಕ್ಸ್‌ನ ಮಹಿಳೆಯರ ಬ್ಯಾಡ್ಮಿಂಟನ್ ಟೂರ್ನಿಯ ಸಿಂಗಲ್ಸ್ ವಿಭಾಗದಲ್ಲಿ ಸೆಮಿಫೈನಲ್‌ನಲ್ಲೇ ಸೋಲನುಭವಿಸುವುದರೊಂದಿಗೆ ಚಿನ್ನದ ಪದಕದ ಬೇಟೆಯಿಂದ ಹೊರಬಿದ್ದಿದ್ದಾರೆ.
ವೆಂಬ್ಲಿ ಏರೆನಾದಲ್ಲಿ ಶುಕ್ರವಾರ ನಡೆದ ಮಹಿಳೆಯರ ಸಿಂಗಲ್ಸ್ ಮೊದಲ ಸೆಮಿಫೈನಲ್ ಪಂದ್ಯದಲ್ಲಿ ಸೈನಾ ನೆಹವಾಲ್ 13-21, 13-21 ನೇರ ಸೆಟ್‌ಗಳಿಂದ ವಿಶ್ವದ ನಂಬರ್ ಒನ್ ಆಟಗಾರ್ತಿ, ಪೀಪಲ್ಸ್ ರಿಪಬ್ಲಿಕ್ ಆಫ್ ಚೀನಾದ ಯಿಹಾನ್ ವಾಂಗ್ ಎದುರು ಸೋಲನುಭವಿಸಿದರು.
ಇದೀಗ ಭಾರತೀಯ ಶಟ್ಲರ್ ಸೈನಾ ಕಂಚಿನ ಪದಕ್ಕಾಗಿ ಶನಿವಾರ ನಡೆಯಲಿರುವ ಪಂದ್ಯದಲ್ಲಿ ಚೀನಾದ ಜಿನ್ ವಾಂಗ್ ಅವರನ್ನು ಎದುರಿಸಲಿದ್ದಾರೆ. ಟೂರ್ನಿಯ ಹಾಗೂ ವಿಶ್ವದ ಎರಡನೇ ಶ್ರೇಯಾಂಕಿತ ಆಟಗಾರ್ತಿಯಾಗಿರುವ ಜಿನ್ ವಾಂಗ್ ಇಂದೇ ನಡೆದ ಎರಡನೇ ಸೆಮಿಫೈನಲ್ ಪಂದ್ಯದಲ್ಲಿ ತಮ್ಮದೇ ದೇಶದ ಮೂರನೇ ಶ್ರೇಯಾಂಕಿತೆ ಜೆರೊಯಿ ಲೀ ಎದುರು 20-22, 18-21 ನೇರ ಸೆಟ್‌ಗಳಿಂದ ಪರಾಜಯ ಅನುಭವಿಸಿದರು.
ವಿಶ್ವದ ಐದನೇ ಶ್ರೇಯಾಂಕಿತ ಆಟಗಾರ್ತಿ ಸೈನಾ ಪಂದ್ಯದಲ್ಲಿ  ಸಾಕಷ್ಟು ತಪ್ಪುಗಳನ್ನು ಎಸಗಿ ಅದಕ್ಕಾಗಿ ಬೆಲೆ ತೆತ್ತರು. ಮತ್ತೊಂದೆಡೆ ಯಿಹಾನ್ ವಾಂಗ್ ಅತ್ಯಂತ ಚುರುಕಿನ ಆಟ ಸಂಘಟಿಸುವ ಮೂಲಕ ಸೈನಾರನ್ನು ಒತ್ತಡಕ್ಕೆ ಕೆಡವುವಲ್ಲಿ ಯಶಸ್ವಿಯಾಗಿ ಚಿನ್ನದ ಪದಕದ ಸುತ್ತಿಗೆ ಹೆಜ್ಜೆ ಹಾಕಿದರು.
ಮುಖ್ಯವಾಗಿ ಹೈದರಾಬಾದ್‌ನ 22ರ ಸೈನಾ, ಎದುರಾಳಿ ಆಟಗಾರ್ತಿ ಬಾರಿಸಿದ್ದ ಶಟಲ್‌ನ ದಿಕ್ಕು ಮತ್ತು ವೇಗವನ್ನು ಗುರುತಿಸಲು ವಿಫಲರಾದರು. ಏಕೆಂದರೆ ಅನೇಕ ಬಾರಿ ಶಟಲ್ ಕಾಕ್ ಗೆರೆಯಿಂದಾಚೆಗೆ ಬೀಳುತ್ತದೆ ಎಂದು ಮನಗೊಂಡು ಅದಕ್ಕೆ ಉತ್ತರ ನೀಡದೇ ಸುಮ್ಮನಾದರು. ಆದರೆ, ಶಟಲ್ ಕಾಕ್ ಕೋರ್ಟ್‌ನೊಳಗೆ ಬೀಳುವುದರೊಂದಿಗೆ ಸೈನಾ ಅಂಕ ಕಳೆದುಕೊಳ್ಳುತ್ತಿದ್ದರು.
ಒಟ್ಟು 42 ನಿಮಿಷಗಳ ಆಟದಲ್ಲಿ ಭಾರತೀಯ ಆಟಗಾರ್ತಿ ಎರಡೂ ಸೆಟ್‌ಗಳಲ್ಲಿ ಉತ್ತಮ ಪ್ರದರ್ಶನವನ್ನೇ ನೀಡಿದರು. ಅದರಲ್ಲೂ ಎರಡನೇ ಸೆಟ್ ತೀವ್ರ ಕುತೂಹಲ ಕೆರಳಿಸಿತ್ತು. ಶುರುವಿನಲ್ಲಿ ಹಿನ್ನಡೆಯಲ್ಲಿದ್ದರೂ ಸಹ 8-8ರ ಸಮಸ್ಥಿತಿಗೆ ಬಂದರು. ಬಳಿಕ 12-10 ಅಂಕಗಳಿಂದ ಮೇಲುಗೈ ಸಾಧಿಸಿದಾಗ ಸೈನಾಗೆ ಜಯ ಲಭಿಸುತ್ತದೆ ಎಂದು ಭಾವಿಸಲಾಗಿತ್ತು.
ಆದರೂ ಸಹ ನಂತರದಲ್ಲಿ ಚೀನಾ ಆಟಗಾರ್ತಿಯ ಚಾಕಚಕ್ಯತೆಯ ಪ್ರದರ್ಶನದ ಮುಂದೆ ಸೈನಾ ಬಳಿ ಉತ್ತರ ಇಲ್ಲದಾಯಿತು. ಈ ಮಧ್ಯೆ ಕೊನೆಯಲ್ಲಿ ನಿರಂತರ ಮೂರು ತಪ್ಪುಗಳನ್ನು ಎಸಗುವುದರೊಂದಿಗೆ ಪಂದ್ಯ ಕೈಚೆಲ್ಲಿದರು.
ಒಲಿಂಪಿಕ್ಸ್ ಇತಿಹಾಸದಲ್ಲೇ ಸೆಮಿಫೈನಲ್ ತಲುಪಿದ ಮೊದಲ ಭಾರತೀಯಳು ಎಂಬ ಹೆಗ್ಗಳಿಕೆ ಸಂಪಾದಿಸಿದ್ದ ಸೈನಾ, ಇಲ್ಲಿ ಮಾತ್ರ ನಿರೀಕ್ಷಿತ ಮಟ್ಟದಲ್ಲಿ ಪ್ರದರ್ಶನ ನೀಡುವಲ್ಲಿ ವಿಫಲರಾದರು. ಸಾಕಷ್ಟು ಅನಗತ್ಯ ತಪ್ಪುಗಳನ್ನು ಎಸಗುವುದರೊಂದಿಗೆ ಎದುರಾಳಿಗೆ ಅಂಕಬಿಟ್ಟುಕೊಟ್ಟು ಅಂತಿಮವಾಗಿ ಸೋಲಿನ ಕಹಿ ಉಣ್ಣಬೇಕಾಯಿತು.
ಕಳೆದ ಐದು ಬಾರಿಯ ಮುಖಾಮುಖಿಯಲ್ಲೂ ಯಿಹಾನ್ ವಾಂಗ್ ಎದುರು ಸೋಲನುಭವಿಸಿದ್ದ ಸೈನಾ, ಈಗ ಆರನೇ ಬಾರಿಯ ಸೆಣಸಿನಲ್ಲೂ ಸಹ ಜಯ ದಕ್ಕಿಸಿಕೊಳ್ಳಲಾಗಲಿಲ್ಲ.
========================
ಇಂದು ನಾನು ಚೆನ್ನಾಗಿ ಆಡಲಿಲ್ಲ. ಅನಗತ್ಯ ತಪ್ಪುಗಳನ್ನು ಎಸಗಿ ಅಂಕ ಕಳೆದುಕೊಂಡೆ. ಮುಖ್ಯವಾಗಿ ಸಿಂಗಲ್ಸ್ ತಪ್ಪುಗಳನ್ನು ಮಾಡಬಾರದಿತ್ತು. ಸ್ವಲ್ಪ ಒತ್ತಡವೂ ಇದ್ದಿತಲ್ಲದೇ ನನ್ನ ಚಲನವಲನ ಸಹ ಉತ್ತಮವಾಗಿರಲಿಲ್ಲ. ಕಂಚಿನ ಪದಕ್ಕಾಗಿ ನಡೆಯಲಿರುವ ಪಂದ್ಯದಲ್ಲಿ ಉತ್ತಮ ಪ್ರದರ್ಶನ ನೀಡುವ ವಿಶ್ವಾಸವಿದ್ದು, ಕಾದು ನೋಡೋಣ.
- ಸೈನಾ ನೆಹವಾಲ್


ದಕ್ಷಿಣ ಆಫ್ರಿಕಾ ತಂಡಕ್ಕೆ ಮೊದಲ ಗೆಲುವು
ದಕ್ಷಿಣ ಆಫ್ರಿಕಾ ತಂಡಕ್ಕೆ ಮೊದಲ ಗೆಲುವು
ಎಎಫ್‌ಪಿ
16 ಜೂನ್ 2019, 01:31  IST
Updated:
16 ಜೂನ್ 2019, 01:33  IST
ಅಕ್ಷರ ಗಾತ್ರ :
ಆ
ಆ
ಕಾರ್ಡಿಫ್: ಸತತ ಸೋಲಿನಿಂದ ಕಂಗೆಟ್ಟಿದ್ದ ದ.ಆಫ್ರಿಕಾ ತಂಡ ಶನಿವಾರ ಇಲ್ಲಿನ ವೇಲ್ಸ್ ಕ್ರೀಡಾಂಗಣದಲ್ಲಿ ಮೊದಲ ಜಯ ಕಂಡಿತು.ಡಕ್ವರ್ಥ್ ಲೂಯಿಸ್ ನಿಯಮದಡಿ ಅಫ್ಗಾನಿಸ್ತಾನ ತಂಡವನ್ನು 9 ವಿಕೆಟ್‌ಗಳಿಂದ ಅದು ಮಣಿಸಿತು.
ಟಾಸ್ ಸೋತು ಬ್ಯಾಟಿಂಗ್‌ಗೆ ಇಳಿಸಲ್ಪಟ್ಟ ಅಫ್ಗಾನಿಸ್ತಾನ ತಂಡ ದಕ್ಷಿಣ ಆಫ್ರಿಕಾದ ತಾಹಿರ್ ದಾಳಿಗೆ ನಲುಗಿ 125 ರನ್‌ಗಳಿಗೆ ಪತನ ಕಂಡಿತು. ಮಳೆಯಿಂದಾಗಿ 48 ಓವರ್‌ಗಳಿಗೆ ಪಂದ್ಯವನ್ನು ಸೀಮಿತಗೊಳಿಸಲಾಗಿತ್ತು. ಅಫ್ಗಾನಿಸ್ತಾನ ಪರ ರಶೀದ್‌ಖಾನ್ (35) ಗರಿಷ್ಠ ಸ್ಕೋರರ್ ಎನಿಸಿಕೊಂಡರು.
ನೂರ್ ಅಲಿ ಜದ್ರಾನ್(32) ಹಾಗೂ ಹಜ್ರತ್ ಉಲ್ಲಾ ಜಜಾಯಿ (22) ಅಲ್ಪ ಕೊಡುಗೆ ನೀಡಿದರು. ಗುರಿ ಬೆನ್ನಟ್ಟಿದ ದಕ್ಷಿಣ ಆಫ್ರಿಕಾ ತಂಡ ಕ್ವಿಂಟನ್ ಡಿಕಾಕ್ ಅರ್ಧಶತಕ (68) ಹಾಗೂ ಹಾಶೀಮ್ ಆಮ್ಲಾ (ಔಟಾಗದೆ 41) ಹಾಗೂ ಆ್ಯಂಡಿಲೆ ಪಿಶುವಾಯೊ (ಔಟಾಗದೆ 17) ಉತ್ತಮ ಬ್ಯಾಟಿಂಗ್ ನೆರವಿನಿಂದ ಗೆದ್ದಿತು.
ಸಂಕ್ಷಿಪ್ತ ಸ್ಕೋರ್: ಅಫ್ಗಾನಿಸ್ತಾನ: 34.1 ಓವರ್‌ಗಳಲ್ಲಿ 125;( ಜಜಾಯ್ 22, ಜದ್ರಾನ್ 32, ರಶೀದ್ 35; ಕ್ರಿಸ್ ಮಾರಿಸ್ 13ಕ್ಕೆ3, ಇಮ್ರಾನ್ ತಾಹಿರ್ 29ಕ್ಕೆ4). ದಕ್ಷಿಣ ಆಫ್ರಿಕಾ: 28.4 ಓವರ್‌ಗಳಲ್ಲಿ 1 ವಿಕೆಟ್‌ಗೆ 131;( ಡಿ ಕಾಕ್ 68, ಆಮ್ಲಾ ಔಟಾಗದೆ 41; ನೈಬ್ 29ಕ್ಕೆ 1)


ದಿಗ್ಗಜ ಧೋನಿಗಿಂತ ಬುಮ್ರಾಗೇಕೆ ಹೆಚ್ಚು ವೇತನ..?
Highlights
‘ಎ+ ದರ್ಜೆಯಲ್ಲಿ ಸ್ಥಾನ ಪಡೆದ ’ಬುಮ್ರಾ ವಾರ್ಷಿಕ ₹7 ಕೋಟಿ ಸಂಭಾವನೆ ಪಡೆದರೆ, ‘ಎ’ ದರ್ಜೆಯಲ್ಲಿರುವ ಧೋನಿಗೆ ವರ್ಷಕ್ಕೆ ಸಿಗುವುದು ₹5 ಕೋಟಿ. ಬುಮ್ರಾ 2 ವರ್ಷದ ಹಿಂದಷ್ಟೇ ಏಕದಿನ ಹಾಗೂ ಟಿ20 ತಂಡಕ್ಕೆ ಪಾದಾರ್ಪಣೆ ಮಾಡಿದ್ದಾರೆ. ಈ ವರ್ಷದ ಆರಂಭದಲ್ಲಿ ಟೆಸ್ಟ್ ತಂಡಕ್ಕೆ ಕಾಲಿಟ್ಟರು. ‘ಎ+’ ದರ್ಜೆಯಲ್ಲಿರುವ ಎಲ್ಲಾ 5 ಆಟಗಾರರಿಗಿಂತ ಧೋನಿ ಹೆಚ್ಚು ಅನುಭವಿ. ಆದರೂ ‘ಎ+’ನಲ್ಲಿ ಅವರಿಗೆ ಸ್ಥಾನವಿಲ್ಲ.
ನವದೆಹಲಿ(ಮಾ.09):  ಬಿಸಿಸಿಐ 2017-18ರ ಸಾಲಿನ ಕೇಂದ್ರ ಗುತ್ತಿಗೆ ಪಟ್ಟಿಯನ್ನು ಪ್ರಕಟಗೊಳಿಸಿದಾಗ ಅಚ್ಚರಿಯೊಂದು ಕಾದಿತ್ತು. ದಿಗ್ಗಜ ಎಂ.ಎಸ್.ಧೋನಿಗಿಂತ ಯುವ ವೇಗದ ಬೌಲರ್ ಜಸ್'ಪ್ರೀತ್ ಬುಮ್ರಾಗೆ ಹೆಚ್ಚು ವೇತನ ದೊರೆತಿತ್ತು.
‘ಎ+ ದರ್ಜೆಯಲ್ಲಿ ಸ್ಥಾನ ಪಡೆದ ’ಬುಮ್ರಾ ವಾರ್ಷಿಕ ₹7 ಕೋಟಿ ಸಂಭಾವನೆ ಪಡೆದರೆ, ‘ಎ’ ದರ್ಜೆಯಲ್ಲಿರುವ ಧೋನಿಗೆ ವರ್ಷಕ್ಕೆ ಸಿಗುವುದು ₹5 ಕೋಟಿ. ಬುಮ್ರಾ 2 ವರ್ಷದ ಹಿಂದಷ್ಟೇ ಏಕದಿನ ಹಾಗೂ ಟಿ20 ತಂಡಕ್ಕೆ ಪಾದಾರ್ಪಣೆ ಮಾಡಿದ್ದಾರೆ. ಈ ವರ್ಷದ ಆರಂಭದಲ್ಲಿ ಟೆಸ್ಟ್ ತಂಡಕ್ಕೆ ಕಾಲಿಟ್ಟರು. ‘ಎ+’ ದರ್ಜೆಯಲ್ಲಿರುವ ಎಲ್ಲಾ 5 ಆಟಗಾರರಿಗಿಂತ ಧೋನಿ ಹೆಚ್ಚು ಅನುಭವಿ. ಆದರೂ ‘ಎ+’ನಲ್ಲಿ ಅವರಿಗೆ ಸ್ಥಾನವಿಲ್ಲ.
‘ಎ+’ ಸೇರಲು ಅರ್ಹತೆ ಏನು?: ಅತ್ಯುನ್ನತ ದರ್ಜೆಯಲ್ಲಿ ಸ್ಥಾನ ಪಡೆಯಬೇಕಿರುವ ಆಟಗಾರರು ಎಲ್ಲಾ ಮೂರೂ ಮಾದರಿಯಲ್ಲಿ ಭಾರತವನ್ನು ಪ್ರತಿನಿಧಿಸಬೇಕು. ಜತೆಗೆ ಐಸಿಸಿ ಶ್ರೇಯಾಂಕ ಪಟ್ಟಿಯಲ್ಲಿ ಅಗ್ರ 10ರಲ್ಲಿ ಸ್ಥಾನ ಪಡೆದಿರಬೇಕು. ಧೋನಿ ಈ ಎರಡು ಮಾನದಂಡಗಳನ್ನು ಪೂರ್ಣಗೊಳಿಸುವುದಿಲ್ಲ.


ಪ್ಲಾಸ್ಟಿಕ್ ಫ್ಯಾಷನ್ ಲೋಕದಲ್ಲೊಂದು ಸುತ್ತು..!
Published
Fashinista
ಟ್ರೆಂಡ್ ಸೃಷ್ಟಿಸಿದೆ ಪ್ಲಾಸ್ಟಿಕ್ ಕೋಟ್ ಮತ್ತು ಪ್ಲಾಸ್ಟಿಕ್ ಬೂಟ್ !
ಫ್ಯಾಷನ್ ಲೋಕದಲ್ಲಿ ದಿನಕ್ಕೊಂದು ಪ್ರಯೋಗ ನಡೆಯುತ್ತಲೆ ಇರುತ್ತದೆ. ದಿನಕ್ಕೊಂದು ಹೊಸಾ ಫ್ಯಾಷನ್ ಟ್ರೆಂಡ್ ಆಗುತ್ತದೆ. ಆದರೇ ಈ ಬಾರಿಯ ಸ್ಟೋರೇಜ್ ತುಂಬಾ ಡಿಡಿಫರೆಂಟ್. 2018ರ ನ್ಯೂಯಾರ್ಕ್ ಫ್ಯಾಷನ್ ಟೈಮ್ಸ್ ಮುತ್ತು ಪಾರಿಸ್ ನಲ್ಲಿ ನಡೆದ ಫ್ಯಾಷನ್ ವೀಕ್ ನಲ್ಲಿ ಎಲ್ಲರೂ ಹುಬ್ಬೇರಿಸುವಂತಿತ್ತು “ಪ್ಲಾಸ್ಟಿಕ್ ಫ್ಯಾಷನ್ ಟ್ರೆಂಡ್ ” … ಏನೂ! ಪ್ಲಾಸ್ಟಿಕ್ ಫ್ಯಾಷನ್ ಎನ್ನುತ್ತೀರಾ, ಹೌದು ; ನೈಲಾನ್, ಸಿಲ್ಕ್, ಕಾಟನ್,ಲೆಧರ್ ಎಲ್ಲಾ ಮುಗಿದು, ಈಗ ಪ್ಲಾಸ್ಟಿಕ್ ಫ್ಯಾಷನ್ ನ ಕಾಲ!
“FASHION IN PLASTIC IS FANTASTIC” ಅನ್ನುತ್ತಿದ್ದಾರೆ ಫ್ಯಾಷನ್ ಮಾಂತ್ರಿಕರು. ಬಹಳ ಫಂಕೀ ಹಾಗೂ ವಿಭಿನ್ನ ಎನಿಸಿಕೊಂಡರೂ ಫ್ಯಾಷನ್ ಪ್ರಿಯರು ಮನ ಗೆದ್ದಿದೆ ಈ ಫ್ಯಾಷನ್.
2018 ರ ಹಿಟ್ ಟ್ರೆಂಡ್ ಆಗಿದೆ ಪ್ಲಾಸ್ಟಿಕ್ ಉಡುಪುಗಳು. ಉದ್ದನೆಯ ಪ್ಲಾಸ್ಟಿಕ್ ಹೂಡೆಡ್ ಕೋಟ್, ಪ್ಲಾಸ್ಟಿಕ್ ಪ್ಲೀಟಡ್ ಸ್ಕರ್ಟ್, ರಫಲ್ಸ್ ನ ಪ್ಲಾಸ್ಟಿಕ್ ಫ್ರಾಕ್ , ಮಂಡಿ ಎತ್ತರದ ಪ್ಲಾಸ್ಟಿಕ್ ಬೂಟ್, ಪ್ಲಾಸ್ಟಿಕ್ ಜಾಕೆಟ್, ಇವೆಲ್ಲವೂ ಫ್ಯಾಷನ್ ದುನಿಯಾದಲ್ಲಿ ಹೊಸ ಅಲೆ ಸೃಷ್ಟಿಸಿದೆ.
ಫ್ಯಾಷನ್ ಪ್ರಿಯರಂತೂ ಈ ಮಾನ್ಸೂನ್ ಸೀಸನ್ ಡಿಸೈನರ್ ಪ್ಲಾಸ್ಟಿಕ್ ಟ್ರೆಂಡ್ ಗಳನ್ನ ಫಾಲೋ ಮಾಡುತ್ತಾ ಸೆಲ್ಫಿ ಕ್ಲಿಕ್ಕಿಸುವುದರಲ್ಲಿ  ಬಿಗಿ ಆಗಿದ್ದಾರೆ. ಟ್ರಾಂಸ್ಲೂಸೆಂಟ್ ಪ್ಲಾಸ್ಟಿಕ್ ಕೋಟ್, ಜಾಕೆಟ್, ಕ್ಯಾಪ್, ಬೂಟ್, ಬ್ಯಾಗ್ಗಗಳು ದೊಡ್ಡ ಪ್ರಮಾಣದಲ್ಲಿ ಸದ್ದು ಮಾಡುತ್ತಿದೆ.
ಪಾಶ್ಚಾತ್ಯ ದೇಶಗಳಲ್ಲಿ ದೊಡ್ಡ ಪ್ರಮಾಣದಲ್ಲಿ ವೈರಲ್ ಆಗಿರುವ ಈ ಪ್ಲಾಸ್ಟಿಕ್ ಫ್ಯಾಷನ್ ಭಾರತಕ್ಕೂ ಕಾಲಿಟ್ಟಿದೆ. ಮುಂಗಾರು ಮಳೆಯಲ್ಲಿ ಈ ರೀತಿಯ ಪ್ಲಾಸ್ಟಿಕ್ ಫ್ಯಾಷನ್ ಸೂಪರ್ ಅನ್ನುತ್ತಿದ್ದಾರೆ  ಫ್ಯಾಷನ್ ಪ್ರಿಯರು.
ಸುದ್ದಿದಿನ.ಕಾಂ|ವಾಟ್ಸಾಪ್|9986715401
ಅಧಿಕ ರಕ್ತದೊತ್ತಡದ ಬಗ್ಗೆ ನಿಮಗೆಷ್ಟು ಗೊತ್ತು?
You may like
Your email address will not be published. Required fields are marked *
Comment
ಗಣೇಶ ಬಂದ ನೈಲ್ ಆರ್ಟ್ ಅಲ್ಲೂ ಕ್ರಿಯೇಟಿವಿಟಿ ಕಂಡ..!
Published
Fashinista
ಗಣೇಶ ಹಬ್ಬದ ಸಡಗರದಲ್ಲಿ ಮೈಮರೆತಿರರುವ ಹೆಂಗಳೆಯರ ಸಂಭ್ರಮ ಕ್ಕೆ ಸಾಥ್ ನೀಡಲು ಈ ಬಾರಿ ವಿಶೇಷ ನೈಲ್ ಆರ್ಟ್ ಒಂದು ಗರಿಗೆದರಿದೆ. ಗಣೇಶ ಹಬ್ಬದ ಸಂಭ್ರಮಾಚರಣೆ ಮತ್ತಷ್ಟು ರಂಗು ತುಂಬಲು”ಗಣೇಶ ನೈಲ್ ಆರ್ಟ್” ಸೋಷಿಯಲ್ ಮೀಡಿಯಾ ದಲ್ಲಿ ವೈರಲ್ ಆಗಿದೆ.
ಪ್ರತಿ ಹಬ್ಬಕ್ಕೂ ಒಂದೊಂದು ಬಗೆಯ ಹೊಸ ಟ್ರೆಂಡ್ ಸೃಷ್ಟಿಸುವ ನೈಲ್ ಆರ್ಟ್ ತಗ್ಙರು, ಗಣೇಶ ಸ್ಟಿಕರ್ ಬಳಸಿ ಹೊಸಾ ನೈಲ್ ಆರ್ಟ್ ಟ್ರೆಂಡ್ ಮಾಡಿದ್ದಾರೆ.
ಮಕ್ಕಳು, ಕಾಲೇಜು ಕನ್ಯೆಯರು, ಮಹಿಳೆಯರು ಸೇರಿದಂತೆ ಎಲ್ಲಾ ವಯೋಮಾನದವರಿಗೂ ಒಪ್ಪುವಂತಿದ್ದು, ಮಾರುಕಟ್ಟೆಯಲ್ಲಿ ಈ ಗಣೇಶ ನೈಲ್ ಆರ್ಟ್ ಭಾರೀ ಬೇಡಿಕೆ ಗಿಟ್ಟಿಸಿಕೊಂಡಿದೆ. ನಿಮ್ಮ ಫೇವರಿಟ್ ನೈಲ್ ಕಲರ್ಗೆ ಮ್ಯಾಚ್ ಆಗುವ ಗಣೇಶ ಸ್ಟಿಕರ್ ಬಳಸಿ ಗಣೇಶ ಚತುರ್ಥಿ ಸಂಭ್ರಮ ಕ್ಕೆ ನಿಮ್ಮ ಕ್ರಿಯಾತ್ಮಕತೆಯ ಲೇಪನ ನೀಡಿ.
ಕೇವಲ ಸ್ಟಿಕರ್ಗಷ್ಟೇ ಸೀಮಿತವಾಗಿರದೆ, ನೈಲ್ ಆರ್ಟ್ ಪೆನ್ ಮೂಲಕ, ವಿಫ್ನ ನಿವಾರಕ  ಗಣೇಶನ ಹಲವಾರು ಭಂಗಿಗಳಲನ್ನು ಕಣ್ಣು ಕೋರೈಸುವ ರೀತಿಯಲ್ಲಿ ರಚಿಸಲಾಗಿದೆ.
–ಚಿತ್ರಶ್ರೀ ಹರ್ಷ
ಕ್ಷಮೆಯ ಹಬ್ಬ- ಪರ್ಯುಶನ್ ಪರ್ವ
Published
SuddiDina
“ಯಾರೂ ಪರಿಪೂರ್ಣರಲ್ಲ” ಎಂಬುದು ಬಹಳ ಹಳೆಯ ಮಾತು ಮತ್ತು ಈ ಭೂಮಿಯಲ್ಲಿರುವ ಎಲ್ಲರಿಗೂ ಅನ್ವಯಿಸುತ್ತದೆ. ಪ್ರತಿಯೊಂದು ಪ್ರಾಣಿಯು ಕೆಲವು ತಪ್ಪುಗಳನ್ನು ಮಾಡುತ್ತದೆ ಆದರೆ, ಅವರನ್ನು ಕ್ಷಮಿಸುವ ಒಂದು ಮಹಾಶಕ್ತಿ ಬೇಕು, ಅದು ಅವರ ಜೀವನವನ್ನು ಸರಿಯಾದ ಹಾದಿಯಲ್ಲಿ ಸಾಗಿಸಲು ಮತ್ತೊಂದು ಅವಕಾಶವನ್ನು ನೀಡುತ್ತದೆ. ನಾವು, ಮಾನವರು ತಪ್ಪುಗಳನ್ನು ಮಾಡುವ ಸಾಧ್ಯತೆ ಹೆಚ್ಚು. ನಮ್ಮ ಆಲೋಚನೆಗಳು, ಮಾತುಗಳು ಮತ್ತು ಕಾರ್ಯಗಳಿಂದ ನಾವು ಇತರರನ್ನು ನೋಯಿಸುತ್ತೇವೆ. ನಮ್ಮ ಸ್ನೇಹಿತರು ಮತ್ತು ಪ್ರೀತಿಪಾತ್ರರೊಂದಿಗಿನ ವಿವಾದಗಳಿಗೆ ಕಾರಣವಾಗುವ ಮತ್ತೊಂದು ಕಾರಣವೆಂದರೆ ಸ್ವಯಂ ಪ್ರಜ್ಞೆ. ಸ್ವಯಂ ಪ್ರಜ್ಞೆಯು ಕ್ಷಮೆಯನ್ನು ಕೇಳುವುದರಿಂದ ಮತ್ತು ಇತರರನ್ನು ಕ್ಷಮಿಸುವುದರಿಂದ ನಮ್ಮನ್ನು ಹಿಡಿದಿಡುತ್ತದೆ.
ಪರ್ಯುಶನ್ ಪರ್ವವನ್ನು ಪ್ರತಿವರ್ಷ ಜೈನ ಸಮುದಾಯದ ಸದಸ್ಯರು ಆಧ್ಯಾತ್ಮಿಕ ಉನ್ನತಿ ಮತ್ತು ಸ್ವಯಂ ಶುದ್ಧೀಕರಣಕ್ಕಾಗಿ ಆಚರಿಸುತ್ತಾರೆ. ಈ ಹಬ್ಬವು ಅವರ ಇಡೀ ವರ್ಷದ ಅತ್ಯಂತ ಪವಿತ್ರ ಹಬ್ಬವಾಗಿದೆ. ಇನ್ನಷ್ಟು ತಿಳಿಯಲು ಮುಂದೆ ಓದಿ.
*“ಸಂವತ್ಸರಿ”* ಎಂಬುದು ಕ್ಷಮೆಯ ಹಬ್ಬವಾಗಿದೆ, ಇದನ್ನು ಜೈನರು ಪರ್ಯೂಷನ ಕೊನೆಯ ದಿನದಂದು ಆಚರಿಸುತ್ತಾರೆ. ಈ ದಿನವು ‘ಸಂವತ್ಸರ್ / ಪರಿಯುಶನ್’ ಧಾರ್ಮಿಕ ಅವಧಿಯ ನಂತರ ಬರುತ್ತದೆ. ‘ಸಂವತ್ಸರ್’ ಅವಧಿಯು 50 ದಿನಗಳ ನಂತರ ಮತ್ತು ಚತುರ್ಮಾಸ್ [ನಾಲ್ಕು ತಿಂಗಳ] ಅವಧಿ ಮುಗಿಯುವ 70 ದಿನಗಳ ಮೊದಲು ಬರುತ್ತದೆ. ಕೆಲವೊಮ್ಮೆ ‘ಸಂವತ್ಸರ್’ 49 ದಿನಗಳ ನಂತರ ಮತ್ತು ‘ಚತುರ್ಮಾಸ್’ ಮುಚ್ಚುವ 71 ದಿನಗಳ ಮೊದಲು ಬದಲಾಗಬಹುದು.
ಶ್ವೇತಾಂಬರ್ ಜೈನರು ಎಂಟು ದಿನಗಳ ಅವಧಿಯಲ್ಲಿ ಪರಿಯುಶನ್ ಪರ್ವವನ್ನು ಆಚರಿಸುತ್ತಾರೆ ಮತ್ತು ಕೊನೆಯ ದಿನವನ್ನು “ಸಂವತ್ಸರಿ” ಎಂದು ಆಚರಿಸಲಾಗುತ್ತದೆ. ಜೈನರು ಈ ಶುಭ ದಿನದಂದು ವಿಶ್ವದ ಎಲ್ಲಾ ಜೀವಿಗಳಿಂದ ಕ್ಷಮೆ ಕೋರುತ್ತಾರೆ, ಅವರ ಆಲೋಚನೆಗಳಿಂದಾಗಲಿ, ಪದಗಳು ಅಥವಾ ಕ್ರಿಯೆಗಳಿಂದ ಆದ ತಪ್ಪುಗಳಿಗೆ *“ಮಿಚಾಮಿ ದುಕ್ಕಡಮ್”* ಎಂಬ ಮಾತನ್ನು ಉಚ್ಚರಿಸುವ ಮೂಲಕ ಕ್ಷಮೆ ಕೋರುತ್ತಾರೆ . “ಮಿಚಾಮಿ ದುಕ್ಕಡಮ್” ಎಂಬುದು ಪ್ರಾಚೀನ ಪ್ರಕೃತಿ ನುಡಿಗಟ್ಟು, ಇದರ ಅರ್ಥ “ನಾನು ನಿಮ್ಮ ಕ್ಷಮೆ ಯಾಚಿಸುತ್ತೇನೆ”. ಜನರು ತಮ್ಮ ಸ್ನೇಹಿತರು ಮತ್ತು ಸಂಬಂಧಿಕರನ್ನು ಭೇಟಿ ಮಾಡಿ “ಮಿಚಾಮಿ ದುಕ್ಕಡಮ್” ಹೇಳುತ್ತಾರೆ ಮತ್ತು “ಸಂವತ್ಸರಿ” ಯ ಈ ದಿನವನ್ನು ಯಾವುದೇ ಖಾಸಗಿ ವಿವಾದ ಅಥವಾ ಜಗಳವನ್ನು ತೆಗೆದುಕೊಳ್ಳಲಾಗುವುದಿಲ್ಲ ಎಂದು ಪ್ರತಿಜ್ಞೆ ಮಾಡುತ್ತಾರೆ.
ಭಗವಾನ್ ಮಹಾವೀರರು ಹೇಳಿದ್ದಾರೆ–
*खामेमि सव्वे जीवा, सव्वे जीवा खमंतु मे।*
*मित्तिमे सव्व भुएस् वैरं ममझं न केणई।*
– ಅಂದರೆ, ನನಗೆ ಎಲ್ಲ ಜೀವಿಗಳೊಂದಿಗೆ ಸ್ನೇಹವಿದೆ, ನಾನು ಯಾರನ್ನೂ ದ್ವೇಷಿಸುವುದಿಲ್ಲ. ಈ ವಾಕ್ಯ ಸಹಜವಾಗಿ ಸಾಂಪ್ರದಾಯಿಕವಾಗಿದೆ, ಆದರೆ ವಿಶೇಷ ಉದ್ದೇಶವನ್ನು ಹೊಂದಿದೆ. ಇದರ ಪ್ರಕಾರ, ಕ್ಷಮೆಯಾಚಿಸುವುದಕ್ಕಿಂತ ಕ್ಷಮೆ ಮುಖ್ಯವಾಗಿದೆ.
ಕೊನೆಯಲ್ಲಿ ನಾನು-
‘ಜೈನ ಸಂವತ್ಸರಿಯ ಈ ಧಾರ್ಮಿಕ ಘಟನೆಯ ಕುರಿತು, ನನ್ನ ಕ್ರಿಯೆ, ನನ್ನ ಮಾತು ಅಥವಾ ನನ್ನ ಆಲೋಚನೆಯಿಂದ ನಾನು ನಿಮಗೆ ಯಾವುದೇ ರೀತಿಯಲ್ಲಿ ತಿಳಿದಿದ್ದು ಅಥವಾ ತಿಳಿಯದೆ ನೋಯಿಸಿದ್ದರೆ ನಾನು ಎಲ್ಲದಕ್ಕೂ ಕ್ಷಮೆಯಾಚಿಸುತ್ತೇನೆ – ಮಿಚಾಮಿ ದುಕ್ಕಡಮ್’.
–ಮನನ್ ಜೈನ್
ಸರ್ ಎಂ.ವಿ. ಪಿಯು ಕಾಲೇಜು
ದಾವಣಗೆರೆ


ಆಹಾರ ಸೇವನೆಗೂ ಇರಲಿ ಮಾರ್ಗಸೂಚಿ
ಆಹಾರ ಸೇವನೆಗೂ ಇರಲಿ ಮಾರ್ಗಸೂಚಿ
Lk   ¦    Apr 23, 2018 04:20:25 PM (IST)
ನಮ್ಮಲ್ಲಿ ಹೆಚ್ಚಿನವರು ಏನಾದರೂ ಸೇವಿಸಬೇಕೆನಿಸಿದಾಗಲೆಲ್ಲ ಅದನ್ನು ಸೇವಿಸಿ ಬಿಡುತ್ತಾರೆ. ಅಷ್ಟೇ ಅಲ್ಲ ಹಸಿವಾದಾಗಲೆಲ್ಲ ಕೈಗೆ ಏನು ಸಿಗುತ್ತೋ ಅದನ್ನು ತಿಂದು ಹಸಿವು ನೀಗಿಸಿಕೊಂಡು ಬಿಡುತ್ತಾರೆ. ಇದೆಲ್ಲದರ ನಡುವೆ ಸಮಯಕ್ಕೆ ಸರಿಯಾಗಿ ಆಹಾರ ಸೇವಿಸದೆ ಯಾವ್ಯಾವುದೋ ಹೊತ್ತಿಗೆ ಆಹಾರ ಸೇವಿಸುವವರು ಇದ್ದಾರೆ. ಇದೆಲ್ಲವೂ ನಮ್ಮ ಆರೋಗ್ಯದ ಮೇಲೆ ಪರಿಣಾಮ ಬೀರುತ್ತದೆ ಎನ್ನುವುದನ್ನು ತಳ್ಳಿ ಹಾಕುವಂತಿಲ್ಲ.
ಯಾವಾಗ ಏನನ್ನು ಸೇವಿಸಬೇಕೆನ್ನುವುದನ್ನು ನಮ್ಮ ಪೂರ್ವಿಕರೇ ನಿಗದಿ ಮಾಡಿಟ್ಟಿದ್ದಾರೆ. ಅವತ್ತಿನ ಅವರ ಕಾರ್ಯಕ್ಕೆ ತಕ್ಕಂತೆ ಬೆಳಗ್ಗೆ ತಿಂಡಿ ತಿಂದು ಜಮೀನಿನ ಕೆಲಸಕ್ಕೆ ಹೋಗಿ ಮಧ್ಯಾಹ್ನ ಊಟ ಮಾಡಿ ಮತ್ತೆ ಕೆಲಸ ಮಾಡಿ ರಾತ್ರಿ ಊಟ ಮಾಡಿ ನಿಶ್ಚಿಂತರಾಗಿ ಮಲಗಿ ಬಿಡುತ್ತಿದ್ದರು. ಯಾವ ಒತ್ತಡವನ್ನು ಮೈಮೇಲೆ ಎಳೆದುಕೊಳ್ಳುತ್ತಿರಲಿಲ್ಲ. ಈಗ ಹಾಗಿಲ್ಲ. ಪ್ರತಿಯೊಬ್ಬರೂ ಒಂದಲ್ಲ ಒಂದು ರೀತಿಯ ಒತ್ತಡಕ್ಕೊಳಗಾಗುತ್ತಿದ್ದು, ತಮ್ಮ ಬದುಕಿನ ಆಮೂಲ್ಯ ಕ್ಷಣಗಳನ್ನು ಒತ್ತಡದಲ್ಲಿಯೇ ಕಳೆದು ಕೊಳ್ಳುತ್ತಿದ್ದಾರೆ.
ಊಟ ತಿಂಡಿಗೂ ಸಮಯ ನೀಡದೆ ಬಿಡುವಾದಾಗ ಒಂದಷ್ಟು ಆಹಾರ ಸೇವಿಸಿಕೊಂಡು ಅಥವಾ ಪಾರ್ಟಿ ನೆಪದಲ್ಲಿ ಅಗತ್ಯಕ್ಕಿಂತ ಹೆಚ್ಚು ಸೇವಿಸಿ ದಿನ ಕಳೆಯುತ್ತಾರೆ. ಬಹಳಷ್ಟು ಮಂದಿಗೆ ಆಹಾರ ಸೇವನೆಯ ಕ್ರಮಗಳೇ ತಿಳಿಯದೆ ಸಮಯ ಸಿಕ್ಕಾಗ, ಸಿಕ್ಕಿದ್ದೆಲ್ಲವನ್ನು ಸೇವಿಸಿ ದೇಹ ಮತ್ತು ಆರೋಗ್ಯವನ್ನು ಕೆಡಿಸಿಕೊಳ್ಳುತ್ತಿದ್ದಾರೆ.
ಹಾಗೆ ನೋಡಿದರೆ ನಾವೆಲ್ಲರೂ ಆರೋಗ್ಯವಂತ ಜೀವನವನ್ನೇ ಬಯಸುತ್ತೇವೆ. ಆದರೆ ಆರೋಗ್ಯವಾಗಿರಬೇಕಾದರೆ ನಾವು ಸೇವಿಸುವ ಆಹಾರವೂ ಅಷ್ಟೇ ಮುಖ್ಯ ಎಂಬುವುದನ್ನು ಮರೆತು ಬಿಡುತ್ತೇವೆ. ಹೀಗಾಗಿ ಬಹಳಷ್ಟು ರೋಗಗಳು ನಮ್ಮನ್ನು ಕಾಡುತ್ತವೆ.
ಇತ್ತೀಚೆಗೆ ನಮ್ಮನ್ನು ಕಾಡುವ ರೋಗಗಳಿಗೆ ನಮ್ಮ ಆಹಾರ ಪದ್ಧತಿಯಲ್ಲಿನ ಬದಲಾವಣೆಗಳು ಕಾರಣವಾಗುತ್ತಿವೆ ಎನ್ನುವುದನ್ನು ಒಪ್ಪಿಕೊಳ್ಳಲೇ ಬೇಕಾಗುತ್ತದೆ. ಪಾಶ್ಚಿಮಾತ್ಯ ಆರೋಗ್ಯ ಪದ್ಧತಿಯತ್ತ ವಾಲಿರುವ ನಾವು ಬಾಯಿರುಚಿಗಾಗಿ ನಮ್ಮ ದೇಹಕ್ಕೆ ಒಗ್ಗದ ಪದಾರ್ಥಗಳನ್ನೆಲ್ಲ ಸೇವಿಸಿ ಆರೋಗ್ಯ ಹಾಳು ಮಾಡಿಕೊಳ್ಳುತ್ತಿದ್ದೇವೆ.
ಮನಸ್ಸಿಗೆ ಇಷ್ಟವಿಲ್ಲದನ್ನು ಹಸಿವಿನ ಕಾರಣಕ್ಕೆ ತಿಂದು ಹೊಟ್ಟೆ ತುಂಬಿಸಿಕೊಳ್ಳುವ ಬದಲು ಮನಸ್ಸಿಗೆ ಮತ್ತು ದೇಹಕ್ಕೆ ಹೊಂದುವ ಆಹಾರವನ್ನು ಸೇವಿಸುವುದನ್ನು ರೂಢಿಸಿಕೊಳ್ಳುವುದು ಉತ್ತಮ. ಆದರೆ ಅದನ್ನು ನಮ್ಮಲ್ಲಿ ಎಷ್ಟು ಮಂದಿ ಅನುಸರಿಸುತ್ತಾರೆ ಎನ್ನುವುದು ಬಹಳ ಮುಖ್ಯವಾಗುತ್ತಿದೆ.
ನಾವು ಆರೋಗ್ಯವಾಗಿರಬೇಕಾದರೆ ನಮ್ಮಲ್ಲೊಂದು ಆಹಾರದ ಕ್ರಮವಿರಬೇಕು. ಮತ್ತು ಅದನ್ನು ನಾವೇ ಆಯ್ಕೆ ಮಾಡಿಕೊಂಡಿರಬೇಕು. ಕೆಲವರು ಬೆಳಗ್ಗಿನ ಆಹಾರ ಸೇವನೆ ಬಗ್ಗೆ ನಿರ್ಲಕ್ಷ್ಯ ವಹಿಸುತ್ತಾರೆ. ತಮ್ಮೆಲ್ಲ ಕೆಲಸಗಳನ್ನು ಮುಗಿಸಿಕೊಂಡು ನಿಧಾನವಾಗಿ ಮನಸ್ಸು ಬಂದ ಸಮಯಕ್ಕೆ ಮಾಡಿ ಮುಗಿಸುತ್ತಾರೆ. ಇದು ಆರೋಗ್ಯದ ದೃಷ್ಟಿಯಲ್ಲಿ ಮಾರಕ. ವೈದ್ಯರು ಹೇಳುವ ಪ್ರಕಾರ ಬೆಳಗ್ಗಿನ ಉಪಹಾರ ದೇಹದ ಆರೋಗ್ಯಕ್ಕೆ ಅತ್ಯಗತ್ಯ. ಅಲ್ಲದೆ ದಿನದ ಅತೀ ಮುಖ್ಯವಾದ ಆಹಾರವಂತೆ. ಹೀಗಾಗಿ ಯಾವುದೇ ಕಾರಣಕ್ಕೂ ಬೆಳಗ್ಗಿನ ಉಪಹಾರವನ್ನು ತಪ್ಪಿಸಿಕೊಳ್ಳಬಾರದಂತೆ.
ತುಂಬಾ ಹಸಿದುಕೊಂಡಿರುವುದು ಮತ್ತು ಒಮ್ಮೆಲೆ ಹೊಟ್ಟೆ ತುಂಬಾ ತಿಂದು ಬಿಡುವುದು ಆಹಾರ ಸೇವನೆಯ ಲಕ್ಷಣವಲ್ಲ. ಆದ್ದರಿಂದ ಆಹಾರ ಸೇವನೆಯ ವಿಚಾರದಲ್ಲಿ ಶಿಸ್ತು ಅಳವಡಿಸಿಕೊಳ್ಳುವುದು ಅತ್ಯಗತ್ಯ.
ರಾತ್ರಿ ಊಟ ಮಾಡಿದ ತಕ್ಷಣ ಮಲಗದೆ, ಮಲಗುವ ಕನಿಷ್ಟ 2ಗಂಟೆ ಮೊದಲು ಆಹಾರ ಸೇವಿಸಿದರೆ ಉತ್ತಮ. ರುಚಿಯಾಗಿದೆ ಎಂಬ ಕಾರಣಕ್ಕೆ ಹೆಚ್ಚು ತಿನ್ನದೆ ಮಿತ ಸೇವನೆ ಮುಖ್ಯ. ದೇಹದ ತೂಕ ಹೆಚ್ಚಾಗಿ ಬೊಜ್ಜು ಬೆಳೆಯದಂತೆ ಮಾಡಲು ಮುಂಜಾನೆ ವಾಕಿಂಗ್ ವ್ಯಾಯಾಮ ಮಾಡುವುದು ಒಳ್ಳೆಯ ಅಭ್ಯಾಸ. ಪ್ರತಿ ದಿನ ಆಹಾರ ಮಾತ್ರವಲ್ಲದೆ ಸುಮಾರು 8 ರಿಂದ 12 ಲೋಟಗಳಷ್ಟು ನೀರು ಸೇವನೆ ಮಾಡಬೇಕು. ಇದರಿಂದ ದೇಹದಲ್ಲಿರುವ ಬೇಡದ ಅಂಶಗಳು ಹೊರಹೋಗಲು ಸಾಧ್ಯವಾಗುತ್ತದೆ.
ಕಾಳುಗಳನ್ನು ಮೊಳಕೆ ಬರಿಸಿ ಸೇವಿಸಬೇಕು. ಇದರಿಂದ ಹೊಟ್ಟೆ ಉಬ್ಬರ ತಡೆಯಬಹುದಲ್ಲದೆ, ಪ್ರೊಟೀನ್ ಅಂಶ ಹೆಚ್ಚಿಸಲು ಸಾಧ್ಯವಾಗುತ್ತದೆ. ಕೊಬ್ಬಿನ ಅಂಶವಿರುವ ಡಾಲ್ಡಾ, ವನಸ್ಪತಿಗಳನ್ನು ಕಡಿಮೆ ಮಾಡಬೇಕು. ಅಷ್ಟೇ ಅಲ್ಲ ಸಕ್ಕರೆ ಮತ್ತು ಉಪ್ಪು ಸೇವನೆ ಮಿತವಾಗಿರುವಂತೆ ನೋಡಿಕೊಳ್ಳಬೇಕು. ಕಾರ್ಬೋನೇಟೆಡ್ ಪಾನೀಯಗಳು, ಕರಿದ ತಿಂಡಿಗಳು, ಧೂಮಪಾನ, ಮಧ್ಯಪಾನ ಮೊದಲಾದವುಗಳಿಂದ ದೂರವಿದ್ದಷ್ಟು ಆರೋಗ್ಯ ಕಾಪಾಡಿಕೊಳ್ಳಲು ಸಾಧ್ಯವಿದೆ.
ಮನರಂಜನೆ


‘ಸೈನಾ’ ಪಾತ್ರಕ್ಕೆ ಜೀವ ತುಂಬಿದ ಶ್ರದ್ಧಾ
‘ಸೈನಾ’ ಪಾತ್ರಕ್ಕೆ ಜೀವ ತುಂಬಿದ ಶ್ರದ್ಧಾ
ಪ್ರಜಾವಾಣಿ ವಾರ್ತೆ
Published:
03 ಅಕ್ಟೋಬರ್ 2018, 01:16  IST
Updated:
03 ಅಕ್ಟೋಬರ್ 2018, 01:16  IST
ಅಕ್ಷರ ಗಾತ್ರ :
ಆ
ಆ
ಭಾರತದ ಬ್ಯಾಡ್ಮಿಂಟನ್ ತಾರೆ ಸೈನಾ ನೆಹ್ವಾಲ್ ಅವರ ಜೀವನಕತೆಯನ್ನಾಧರಿಸಿದ ‘ಸೈನಾ’ ಚಿತ್ರದ ಫಸ್ಟ್‌ಲುಕ್ ಬಿಡುಗಡೆಯಾಗಿದ್ದು, ನಟಿ ಶ್ರದ್ಧಾ ಕಪೂರ್ ಪಾತ್ರಕ್ಕೆ ಜೀವ ತುಂಬಿದಂತೆ ಕಾಣಿಸಿಕೊಂಡಿದ್ದಾರೆ.
‘ಸೈನಾ’ ಫಸ್ಟ್‌ಲುಕ್ ಅನ್ನು ಶ್ರದ್ಧಾ ತಮ್ಮ ಇನ್‌ಸ್ಟಾಗ್ರಾಂ ಖಾತೆಯಲ್ಲಿ ಹಂಚಿಕೊಂಡಿದ್ದಾರೆ. ಇದಕ್ಕೆ ಅಭಿಮಾನಿಗಳಿಂದ ಅಪಾರ ಪ್ರತಿಕ್ರಿಯೆ ವ್ಯಕ್ತವಾಗಿದೆ. ಬ್ಯಾಡ್ಮಿಂಟನ್ ಆಟದಲ್ಲಿ ಗೆದ್ದು ಸಂಭ್ರಮಿಸಿರುವಂತೆ ಶ್ರದ್ಧಾ ಕಾಣಿಸಿಕೊಂಡಿದ್ದು, ಸೈನಾ ಅವರನ್ನೇ ನೆನಪಿಸುತ್ತಾರೆ. ಬಿಳಿ, ಕೆಂಪು ಟೀಶರ್ಟ್ ಜೊತೆಗೆ ಕಡುನೀಲಿ ಬಣ್ಣದ ಸ್ಕರ್ಟ್ ತೊಟ್ಟಿರುವ ಅವರ ಒಂದು ಕೈಯಲ್ಲಿ ರಾಕೆಟ್ ಹಿಡಿದುಕೊಂಡಿರುವ ಶ್ರದ್ಧಾ, ಮುಖದಲ್ಲಿ ರೋಷ ಹಾಗೂ ಗೆಲುವು ಎರಡೂ ಇದೆ.
ಸೈನಾ ಪಾತ್ರಕ್ಕಾಗಿ ಶ್ರದ್ಧಾ ಸಾಕಷ್ಟು ಶ್ರಮ ಪಟ್ಟಿದ್ದಾರೆ. ಇದನ್ನು ನೆನಪಿಸಿಕೊಂಡಿರುವ ಅವರು ‘ನಾನು ಬ್ಯಾಡ್ಮಿಂಟನ್ ಆಟವನ್ನು ಪ್ರಾಕ್ಟೀಸ್ ಮಾಡಲು ಆರಂಭಿಸಿದಾಗಲೇ ಆ ಕ್ರೀಡೆ ಮೇಲೆ ಪ್ರೀತಿ ಹುಟ್ಟಿಕೊಂಡಿತು. ಅಭ್ಯಾಸ ಸಮಯದಲ್ಲಿ ನನ್ನ ದಿನಚರಿ ಸಂಪೂರ್ಣ ಬದಲಾಗಿತ್ತು. ನಾನು ಆಡದೇ ಇದ್ದಾಗ ಬೇಸರವಾಗುತ್ತಿತ್ತು. ನಾನು ಪ್ರತಿದಿನ ಬೆಳಿಗ್ಗೆ ಎರಡು ಗಂಟೆಗಳ ಕಾಲ ಅಭ್ಯಾಸ ಮಾಡುತ್ತಿದ್ದೆ. ಒಂದು ವೇಳೆ ಕೈ– ಕಾಲಿನಲ್ಲಿ ತುಂಬ ನೋವು ಕಾಣಿಸಿಕೊಂಡಾಗ ಅಭ್ಯಾಸ ತರಗತಿಗೆ ಹೋಗುತ್ತಿರಲಿಲ್ಲ. ಆಗಲೂ ನನಗೆ ಹೋಗಿ ಅಭ್ಯಾಸ ಮಾಡಬೇಕು ಎನಿಸುತ್ತಿತ್ತು’ ಎಂದು ಪಾತ್ರದ ತಯಾರಿ ಬಗ್ಗೆ ಹೇಳಿಕೊಂಡಿದ್ದಾರೆ.
ಪಾತ್ರಸಿದ್ಧತೆಗಾಗಿ ಸೈನಾ ಅವರಿಂದಲೇ ಶ್ರದ್ಧಾ ಟಿಪ್ಸ್ ಪಡೆದುಕೊಂಡಿದ್ದಾರೆ. ‘ಅವರು ತುಂಬ ಚುರುಕು ಹಾಗೂ ಯಾವಾಗಲೂ ಸಹಾಯಕ್ಕೆ ಮುಂದು. ನಾನು ಬ್ಯಾಡ್ಮಿಂಟನ್ ಆಡುತ್ತಿರುವ ವಿಡಿಯೊವನ್ನು ಅವರ ಜೊತೆ ಹಂಚಿಕೊಳ್ಳುತ್ತಿದ್ದೆ. ಅವರು ಅಭಿಪ್ರಾಯ ಹಂಚಿಕೊಳ್ಳುತ್ತಿದ್ದರು. ಆಕೆ ನನಗೆ ಪ್ರೇರಣೆ’ ಎಂದು ಸೈನಾ ಬಗ್ಗೆ ಹೊಗಳಿದ್ದಾರೆ. ಇತ್ತೀಚೆಗೆ ಶ್ರದ್ಧಾ, ಸೈನಾ ಅವರ ಹೆತ್ತವರನ್ನು ಭೇಟಿ ಮಾಡಿ, ಸೈನಾ ಜೀವನದ ಬಗ್ಗೆ ಹೆಚ್ಚಿನ ವಿವರವನ್ನು ತಿಳಿದುಕೊಂಡಿದ್ದರು.
ಈ ಚಿತ್ರವನ್ನು ಅಮೊಲ್ ಗುಪ್ತಾ ನಿರ್ದೇಶಿಸಿದ್ದಾರೆ. ಚಿತ್ರೀಕರಣ ಸೆಪ್ಟೆಂಬರ್ 22ರಿಂದ ಆರಂಭವಾಗಿದೆ.
0 Post Comments (+)


ನಿಮ್ಮ ತೂಕ ಎಷ್ಟು? ನೀವೆಷ್ಟು ನೀರು ಕುಡಿಯಬೇಕು?
April 16, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಕೆಲವರು ಸುಖಾ ಸುಮ್ಮನೆ ನೀರು ಕುಡಿಯುತ್ತಿರುತ್ತಾರೆ. ಇಂತಿಷ್ಟು ಲೀಟರ್ ನೀರು ಕುಡಿದರೆ ಒಳಿತು ಎಂದು ಅಷ್ಟು ನೀರು ಖಾಲಿ ಮಾಡುತ್ತಾರೆ. ಇದರಿಂದ ಲಾಭವೋ ನಷ್ಟವೋ ಗೊತ್ತಿಲ್ಲ. ಆದರೆ ಯಾರೇ ಆಗಲಿ ಅವರ ತೂಕಕ್ಕೆ ತಕ್ಕಂತೆ ನೀರು ಕುಡಿಯಬೇಕು.
ನೀರು ನಮ್ಮ ನಮ್ಮ ದೇಹಕ್ಕೆ ಅಮೃತಕ್ಕೆ ಸಮಾನ. ನೀರನ್ನು ಒಂದು ಕ್ರಮಬದ್ಧವಾಗಿ ಕುಡಿದರೆ ಸಾಕ. ಚರ್ಮ, ಅರೋಗ್ಯ ಎಲ್ಲಾ ಚೆನ್ನಾಗಿರುತ್ತದೆ. ಮಕ್ಕಳು, ಮುಖ್ಯವಾಗಿ ಹೆಣ್ಣು ಮಕ್ಕಳು ಸರಿಯಾಗಿ ನೀರು ಕುಡಿಯದಿರುವುದರಿಂದ ತುಂಬಾ ಸಮಸ್ಯೆಗಳನ್ನು ಎದುರಿಸಬೇಕಾಗುತ್ತದೆ.
ಬೆಳಿಗ್ಗೆ ಎದ್ದ ತಕ್ಷಣ, ನಿತ್ಯಕರ್ಮಗಳನ್ನು ಮುಗಿಸಿದ ನಂತರ, ಉಗುರುಬೆಚ್ಚಗಿನ ನೀರು ಕುಡಿದು ನಿಮ್ಮ ನಿತ್ಯ ಕಾರ್ಯಗಳನ್ನು ಪ್ರಾರಂಭಿಸಿ. ಇದರಿಂದ ನಿಮ್ಮ ಶರೀರ ಎಷ್ಟು ಹಗುರವಾಗಿ, ಖುಷಿಯಿಂದ ಉಲ್ಲಾಸವಾಗಿರುತ್ತದೆ ಎಂಬುದನ್ನು ಸ್ವ ಅನುಭವದಿಂದ ತಿಳಿದುಕೊಳ್ಳಬಹುದು.
ಹಾಗೆಯೇ ಊಟಕ್ಕೆ ಅರ್ಧ ಗಂಟೆ ಮುಂಚೆ ನೀರು ಕುಡಿಯಬೇಕು. ಊಟದ ಮದ್ಯದಲ್ಲಿ ಅವಶ್ಯಕತೆ ಇದ್ದರೆ ಗಂಟಲು ನೆನೆಸಿಕೊಳ್ಳಲು ನೀರು ಕುಡಿಯಬೇಕು. ಅದರ ಬದಲಿಗೆ ಪದೇಪದೇ ಗಟಗಟ ಕುಡಿಯಬಾರದು. ಊಟ ಮಾಡಿದ ಒಂದು ಗಂಟೆಯ ನಂತರ ನೀರು ಕುಡಿಯಬೇಕು. ನಿಮ್ಮ ತೂಕಕ್ಕೆ ತಕ್ಕಂತೆ ಎಷ್ಟು ನೀರು ಕುಡಿಯಬೇಕು ಎಂಬುದನ್ನು ತಿಳಿದುಕೊಳ್ಳಲು ಕೆಳಗೆ ನೋಡಿ.
45 ಕೆ.ಜಿ. ವರೆಗಿನ ತೂಕದವರು 1.9ಲೀಟರ್ ನೀರು ಕುಡಿಯಬೇಕು.
50 – 2.1 ಲೀಟರ್ ನೀರು ಕುಡಿಯಬೇಕು.
55 – 2.3 ಲೀಟರ್ ನೀರು ಕುಡಿಯಬೇಕು.
60 – 2.5 ಲೀಟರ್ ನೀರು ಕುಡಿಯಬೇಕು.
65 – 2.7 ಲೀಟರ್ ನೀರು ಕುಡಿಯಬೇಕು.
70 – 2.9 ಲೀಟರ್ ನೀರು ಕುಡಿಯಬೇಕು.
75 – 3.2 ಲೀಟರ್ ನೀರು ಕುಡಿಯಬೇಕು.
80 – 3.5 ಲೀಟರ್ ನೀರು ಕುಡಿಯಬೇಕು.
85 – 3.7 ಲೀಟರ್ ನೀರು ಕುಡಿಯಬೇಕು.
90 – 3.9 ಲೀಟರ್ ನೀರು ಕುಡಿಯಬೇಕು.
95 – 4.1 ಲೀಟರ್ ನೀರು ಕುಡಿಯಬೇಕು.
100 – 4.3 ಲೀಟರ್ ನೀರು ಕುಡಿಯಬೇಕು.
Tags


ಮಗಳು ಐಸಿಯುನಲ್ಲಿದ್ದರೂ ದೇಶಕ್ಕಾಗಿ ಆಡಿದ ಆಟಗಾರ
  05-10-2016 1:16PM IST    /     No Comments    /     Posted In: Featured News , Sports
ಕೊಲ್ಕತ್ತಾದಲ್ಲಿ ನಡೆದ ಭಾರತ-ನ್ಯೂಜಿಲ್ಯಾಂಡ್ ಟೆಸ್ಟ್ ಕ್ರಿಕೆಟ್ ನಲ್ಲಿ ಭಾರತ ಭರ್ಜರಿ ಜಯ ಸಾಧಿಸಿದೆ. ಇದು ಕೊಲ್ಕತ್ತಾದಲ್ಲಿ ನಡೆದ ಭಾರತದ 250ನೇ ಪಂದ್ಯವಾಗಿತ್ತು. ಇದೇನೂ ಹೊಸ ವಿಷಯವಲ್ಲ. ಆದ್ರೆ ಈ ಪಂದ್ಯದಲ್ಲಿ ನಿಮಗೆ ತಿಳಿಯದ ಇನ್ನೊಂದು ವಿಶೇಷವಿದೆ.
ಟೆಸ್ಟ್ ನಲ್ಲಿ ಉತ್ತಮ ಆಟವಾಡಿ ಭಾರತದ ಗೆಲುವಿಗೆ ಕಾರಣರಾದ ಮೊಹಮ್ಮದ್ ಶಮಿ ಮಗಳು ಈ ಸಮಯದಲ್ಲಿ ಐಸಿಯು ನಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಳು. ಇಷ್ಟರ ನಡುವೆಯೂ ಶಮಿ ಮಾತ್ರ ದೇಶಕ್ಕಾಗಿ ಆಟವಾಡಿದ್ದಾರೆ. ಟೆಸ್ಟ್ ಪಂದ್ಯ ಶುರುವಾದ ಮರುದಿನ ಶಮಿಯ 14 ತಿಂಗಳ ಮಗಳ ಆರೋಗ್ಯ ಹದಗೆಟ್ಟಿತ್ತು. ಜ್ವರ ಹಾಗೂ ಉಸಿರಾಟದ ತೊಂದರೆಯಿಂದ ಬಳಲ್ತಾ ಇದ್ದ ಮಗಳನ್ನು ಐಸಿಯುವಿಗೆ ಶಿಫ್ಟ್ ಮಾಡಲಾಗಿತ್ತು.
ದಿನದಾಟ ಮುಗಿಸಿ ಶಮಿ, ಪ್ರತಿದಿನ ಆಸ್ಪತ್ರೆಗೆ ಹೋಗ್ತಾ ಇದ್ದರು. ಅಲ್ಲಿ ಮಗಳ ಆರೋಗ್ಯ ವಿಚಾರಿಸಿಕೊಂಡು ವಾಪಸ್ ಬರ್ತಾ ಇದ್ದರು. ಕೊಲ್ಕತ್ತಾ ಟೆಸ್ಟ್ ನಲ್ಲಿ ಶಮಿ ಒಟ್ಟು 6 ವಿಕೆಟ್ ಪಡೆದಿದ್ದಾರೆ. ಟೆಸ್ಟ್ ಮುಗೀತಾ ಇದ್ದಂತೆ ಶಮಿ ಖುಷಿಯಾಗಿದ್ರು. ಒಂದೆಡೆ ಸರಣಿ ಗೆದ್ದ ಖುಷಿಯಾದ್ರೆ ಇನ್ನೊಂದೆಡೆ ಮಗಳು ಆಸ್ಪತ್ರೆಯಿಂದ ಡಿಸ್ಜಾರ್ಜ್ ಆಗಿದ್ದಳು.


ಪಣಜಿ: ಚಲನಚಿತ್ರೋತ್ಸವಕ್ಕೆ ಬುಧವಾರ ತೆರೆ
ಪಣಜಿ: ಚಲನಚಿತ್ರೋತ್ಸವಕ್ಕೆ ಬುಧವಾರ ತೆರೆ
ಪ್ರೇಮಕುಮಾರ್ ಹರಿಯಬ್ಬೆ
Published:
28 ನವೆಂಬರ್ 2018, 01:30  IST
Updated:
28 ನವೆಂಬರ್ 2018, 01:30  IST
ಅಕ್ಷರ ಗಾತ್ರ :
ಆ
ಆ
ಪಣಜಿ: ಇಲ್ಲಿ ನಡೆಯುತ್ತಿರುವ 49ನೆಯ ಭಾರತದ ಅಂತರರಾಷ್ಟ್ರೀಯ ಚಲನ ಚಿತ್ರೋತ್ಸವಕ್ಕೆ ಬುಧವಾರ (ನ.28) ತೆರೆ ಬೀಳಲಿದೆ.
ಸಂಜೆ 5 ಗಂಟೆಗೆ ಪಣಜಿ ಹೊರವಲಯದಲ್ಲಿರುವ ಗೋವಾ ವಿಶ್ವವಿದ್ಯಾಲಯದ ಶ್ಯಾಮಪ್ರಸಾದ್ ಮುಖರ್ಜಿ ಒಳಾಂಗಣ ಕ್ರೀಡಾಂಗಣದಲ್ಲಿ ಸಮಾರೋಪ ಸಮಾರಂಭ ನಡೆಯಲಿದೆ.
ಸಮಾರಂಭದಲ್ಲಿ ಕೇಂದ್ರ ವಾರ್ತಾ ಮತ್ತು ಪ್ರಸಾರ ಖಾತೆ ರಾಜ್ಯ ಸಚಿವ ಕರ್ನಲ್ ರಾಜ್ಯವರ್ಧನ್ ಸಿಂಗ್ ರಾಥೋಡ್, ಮುಖ್ಯಮಂತ್ರಿ ಮನೋಹರ ಪರ್ರೀಕರ್, ಅಂತರರಾಷ್ಟ್ರೀಯ ಸಿನಿಮಾಗಳ ಸ್ಪರ್ಧಾ ವಿಭಾಗದ ಜ್ಯೂರಿ ಜಾನ್ ಇರ್ವಿನ್, ಗೋವಾ ಸರ್ಕಾರದ ಹಿರಿಯ ಸಚಿವರು ಮತ್ತು ಕೇಂದ್ರ ವಾರ್ತಾ ಸಚಿವಾಲಯದ ಹಿರಿಯ ಅಧಿಕಾರಿಗಳು ಉಪಸ್ಥಿತರಿರುವರು.
ಈ ಸಂದರ್ಭದಲ್ಲಿ ಭಾರತೀಯ ಚಿತ್ರರಂಗದ ಹಿರಿಯ ಚಿತ್ರ ಕಥಾ ಲೇಖಕ ಸಲೀಮ್ ಅಲಿ, ಅವರಿಗೆ ಜೀವಮಾನ ಸಾಧನೆಗಾಗಿ ವಿಶೇಷ ಪುರಸ್ಕಾರ ನೀಡಿ ಗೌರವಿಸುವ ಕಾರ್ಯಕ್ರಮವಿದೆ.
ಒಂದು ಗಂಟೆಗೂ ಹೆಚ್ಚು ಕಾಲದ ಸಾಂಸ್ಕೃತಿಕ ಕಾರ್ಯಕ್ರಮದ ನಂತರ ಚಿತ್ರೋತ್ಸವದ ಅತ್ಯುತ್ತಮ ಚಿತ್ರಗಳ ಕಲಾವಿದರು, ನಿರ್ದೇಶಕರಿಗೆ ನಗದು ಪುರಸ್ಕಾರಗಳನ್ನು ನೀಡಿ ಗೌರವಿಸುವ ಕಾರ್ಯಕ್ರಮವಿದೆ. ನಂತರದ ಚಿತ್ರದ ಕೊನೆಯ ಚಿತ್ರ ಜರ್ಮನ್ ಭಾಷೆಯ ಬರ್ನಾಡ್ ಬೊಹ್ಲಿಚ್ ನಿರ್ದೇಶನದ ಸೀಲ್ಡ್ ಲಿಪ್ಸ್ ಪ್ರದರ್ಶನಗೊಳ್ಳಲಿದೆ.


ಪುರುಷರಿಗೂ ಸ್ತನ ಕ್ಯಾನ್ಸರ್ ಬರಬಹುದಂತೆ!! ಇಲ್ಲಿದೆ ನೋಡಿ ಅದರ ಲಕ್ಷಣಗಳು
Wellness
|
Updated: Wednesday, August 22, 2018, 15:11 [IST]
ಸಾಮಾನ್ಯವಾಗಿ ಸ್ತನ ಕ್ಯಾನ್ಸರ್ ಎಂದಾಕ್ಷಣ ಇದು ಕೇವಲ ಮಹಿಳೆಯರಿಗೆ ಮಾತ್ರವೇ ಬರಬಹುದಾದ ಕಾಯಿಲೆ ಎಂದೇ ನಾವೆಲ್ಲಾ ತಿಳಿದುಕೊಂಡಿದ್ದೇವೆ. ಆದರೆ ವಾಸ್ತವವೆಂದರೆ ಪುರುಷರಲ್ಲಿಯೂ ಎದೆಯಭಾಗದಲ್ಲಿ ಸ್ತನಕ್ಕೆ ಸಮನಾದ ಅಂಗಾಂಶಗಳಿವೆ ಹಾಗೂ ಇವು ತೀರಾ ಕಡಿಮೆ ಪ್ರಮಾಣದಲ್ಲಿರುವ ಕಾರಣ ಈ ಭಾಗದ ಕ್ಯಾನ್ಸರ್ ಆವರಿಸುವ ಸಾಧ್ಯತೆಯೂ ಅತಿ ಕಡಿಮೆಯೇ. ಆದರೆ ಕ್ಯಾನ್ಸರ್ ಆವರಿಸುವುದೇ ಇಲ್ಲ ಎಂಬುವುದು ಮಾತ್ರ ಸತ್ಯವಲ್ಲ. ಸ್ತನ ಕ್ಯಾನ್ಸರ್ ಪರೀಕ್ಷೆಗೆ ಪುರುಷರು ಒಳಗಾಗುವುದು ಎಂದರೆ ಈ ಬಗ್ಗೆ ನಾವು ಯಾರೂ ಕಲ್ಪಿಸದೇ ಇರುವ ವಿಷಯವಾಗಿದೆ ಹಾಗೂ ಇದು ಮಹಿಳೆಯರಿಗೆ ಮಾತ್ರವೇ ಅನ್ವಯವಾಗುವ ಪರೀಕ್ಷೆ ಎಂದೇ ನಾವೆಲ್ಲರೂ ಭಾವಿಸಿದ್ದೇವೆ.
ಆದರೆ ವಿಶ್ವದಾದ್ಯಂತ ಕಂಡುಬಂದಿರುವ ಒಟ್ಟಾರೆ ಸ್ತನ ಕ್ಯಾನ್ಸರ್ ಪ್ರಕರಣಗಳಲ್ಲಿ ಶೇಖಡಾ ಒಂದರಷ್ಟು ಪ್ರಕರಣಗಳು ಪುರುಷರಲ್ಲಿ ಕಂಡುಬಂದಿವೆ. ಶೇಖಡಾ ಒಂದು ಎಂದರೂ ಸರಿ, ಇದು ಬರುವ ಸಾಧ್ಯತೆ ಇದೆ ಎಂದೇ ಅರ್ಥವಲ್ಲವೇ? ಅಲ್ಲದೇ ಈ ಸಾಧ್ಯತೆ ಕಡಿಮೆ ಇರುವ ಕಾರಣದಿಂದಲೇ ಪರೀಕ್ಷೆಗೆ ಒಳಗಾಗದೇ ಉಲ್ಬಣಗೊಂಡ ಬಳಿಕವೇ ಪ್ರಕರಣ ಬೆಳಕಿಗೆ ಬಂದಿದ್ದು ಬೆಳವಣಿಗೆಯ ಹಂತದಲ್ಲಿರುವ ಕ್ಯಾನ್ಸರ್ ನ್ನು ಪರಿಗಣಿಸಿದರೆ ಈ ಸಂಖ್ಯೆ ಗಣನೀಯವಾಗಿ ಏರಬಹುದು. ಈ ಸ್ಥಿತಿಗೆ ಒಳಗಾಗಿರುವ ಹೆಚ್ಚಿನ ಪುರುಷರು ಈ ಬಗ್ಗೆ ಯಾವುದೇ ಮಾಹಿತಿ ಇಲ್ಲದೇ ಇರುವ ಮೂಲಕ ಕ್ಯಾನ್ಸರ್ ಇರುವಿಕೆಯ ಲಕ್ಷಣಗಳನ್ನು ಕಡೆಗಣಿಸುವುದೇ ಹೆಚ್ಚು.
ಪುರುಷರಲ್ಲಿ ಈ ಸ್ಥಿತಿ ಎದುರಾಗಿದೆಯೇ ಎಂಬುದನ್ನು ಸ್ವಪರೀಕ್ಷೆಯ ಮೂಲಕ ನಿಯಮಿತವಾಗಿ ಪರಿಶೀಲಿಸಿಕೊಳ್ಳುವ ಅಗತ್ಯವಿಲ್ಲವಾದರೂ ಎದೆಯ ಭಾಗದಲ್ಲಿ ಒತ್ತಿದಾಗ ನೋವು ಅಥವಾ ಗಡ್ಡೆಗಳು ಇವೆಯೇ ಎಂಬುದನ್ನು ಆಗಾಗ ಪರೀಕ್ಷಿಸಿಕೊಳ್ಳುತ್ತಿರಬೇಕು. ಒಂದು ವೇಳೆ ನೋವು ಇದ್ದರೆ ಇದನ್ನು ಖಂಡಿತಾ ನಿರ್ಲಕ್ಷಿಸಕೂಡದು ಹಾಗೂ ವೈದ್ಯರಿಂದ ತಪಾಸಣೆಗೊಳಗಾಗಬೇಕು. ಮುಂದಿನ ಅಕ್ಟೋಬರ್ ತಿಂಗಳನ್ನು ಸ್ತನ ಕ್ಯಾನ್ಸರ್ ಅರಿವಿನ ತಿಂಗಳನ್ನಾಗಿ ಆಚರಿಸಲಿರುವ ಮುನ್ನವೇ ಈ ಬಗ್ಗೆ ಬೋಲ್ಡ್ ಸ್ಕೈ ತಂಡ ಈ ಕಾಯಿಲೆ ಇರುವಿಕೆಯ ಲಕ್ಷಣಗಳ ಬಗ್ಗೆ ಅಮೂಲ್ಯ ಮಾಹಿತಿಯನ್ನು ನೀಡುತ್ತಿದೆ ಹಾಗೂ ಪುರುಷರು ಗಮನ ನೀಡಬೇಕಾದ ಕೆಲವು ಸೂಕ್ಷ್ಮ ಸಂಗತಿಗಳನ್ನೂ ವಿವರಿಸಲಾಗಿದೆ.
ಸ್ತನ ಕ್ಯಾನ್ಸರ್: ನಂಬಲೇ ಬಾರದ ಇಂತಹ ತಪ್ಪು ಕಲ್ಪನೆಗಳು
ಸಂಭಾವ್ಯ ಕಾರಣಗಳು
ಪುರುಷರಲ್ಲಿ ಸ್ತನ ಕ್ಯಾನ್ಸರ್ ಆವರಿಸಲು ಏನು ಕಾರಣ ಎಂಬುದನ್ನು ಇದುವರೆಗೆ ವಿಜ್ಞಾನಿಗಳಿಗೆ ಸ್ಪಷ್ಟವಾಗಿ ಕಂಡುಕೊಳ್ಳಲು ಸಾಧ್ಯವಾಗಿಲ್ಲ. ಉಳಿದ ಕ್ಯಾನ್ಸರ್ ಗಳಂತೆಯೇ ಎದೆಯ ಭಾಗದಲ್ಲಿರುವ ಅಂಗಾಂಶದ ಜೀವಕೋಶಗಳು ಅನಿಯಂತ್ರಿತವಾಗಿ ಹಾಗೂ ಉಳಿದ ಆರೋಗ್ಯವಂತ ಜೀವಕೋಶಗಳಿಗಿಂತಲೂ ವೇಗವಾಗಿ ಬೆಳೆಯುತ್ತಾ ಹೋಗುತ್ತವೆ. ಹೀಗೇ ಬೆಳೆದ ಜೀವಕೋಶಗಳು ಸಾಂದ್ರೀಕೃತಗೊಂಡು ಗಡ್ಡೆಯ ರೂಪ ಪಡೆಯುತ್ತವೆ ಹಾಗೂ ಅಕ್ಕ ಪಕ್ಕದ ಇತರ ಅಂಗಾಂಶಗಳಿಗೂ, ದುಗ್ಧಗ್ರಂಥಿಗಳಿಗೂ ಈ ರೋಗ ಹರಡುವ ಸಾಧ್ಯತೆ ಹೊಂದಿರುತ್ತವೆ (metastasizing).
ಈ ಬೆಳವಣಿಗೆ ಎಲ್ಲಿಂದ ಪ್ರಾರಂಭವಾಗುತ್ತದೆ?
ಮಾನವರೆಲ್ಲರಿಗೂ ಸ್ತನತೊಟ್ಟುಗಳಿರುತ್ತವೆ. ಅಂತೆಯೇ ಪುರುಷರಲ್ಲಿಯೂ ಈ ಭಾಗದ ಅಡಿ ತೆಳುವಾದ ಸ್ತನದ ಅಂಗಾಂಶವೂ ಇರುತ್ತದೆ. ಹುಟ್ಟಿದ ಬಳಿಕ ಮಗು ಗಂಡಾಗಲೀ ಹೆಣ್ಣಾಗಲಿ ಹದಿಹರೆಯದವರೆಗೂ ಈ ಭಾಗಗಳಲ್ಲಿ ಹೆಚ್ಚಿನ ವ್ಯತ್ಯಾಸವಿರುವುದಿಲ್ಲ. ಹದಿಹರೆಯಲ್ಲಿ ಹೆಣ್ಣಿನ ದೇಹದಲ್ಲಿ ಸ್ರವಿಸುವ ರಸದೂತಗಳು ಈ ಭಾಗದಲ್ಲಿ ಹಾಲನ್ನು ಉತ್ಪಾದಿಸುವ ಗ್ರಂಥಿಗಳು (lobules),ಹಾಲನ್ನು ಸ್ತನತೊಟ್ಟಿನತ್ತ ಕೊಂಡೊಯ್ಯುವ ನಾಳಗಳ ಮತ್ತು ಕೊಬ್ಬನ್ನು ಸಂಗ್ರಹಿಸುವ ಕಾರಣ ಬೆಳವಣಿಗೆ ಪಡೆಯುತ್ತವೆ. ಆದರೆ ಪುರುಷರಲ್ಲಿ ಈ ಬೆಳವಣಿಗೆಯಾಗದೇ ಹಾಗೇ ಉಳಿಯುತ್ತದೆ. ವಾಸ್ತವದಲ್ಲಿ ಪುರುಷರಲ್ಲಿಯೂ ಚಿಕ್ಕ ಪ್ರಮಾಣದಲ್ಲಿಯಾದರೂ ಸರಿ, ಸ್ತನದ ಅಂಗಾಂಶವನ್ನು ಹೋಲುವ ಅಂಗಾಂಶಗಳು ಇದ್ದೇ ಇರುತ್ತವೆ ಹಾಗೂ ಕ್ಯಾನ್ಸರ್ ಆವರಿಸುವ ಸಾಧ್ಯತೆಯೂ ಇದ್ದೇ ಇರುತ್ತದೆ. ಪುರುಷರಲ್ಲಿ ಕಂಡುಬಂದಿರುವ ಸ್ತನ ಕ್ಯಾನ್ಸರ್‌ನ ಬಗೆಗಳು...
• Ductal Carcinoma- ಸ್ತನದ ಅಂಗಾಂಶದಿಂದ ಹಾಲನ್ನು ಕೊಂಡು ತರುವ ನಾಳಗಳಲ್ಲಿ ಈ ಭಾಗದಲ್ಲಿ ಕ್ಯಾನ್ಸರ್ ಕಾಣಿಸಿಕೊಳ್ಳುತ್ತದೆ. ಪುರುಷರಲ್ಲಿ ಸ್ತನ ಕ್ಯಾನ್ಸರ್ ಕಾಣಿಸಿಕೊಳ್ಳುವುದೇ ಅಪರೂಪವಾಗಿದ್ದರೂ ಕಂಡುಬಂದಿರುವ ಪ್ರಕರಣಗಳಲ್ಲಿ ಈ ಭಾಗದ ಕ್ಯಾನ್ಸರ್ ಅತಿ ಹೆಚ್ಚಿನ ಪ್ರಮಾಣದಲ್ಲಿದೆ.
• Lobular Carcinoma-ಹಾಲನ್ನು ಉತ್ಪಾದಿಸುವ ಗ್ರಂಥಿಗಳಿಗೆ ಎದುರಾಗುವ ಕ್ಯಾನ್ಸರ್ ಸಹಾ ಅಪರೂಪವಾಗಿದೆ. ಏಕೆಂದರೆ ಹಾಲನ್ನುಉತ್ಪಾದಿಸುವ ಅಗತ್ಯವೇ ಇಲ್ಲದ ಕಾರಣ ಪುರುಷರಲ್ಲಿ ಈ ಗ್ರಂಥಿಗಳು ಕನಿಷ್ಟ ಹಾಗೂ ಅತಿ ಚಿಕ್ಕ ಗಾತ್ರದಲ್ಲಿರುತ್ತವೆ.
* ಇತರ ಬಗೆಗಳು: ಮೇಲಿನ ಎರಡು ಬಗೆಗಳ ಹೊರತಾಗಿ ಇನ್ನೂ ಅಪರೂಪದಲ್ಲಿ Paget's disease (ಸ್ತನತೊಟ್ಟುಗಳಲ್ಲಿ ಆವರಿಸುವ ಕ್ಯಾನ್ಸರ್) ಹಾಗೂ inflammatory breast cancer ಅಥವಾ ಸ್ತನಭಾಗದಲ್ಲಿ ತ್ವಚೆ ಕೆಂಪಗಾಗುವ ಮತ್ತು ದೊರಗಾಗುವ ಲಕ್ಷಣಗಳು ಕಾಣಿಸಿಕೊಳ್ಳುತ್ತವೆ. ಸ್ತನ ಕ್ಯಾನ್ಸರ್ ಇರುವಿಕೆಯನ್ನು ತೋರ್ಪಡಿಸುವ ಲಕ್ಷಣಗಳು:
1. ಗಡ್ಡೆಗಳು:
ಸಾಮಾನ್ಯವಾಗಿ ಪುರುಷರು ತಮ್ಮ ಎದೆಯಭಾಗದಲ್ಲಿ ಗಡ್ಡೆಯ ಇರುವಿಕೆಯನ್ನೇ ಅಲಕ್ಷಿಸುತ್ತಾರೆ, ಏಕೆಂದರೆ ಇದು ಸ್ತನ ಕ್ಯಾನ್ಸರ್ ಇರಬಹುದು ಎಂಬ ಕಲ್ಪನೆಯೇ ಇವರಿಗೆ ಇರುವುದಿಲ್ಲ. ಸಾಮಾನ್ಯವಾಗಿ ಈ ಗಡ್ಡೆಗಳಲ್ಲಿ ನೋವಿಲ್ಲದಿದ್ದು ಕೆಲವರಲ್ಲಿ ಮಾತ್ರ ಸ್ಪರ್ಶಿಸಿದರೆ ನವಿರಾದ ಕಚಗುಳಿಯಂತಹ ಭಾವನೆ ಮೂಡುತ್ತದೆ. ಒಂದು ವೇಳೆ ಈ ಕ್ಯಾನ್ಸರ್ ಹೆಚ್ಚು ಹರಡುತ್ತಾ ಹೋದರೆ ಕಂಕುಳು ಹಾಗೂ ಭುಜದ ಮೂಳೆಗಳ ಬಳಿಯಲ್ಲಿಯೂ ಗಡ್ಡೆಗಳು ಕಾಣಿಸಿಕೊಳ್ಳಬಹುದು.
2. ಸ್ತನತೊಟ್ಟು ಒಳಕ್ಕೆ ಸೆಳೆದಿರುವುದು
ಆರೋಗ್ಯವಂತ ಪುರುಷರು ಮತ್ತು ಮಹಿಳೆಯರಲ್ಲಿ ಸ್ತನತೊಟ್ಟು ಸದಾ ಹೊರಚಾಚಿಕೊಂಡಿರಬೇಕು. ಒಂದು ವೇಳೆ ಎದೆಯ ಅಂಗಾಂಶ ಕ್ಯಾನ್ಸರ್ ಗೆ ಒಳಗಾದರೆ ಇದು ಸ್ತನತೊಟ್ಟಿನ ಸುತ್ತಲ ಭಾಗವನ್ನು ಸೆಳೆಯಲು ತೊಡಗುತ್ತದೆ. ಪರಿಣಾಮವಾಗಿ ಸ್ತನತೊಟ್ಟಿನ ಅಡಿಭಾಗದಲ್ಲಿ ಖಾಲಿಜಾಗ ಕಂಡುಬಂದು ಸ್ತನತೊಟ್ಟನ್ನು ಒಳಗೆಳೆದುಕೊಳ್ಳುತ್ತದೆ. ಕೆಲವು ಸಂದರ್ಭಗಳಲ್ಲಿ ಸ್ತನತೊಟ್ಟಿನ ಸುತ್ತಲ ಭಾಗದ ಚರ್ಮ ತೀರಾ ಒಣಗಿ ಸಿಪ್ಪೆಯಂತೆ ಏಳಲು ಪ್ರಾರಂಭಿಸುತ್ತದೆ.
3. ಸ್ತನತೊಟ್ಟಿನಿಂದ ದ್ರವ ಜಿನುಗುವುದು:
ಕೆಲವು ಸಂದರ್ಭಗಳಲ್ಲಿ ಪುರುಷರಲ್ಲಿ ಸ್ತನ ಕ್ಯಾನ್ಸರ್ ಈಗತಾನೇ ಪ್ರಾರಂಭವಾಗಿದ್ದರೆ ಸ್ತನತೊಟ್ಟಿನಿಂದ ಕೆಲವು ತೊಟ್ಟು ದ್ರವ ಜಿನುಗಿ ತೊಟ್ಟಿದ್ದ ಬನಿಯನ್ ಅಥವಾ ಶರ್ಟಿನ ಮೇಲೆ ಕಲೆಗಳನ್ನು ಮೂಡಿಸುತ್ತದೆ. ಸಾಮಾನ್ಯವಾಗಿ ಈ ಕಲೆಗಳು ಟೀ ಚೆಲ್ಲಿ ಆಗಿರಬಹುದು ಎಂದೇ ಹೆಚ್ಚಿನ ಪುರುಷರು ಅಸಡ್ಡೆ ತೋರುತ್ತಾರೆ. ಒಂದು ವೇಳೆ ಎದೆಯ ಒಂದೇ ಭಾಗದಲ್ಲಿ ಈ ಸ್ರವಿಕೆ ಸತತವಾಗಿ ಕಂಡುಬರುತ್ತಿದ್ದರೆ ಇದಕ್ಕೆ ಸ್ತನ ಕ್ಯಾನ್ಸರ್ ಗೆ ಒಳಗಾದ ಅಂಗಾಂಶದ ಸುತ್ತಲ ಭಾಗದಲ್ಲಿ ದ್ರವ ತುಂಬಿಕೊಂಡು ಸ್ತನತೊಟ್ಟಿನ ಮೂಲಕ ಹೊರಸ್ರವಿಸುತ್ತದೆ.
4. ಸ್ತನತೊಟ್ಟಿನ ಚರ್ಮದಲ್ಲಿ ರಂಧ್ರ ಮೂಡುವುದು (Open Sores)
ಕ್ಯಾನ್ಸರ್ ನ ಇರುವಿಕೆಯನ್ನು ಕಡೆಗಣಿಸಿದ ಕೆಲವು ವಿಪರೀತ ಸಂದರ್ಭಗಳಲ್ಲಿ ಪುರುಷರ ಸ್ತನತೊಟ್ಟಿನ ಚರ್ಮದ ಭಾಗದಲ್ಲಿ ರಂಧ್ರವೊಂದು ಮೂಡುತ್ತದೆ. ಅಡಿಯಲ್ಲಿರುವ ಅಂಗಾಂಶ ಅತಿ ಹೆಚ್ಚೇ ಬೆಳೆದು ಈಗ ಸ್ತನತೊಟ್ಟಿನ ಮೂಲಕ ಹೊರಗೆ ತೂರುವ ಪ್ರಯತ್ನದಲ್ಲಿ ಚರ್ಮ ಹರಿದು ರಂಧ್ರವುಂಟಾಗುತ್ತದೆ. ಪುರುಷರು ಹುಟ್ಟಿದಾಗಿನಿಂದ ಅತಿ ಕಡಿಮೆ ಪ್ರಮಾಣದ ಸ್ತನ ಅಂಗಾಂಶವನ್ನು ಹೊಂದಿದ್ದರೂ ಈಗ ಬೆಳವಣಿಗೆಯಾಗಿರುವ ಕ್ಯಾನ್ಸರ್ ಗಡ್ಡೆ ಚರ್ಮವನ್ನು ತೂರಿ ಹೊರಬರುವ ಸಾಧ್ಯತೆಗಳಿವೆ. ಈ ಸ್ಥಿತಿ ಎದುರಾದ ಪುರುಷರ ಸ್ತನದ ತೊಟ್ಟಿನಲ್ಲಿ ಈ ರಂಧ್ರ ಈಗ ತಾನೇ ಒಡೆದ ಮೊಡವೆಯಂತೆ ತೋರುತ್ತದೆ. ಈ ಭಾಗದಲ್ಲಿ ಚಿಕ್ಕದೇ ಆದರೂ ಸರಿ, ಯಾವುದೇ ಲಕ್ಷಣಗಳು ಕಂಡುಬಂದರೆ ತಡಮಾಡದೇ ವೈದ್ಯರಲ್ಲಿ ಸಲಹೆ ಪಡೆದುದೊಳ್ಳಬೇಕು.
ಅಲ್ಲದೇ ಅಪರೂಪವಾದ ಈ ಕ್ಯಾನ್ಸರ್ ಗೆ ಪ್ರಾರಂಭಿಕ ಸ್ಥಿತಿಯಲ್ಲಿಯೇ ಚಿಕಿತ್ಸೆ ಆರಂಭಿಸಿದರೆ ಪೂರ್ಣವಾಗಿ ಗುಣವಾಗುವ ಸಾಧ್ಯತೆಯೂ ಹೆಚ್ಚು. ಕ್ಯಾನ್ಸರ್ ಆವರಿಸಿದ ಅಂಗಾಂಶದ ಗಡ್ಡೆಯ ಬೆಳವಣಿಗೆಯನ್ನು ಅನುಸರಿಸಿ ವೈದ್ಯರು ಈ ಭಾಗವನ್ನೇ ಪೂರ್ಣವಾಗಿ ಶಸ್ತ್ರಚಿಕಿತ್ಸೆಯ ಮೂಲಕ ನಿವಾರಿಸುವ ನಿರ್ಧಾರವನ್ನು ಕೈಗೊಳ್ಳುತ್ತಾರೆ. ಉಳಿದಂತೆ ಖೀಮೋಥೆರಪಿ, ರೇಡಿಯೇಶನ್ ಥೆರಪಿ ಮೊದಲಾದ ಚಿಕಿತ್ಸೆಗಳನ್ನು ವೈದ್ಯರೇ ಅಗತ್ಯಕ್ಕನುಗುಣವಾಗಿ ನಿರ್ಧರಿಸಿ ಸೂಚಿಸುತ್ತಾರೆ.